ഭീകരവാദ സംഘടനകള്‍ക്കെതിരെ നടപടി\n(എ)സംസ്ഥാനത്ത് വിവിധ ഭീകരവാദ സംഘടനകളുടെ സാന്നിദ്ധ്യം ശ്രദ്ധയില്‍പ്പെട്ടുവോ; എങ്കില് അവ ഏതെല്ലാം;\n(ബി)ഇവയുടെ ദേശവിരുദ്ധ പ്രവര്‍ത്തനം തടയുവാന് സര്‍ക്കാര് എന്തെല്ലാം നടപടികള് സ്വീകരിച്ചു; വിശദമാക്കാമോ;\n(സി)ഇവര്‍ക്ക് അനധികൃതമായി പണവും മയക്കുമരുന്നും ആയുധങ്ങളും ലഭിക്കുന്നത് സര്‍ക്കാര് പരിശോധിച്ചുവോ; എങ്കില് ഇത് തടയുവാന് സര്‍ക്കാര് എന്ത് നടപടികള് സ്വീകരിച്ചു; വ്യക്തമാക്കാമോ;\n(ഡി)സംസ്ഥാനത്ത് മാവോവാദികളുടെ സാന്നിദ്ധ്യം സ്ഥിരീകരിച്ചിട്ട് എത്ര കാലമായിയെന്നും, ഇതേവരെ എത്ര പേരെ പിടികൂടിയെന്നും ഇവരുടെ സാന്നിദ്ധ്യം റിപ്പോര്‍ട്ട് ചെയ്യപ്പെട്ട സ്ഥലങ്ങള് ഏതെല്ലാം എന്നും വ്യക്തമാക്കാമോ;\n(ഇ)രാജ്യസുരക്ഷയ്ക്ക് ഭീഷണിയായ ഇവരുടെ സാന്നിദ്ധ്യം കണ്ടെത്തി തടയുവാനായി ഈ സര്‍ക്കാര് എത്ര തുക ചെലവാക്കി; എന്തൊക്കെ കാര്യങ്ങള്‍ക്കായി; വിശദമാക്കാമോ;\n(എഫ്)ഭീകരവാദി സംഘടനകളുടെ പേരില് ഏതെല്ലാം പോലീസ് സ്റ്റേഷനുകളില് ഏതെല്ലാം വകുപ്പുകള് പ്രകാരം എത്ര കേസുകള് രജിസ്റ്റര് ചെയ്തിട്ടുണ്ട്; വിശദാംശം വ്യക്തമാക്കാമോ;\n(ജി)സംസ്ഥാനത്ത് മാവോവാദികള്, മറ്റ് ഭീകരസംഘടനകള് എന്നിവരില്‍നിന്നും സംസ്ഥാനത്തെ ഏതെല്ലാം രാഷ്ട്രീയ കക്ഷികളുടെ ഏതെല്ലാം നേതാക്കള്‍ക്ക് നിലവില് ഭീഷണിയുണ്ട്; വിശദാംശം വ്യക്തമാക്കാമോ;\n(എച്ച്)ഇത് സംബന്ധിച്ച് ഏതെല്ലാം വകുപ്പുകള് പ്രകാരം എത്ര കേസുകള് ഏതെല്ലാം സ്റ്റേഷനുകളില് രജിസ്റ്റര് ചെയ്തു;\n(ഐ)ഭീഷണിയുള്ള രാഷ്ട്രീയ കക്ഷിനേതാക്കള്‍ക്ക് ജീവനും സ്വത്തിനും കുടുംബത്തിനും രക്ഷ നല്‍കുവാന് സര്‍ക്കാര് എന്ത് നടപടികള് സ്വീകരിച്ചു; വ്യക്തമാക്കാമോ;\n(ജെ)ഇത് സംബന്ധിച്ച് സര്‍ക്കാരിന് ലഭിച്ച ഇന്‍റലിജന്‍സ് റിപ്പോര്‍ട്ടുകള് പ്രകാരം എന്ത് നടപടികള്‍ക്ക് ശുപാര്‍ശാ റിപ്പോര്‍ട്ട് ലഭിച്ചു; അതിന്‍പ്രകാരം ഏതെല്ലാം നടപടികള് സ്വീകരിച്ചു; എത്ര ശുപാര്‍ശകളില് ഇനി നടപടികള് സ്വീകരിക്കാനുണ്ട്; വിശദാംശം വ്യക്തമാക്കാമോ?\nസംസ്ഥാനത്തെ മാവോയിസ്റ്റ് ഭീഷണി നേരിടാന് കര്‍മ്മ പദ്ധതി\n(ബി)ഇതിനായി പ്രത്യേക പോലീസ് സേന രൂപീകരിക്കുന്ന കാര്യം പരിഗണനയിലുണ്ടോ; വിശദാംശങ്ങള് എന്തെല്ലാം;\n(സി)ഇക്കാര്യത്തില് എന്തെല്ലാം മുന്‍കരുതലുകളാണ് സര്‍ക്കാര് എടുത്തിട്ടുള്ളത്; വിശദമാക്കുമോ;\n(ഡി)പ്രസ്തുത ഭീഷണിയെ നേരിടാന് ജാഗ്രതാ സമിതികളുടെ പ്രവര്‍ത്തനം കാര്യക്ഷമമാക്കുന്ന കാര്യം പരിഗണനയിലുണ്ടോ; വിശദാംങ്ങള് എന്തെല്ലാം?\nകേരളത്തിലെ മാവോയിസ്റ്റ് ഭീഷണി നേരിടാന് നടപടി\n(എ)കേരളത്തിലെ എതൊക്കെ പ്രദേശങ്ങളിലാണ് മാവോയിസ്റ്റ് സാന്നിദ്ധ്യം ഉള്ളതായി ശ്രദ്ധയില്‍പ്പെട്ടിട്ടുള്ളതെന്ന് വ്യക്തമാക്കുമോ;\n(ബി)മാവോയിസ്റ്റ് സാന്നിദ്ധ്യമുള്ള പ്രദേശങ്ങളില് പ്രതേ്യക പട്രോളിംഗ് സംവിധാനം സര്‍ക്കാര് ഏര്‍പ്പെടുത്തിയിട്ടുണ്ടോ;\n(സി)മാവോയിസ്റ്റ് സംഘങ്ങളില് മലയാളി സാന്നിദ്ധ്യം വര്‍ദ്ധിച്ചുവന്നതായുള്ള റിപ്പോര്‍ട്ടുകളില് സര്‍ക്കാര് എന്തു നടപടികളാണ് സ്വീകരിച്ചിട്ടുള്ളത്;\n(ഡി)മാവോയിസ്റ്റുകളെ നേരിടുന്നതിനുള്ള കേന്ദ്രത്തിന്‍റെ പദ്ധതികളില് കേരളത്തെ ഉള്‍പ്പെടുത്തുകയോ അതുമായി ബന്ധപ്പെട്ട സര്‍ക്കാര് സഹായങ്ങള് ലഭിക്കുകയോ ചെയ്തിട്ടുണ്ടോ?\nകേരളത്തില് മാവോവാദികളുടെ സാന്നിദ്ധ്യം\n(എ)കേരളത്തില് മാവോവാദികളുടെ സാന്നിദ്ധ്യം റിപ്പോര്‍ട്ട് ചെയ്തിട്ടുണ്ടോ;\n(ബി)ഇവരെ കണ്ടെത്തുന്നതിന് പ്രത്യേക അന്വേഷണ സംഘത്തേയോ സേനയേയോ ചുമതലപ്പെടുത്തിയിട്ടുണ്ടോ;\n(സി)എങ്കില് ഇതിനായി ഇതുവരെ എന്തു തുക ചെലവഴിച്ചിട്ടുണ്ട്;\n(ഡി)നാളിതുവരെ ഇതുമായി ബന്ധപ്പെട്ട് ആരെയെങ്കിലും അറസ്റ്റ് ചെയ്തിട്ടുണ്ടോ?\nസംഘടനകള്‍വഴി തീവ്രവാദ പ്രവര്‍ത്തനത്തിന് പണം\n(എ)കേരളത്തില് എതെങ്കിലും സംഘടനകള് വഴി തീവ്രവാദ പ്രവര്‍ത്തനത്തിന് പണം വന്നിട്ടുള്ളതായി ശ്രദ്ധയില്‍പ്പെട്ടിട്ടുണ്ടോ ;\n(ബി)എങ്കില് ഏതെല്ലാം സംഘടനകള്‍വഴി ഏതെല്ലാം ജില്ലകളിലാണ് പണം വന്നിട്ടുള്ളതായി കരുതുന്നതെന്ന് വെളിപ്പെടുത്താമോ ;\n(സി)ഏതെല്ലാം പേരുകളില് ഏതെല്ലാം നിലകളിലാണ് ഇത്തരം സംഘടനകള് സംസ്ഥാനത്ത് പ്രവൃത്തിച്ചുവരുന്നതെന്ന് വെളിപ്പെടുത്താമോ ;\n(ഡി)ഇത്തരത്തില് പ്രവര്‍ത്തിച്ചതിന്‍റെ പേരില് ഏതെങ്കിലും സംഘടനകളെ സംസ്ഥാനത്ത് നിരോധിച്ചിട്ടുണ്ടോ ; എങ്കില് ഏതൊക്കെ ; വിശദമാക്കുമോ ?\nഇന്ത്യന് മുജാഹിദ്ദീന്‍റെ കേരളത്തിലെ ബന്ധങ്ങള്\n(എ)അറസ്റ്റിലായ ഇന്ത്യന് മുജാഹിദ്ദീന് സ്ഥാപക നേതാവ് യാസിന് ഭട്ട്ക്കലിന് കേരളത്തിലെ ഏതെല്ലാം സംഘടനകളുമായിട്ടാണ് ബന്ധമുള്ളതെന്ന് വ്യക്തമാക്കുമോ;\n(ബി)ചില സംഘടനകളുമായി യാസിന് ഭട്ട്ക്കലിന് ബന്ധമുണ്ടെന്ന് അറിഞ്ഞതായി കേന്ദ്ര ആഭ്യന്തര സഹമന്ത്രി വെളിപ്പെടുത്തിയിട്ടുള്ള വിവരം ശ്രദ്ധയില്‍പ്പെട്ടിട്ടുണ്ടോ; ഇക്കാര്യം സംസ്ഥാന സര്‍ക്കാരിനെ അറിയിച്ചിട്ടുണ്ടോ;\n(സി)തീവ്രവാദ സംഘടനകളിലേയ്ക്ക് യുവാക്കളെ റിക്രൂട്ട് ചെയ്യാന് ഭട്ട്ക്കലുമായി ബന്ധമുള്ള കേരളത്തിലെ സംഘടനകള് പ്രവൃത്തിച്ചിട്ടുള്ളതായി എന്തെങ്കിലും സൂചന ലഭിച്ചിട്ടുണ്ടോ; വിശദമാക്കുമോ ?\nവര്‍ഗ്ഗീയ സംഘര്‍ഷ സാധ്യതാ പ്രദേശങ്ങള്\n'' മുല്ലക്കര രത്നാകരന്\n ശ്രീമതി ഇ. എസ്. ബിജിമോള്\n(എ)സംസ്ഥാനത്തെ വര്‍ഗ്ഗീയ സംഘര്‍ഷ സാധ്യതാ പ്രദേശങ്ങള് ഏതൊക്കെയാണെന്ന് കണ്ടെത്തിയിട്ടുണ്ടോ;\n(ബി)എങ്കില് ഈ പ്രദേശങ്ങളില് സര്‍ക്കാര് എന്തൊക്കെ സ്ഥിരം മുന്‍കരുതലുകളാണ് എടുത്തിട്ടുള്ളതെന്ന് അറിയിക്കാമോ;\n(സി)ഇത്തരം മുന്‍കരുതലുകള് എടുത്തശേഷവും പ്രസ്തുത സ്ഥലങ്ങളില് പ്രശ്നങ്ങള് ഉടലെടുത്തതായി ശ്രദ്ധയില്‍പ്പെട്ടിട്ടുണ്ടോ;\n(ഡി)അത്തരം സ്ഥലങ്ങളില് എന്തെങ്കിലും പ്രതേ്യക സംവിധാനങ്ങള് ഏര്‍പ്പെടുത്തിയിട്ടുണ്ടോ എന്നറിയിക്കാമോ?\nവിദ്യാര്‍ത്ഥികള്‍ക്കിടയില് ലഹരി പദാര്‍ത്ഥങ്ങളുടെ ഉപയോഗം\n(എ)സംസ്ഥാനത്ത് വിദ്യാര്‍ത്ഥികള്‍ക്കിടയില് ലഹരി പദാര്‍ത്ഥങ്ങളുടെ ഉപയോഗം വര്‍ദ്ധിച്ചു വരുന്നത് നിയന്ത്രിക്കുന്നതിന് ഏകീകൃത നിയമം കൊണ്ടുവരുന്ന കാര്യം പരിഗണനയിലുണ്ടോ; വിശദമാക്കാമോ;\n(ബി)ലഹരി പദാര്‍ത്ഥങ്ങളുടെ വില്‍പന നിയന്ത്രിക്കുന്നതിന് തദ്ദേശസ്വയംഭരണ സ്ഥാപനങ്ങള് അനാസ്ഥ കാണിക്കുന്നതായുള്ള ആക്ഷേപം ശ്രദ്ധയില്‍പ്പെട്ടിട്ടുണ്ടോ;\n(സി)എങ്കില് ആഭ്യന്തര-വിദ്യാഭ്യാസ-തദ്ദേശസ്വയംഭരണ വകുപ്പുകളെ ഏകോപിപ്പിച്ച് പുതിയ പദ്ധതികള് നടപ്പിലാക്കാന് ഉദ്ദേശിക്കുന്നുണ്ടോ; വിശദമാക്കാമോ?\n(എ)ഇരുപത്തിനാലുമണിക്കൂറും പോസ്റ്റ്മോര്‍ട്ടം നടത്താനുള്ള അനുമതി നല്‍കിക്കൊണ്ടുള്ള മന്ത്രിസഭാ തീരുമാനം നടപ്പിലാക്കിത്തുടങ്ങിയിട്ടുണ്ടോ;\n(ബി)ആയതിനായി എന്തൊക്കെ സംവിധാനങ്ങള് പുതുതായി ഏര്‍പ്പെടുത്തിയിട്ടുണ്ട് എന്ന് വ്യക്തമാക്കുമോ;\n(സി)പ്രസ്തുത തീരുമാനം നടപ്പിലാക്കിത്തുടങ്ങിയിട്ടില്ലെങ്കില് ഏത്രയും പെട്ടെന്ന് നടപ്പിലാക്കാന് നിര്‍ദ്ദേശംനല്കുമോ?\nതൊണ്ടിസാധനങ്ങള് ലേലം ചെയ്യാന് നടപടി\n(എ)പോലീസ് സ്റ്റേഷനുകളില് പിടിച്ചെടുത്ത വാഹനങ്ങളും മറ്റ് തൊണ്ടിസാധനങ്ങളും നശിച്ചുപോകുകയും പാരിസ്ഥിതികപ്രശ്നങ്ങള് ഉണ്ടാകുകയും ചെയ്യുന്നത ്ശ്രദ്ധയില്‍പ്പെട്ടിട്ടുണ്ടോ ;\n(ബി)കാസര്‍ഗോട് ജില്ലയില് കഴിഞ്ഞ അഞ്ച് വര്‍ഷത്തിനിടയില് എത്ര വാഹനങ്ങളാണ് വിവിധ പോലീസ് സ്റ്റേഷനുകളില് പിടിച്ചെടുത്തിട്ടുള്ളതെന്ന് വ്യക്തമാക്കുമോ ;\n(സി)പ്രസ്തുത വാഹനങ്ങള് പോലീസ് സ്റ്റേഷന് പരിസരത്തെ വാഹനഗതാഗതം തടസ്സപ്പെടുത്തുന്നത് ശ്രദ്ധയില്‍പ്പെട്ടിട്ടുണ്ടോ ;\n(ഡി)പ്രസ്തുത പ്രശ്നങ്ങള് പരിഗണിച്ച് വാഹനങ്ങളും അസംസ്കൃത വസ്തുക്കളും നശിച്ചുപോകാതെ ലേലം ചെയ്യുന്നതിന് നടപടി സ്വീകരിക്കുമോ ?\nസംസ്ഥാനത്ത് നടന്ന ശൈശവവിവാഹങ്ങള് സംബന്ധിച്ച് എത്ര കേസുകള് നിലവിലുണ്ട് എന്ന് അറിയിക്കുമോ; ഇതിന്‍റെ ജില്ലതിരിച്ചുള്ള കണക്കുകള് ലഭ്യമാക്കാമോ?\nകുറ്റകൃത്യങ്ങള് തടയുന്നതിന് നടപടി\n(എ)കുറ്റകൃത്യങ്ങള് തടയുവാനും ഗുണ്ടകളെ അമര്‍ച്ച ചെയ്യാനും ഇതുവരെ സാധിച്ചിട്ടില്ലെന്ന പരാതി സര്‍ക്കാരിന്‍റെ ശ്രദ്ധയില്‍പ്പെട്ടിട്ടുണ്ടോ;\n(ബി)എന്തൊക്കെ നടപടിയാണ് ഗുണ്ടകളെ അമര്‍ച്ച ചെയ്യാന് സ്വീകരിച്ചിട്ടുള്ളത്;\n(സി)ഇനി എന്തു നടപടിയാണ് സ്വീകരിക്കുവാന് ഉദ്ദേശിക്കുന്നത്; വ്യക്തമാക്കാമോ?\nസംസ്ഥാനത്തുനിന്നും 2012-13-ലും 2013-14-ല് നാളിതുവരെയും കാണാതായ പെണ്‍കുട്ടികള് എത്രയെന്നു വ്യക്തമാക്കുമോ; ആയതിന്‍റെ ജില്ലതിരിച്ചുള്ള കണക്കുകള് ലഭ്യമാക്കാമോ?\nസമരം ചെയ്യാനുള്ള പൌരന്‍റെ അവകാശം\n(എ)സമരം ചെയ്യാനുള്ള പൌരന്‍റെ അവകാശം നിഷേധിക്കുന്നതായുള്ള ആക്ഷേപങ്ങള് ശ്രദ്ധയില്‍പ്പെട്ടിട്ടുണ്ടോ ;\n(ബി)പോലീസിലെ ക്രിമിനലുകളെ സമരത്തിലേര്‍പ്പെട്ടവര്‍ക്കു നേരെ രാഷ്ട്രീയ നേട്ടത്തിനായി ഉപയോഗിക്കുന്നതായുള്ള ആക്ഷേപങ്ങള് ശ്രദ്ധയില്‍പ്പെട്ടിട്ടുണ്ടോ ; എങ്കില് അത് പരിശോധിക്കാന് തയ്യാറാകുമോ ?\nജനകീയ സമരങ്ങളോടുള്ള പോലീസിന്‍റെ സമീപനം\n(എ)ജനകീയ സമരങ്ങളില് ഏര്‍പ്പെടുന്നവരെ നിയന്ത്രിക്കുന്നതിന്‍റെ ഭാഗമായി പോലീസുകാര് നിയമവിരുദ്ധമായി പ്രവര്‍ത്തിക്കുന്നത് ശ്രദ്ധയില്‍പ്പെട്ടിട്ടുണ്ടോ ; പ്രതിഷേധങ്ങളെ അടിച്ചമര്‍ത്താന് പോലീസിന് സര്‍ക്കാര് അനുവാദം നല്കിയിട്ടുണ്ടോ ;\n(ബി)ജനനേന്ദ്രിയത്തില് പിടിച്ചും ലാത്തികൊണ്ട് ഇടിച്ചും ബൂട്ടിട്ട കാലുകൊണ്ട് തൊഴിച്ചുള്ള പ്രാകൃത രൂപത്തിലുള്ള പോലീസിന്‍റെ പ്രയോഗങ്ങള് സര്‍ക്കാര് അറിവോടുകൂടിയാണോ ;\n(സി)ജനകീയ സമരത്തിലേര്‍പ്പെട്ടവരോട് ഇത്തരത്തില് ക്രൂരവും നിയമവിരുദ്ധവുമായി പ്രവര്‍ത്തിക്കുന്ന പോലീസ് ഉദേ്യാഗസ്ഥര്‍ക്ക് നേരെ സര്‍ക്കാര് സ്വീകരിക്കുന്ന നിലപാട് എന്തായിരിക്കും ; വിശദമാക്കാമോ ?\nവ്യാജ എസ്.എം.എസ്, ഇ-മെയില് തട്ടിപ്പ്\n(എ)വ്യാജ എസ്.എം.എസ്, ഇ-മെയില് തട്ടിപ്പുകളുമായി ബന്ധപ്പെട്ട് എത്ര കേസുകളാണ് രജിസ്റ്റര് ചെയ്തിട്ടുള്ളത്;\n(ബി)പ്രസ്തുത കേസുകള് ജില്ലാതലത്തില് അനേ്വഷിക്കുന്നതിന് ചുമതലപ്പെടുത്തപ്പെട്ട ഉദേ്യാഗസ്ഥര് ആരാണ്; ഇത്തരത്തിലുള്ള തട്ടിപ്പുകള് തടയാന് സ്വീകരിച്ച നടപടികള് എന്താണ് എന്ന് അറിയിക്കുമോ?\nഷെഡ്യൂള്‍ഡ് കാസ്റ്റ്സ് ആന്‍റ് ഷെഡ്യൂള്‍ഡ് ട്രൈബ്സ് (പ്രിവന്‍ഷന് ഓഫ് അട്രോസിറ്റീസ്) ആക്ട് 1989 പ്രകാരം രജിസ്റ്റര് ചെയ്ത കേസുകള്\n(എ)ഷെഡ്യൂള്‍ഡ് കാസ്റ്റ്സ് ആന്‍റ് ഷെഡ്യൂള്‍ഡ് ട്രൈബ്സ് (പ്രിവന്‍ഷന് ഓഫ് അട്രോസിറ്റീസ്) ആക്ട് 1989 പ്രകാരം ഈ സര്‍ക്കാര് അധികാരത്തില് വന്നതിന് ശേഷം നാളിതുവരെ പോലീസ് രജിസ്റ്റര് ചെയ്ത കേസ്സുകള് എത്ര;\n(ബി)പ്രസ്തുത നിയമപ്രകാരം രജിസ്റ്റര് ചെയ്യപ്പെട്ട മൊത്തം കേസ്സുകളില് ഇപ്പോഴും കുറ്റപത്രം കോടതിയില് നല്‍കാത്ത കേസുകള് എത്ര;\n(സി)മൊത്തം കേസുകളില് അന്വേഷണം പൂര്‍ത്തിയാക്കാത്തവ എത്ര;രണ്ടുവര്‍ഷവും ഒരു വര്‍ഷവും പിന്നിട്ട കേസുകള് എത്ര;\n(ഡി)പെന്‍ഡിംഗിലുള്ള മൊത്തം കേസ്സുകളില് അറസ്റ്റ് ചെയ്യപ്പെടാനുള്ളവര് എത്ര;\n(ഇ)ഇതില് സ്ത്രീകള്‍ക്കും കുട്ടികള്‍ക്കും നേരെ നടന്ന അതിക്രമങ്ങള് എത്ര; കൊലപാതക കേസ്സുകള് എത്ര; സ്ത്രീ പീഡന കേസ്സുകള് എത്ര; ബലാല്‍സംഗക്കേസുകള് എത്ര; വിശദമാക്കാമോ?\nപട്ടികജാതി പട്ടികവര്‍ഗ്ഗ വിഭാഗങ്ങള്‍ക്കെതിരെയുളള അതിക്രമങ്ങള്- സ്പെഷ്യല് മൊബൈല് സ്ക്വാഡുകള്\n(എ)സംസ്ഥാനത്ത് പട്ടികജാതി പട്ടികവര്‍ഗ്ഗ വിഭാഗങ്ങള്‍ക്കെതിരായുളള അതിക്രമങ്ങള് തടയുന്നതിനായി രൂപീകരിച്ചിട്ടുളള സ്പെഷ്യല് മൊബൈല് സ്ക്വാഡുകളുടെ പ്രവര്‍ത്തനം കാര്യക്ഷമമാക്കുന്നതിന് എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ;\n(ബി)ഇതിനായി നടപ്പു സാന്പത്തികവര്‍ഷം ബഡ്ജറ്റില് നീക്കിവച്ച തുക എത്രയെന്നും നാളിതുവരെ ചെലവഴിച്ച തുക എത്രയെന്നും വിശദമാക്കുമോ;\n(സി)ഇതില് വയനാട് ജില്ലയില് നടപ്പിലാക്കിയ പ്രവര്‍ത്തനങ്ങള് എന്തെല്ലാമെന്ന് വിശദമാക്കുമോ?\nപട്ടികജാതി വിഭാഗക്കാര്‍ക്ക് നേരെയുണ്ടായ അതിക്രമങ്ങള്\n(എ)ഈ സര്‍ക്കാര് അധികാരമേറ്റ ശേഷം പട്ടികജാതി വിഭാഗക്കാര്‍ക്ക് നേരെയുണ്ടായ അതിക്രമങ്ങള് സംബന്ധിച്ച് എത്ര പരാതികള് ലഭിച്ചിട്ടുണ്ട്; എത്ര കേസ്സുകള് രജിസ്റ്റര് ചെയ്തു; എത്ര പേരെ അറസ്റ്റ് ചെയ്തിട്ടുണ്ട്; ജില്ല തിരിച്ചുള്ള വിവരങ്ങള് ലഭ്യമാക്കാമോ;\n(ബി)പട്ടികജാതി വനിതകള്‍ക്ക് നേരെയുള്ള അതിക്രമങ്ങള് സംബന്ധിച്ച് എത്ര പരാതികള് ലഭിച്ചിട്ടുണ്ട്; എത്ര കേസ്സുകള് രജിസ്റ്റര് ചെയ്തിട്ടുണ്ട്; എത്ര പേരെ അറസ്റ്റ് ചെയ്തിട്ടുണ്ട്; ജില്ല തിരിച്ചുള്ള വിവരങ്ങള് ലഭ്യമാക്കാമോ;\n(സി)ഇതില് സ്ത്രീകള്‍ക്കും കുട്ടികള്‍ക്കും നേരെ നടന്ന അതിക്രമങ്ങള് എത്രയാണ്; കൊലപാതക കേസ്സുകള് എത്രയാണ്; സ്ത്രീ പീഡനക്കേസ്സുകള് എത്രയാണ്; ബലാത്സംഗക്കേസ്സുകള് എത്രയാണ്; വ്യക്തമാക്കാമോ?\nസ്കൂള് പ്രൊട്ടക്ഷന് ഗ്രൂപ്പുകളുടെ പ്രവര്‍ത്തനം\n(എ)സംസ്ഥാനത്തെ വിദ്യാലയങ്ങളില് പോലീസ് വകുപ്പിന്‍റെ നേതൃത്വത്തില് സ്കൂള് പ്രൊട്ടക്ഷന് ഗ്രൂപ്പുകള് പ്രവര്‍ത്തിക്കുന്നുണ്ടോ; വിശദമാക്കുമോ;\n(സി)ആരെയെല്ലാമാണ് ഇതിന്‍റെ പ്രവര്‍ത്തനങ്ങളില് പങ്കാളികളാക്കുന്നത്; വിശദമാക്കുമോ;\n(ഡി)ഇവയുടെ പ്രവര്‍ത്തനം മോണിറ്റര് ചെയ്യാന് എന്തെല്ലാം സംവിധാനങ്ങളാണ് ഭരണതലത്തില് ഏര്‍പ്പെടുത്തിയിട്ടുള്ളത്; വിശദാംശങ്ങള് എന്തെല്ലാം?\nവനിതാ ട്രാഫിക് വാര്‍ഡന് നേരെയുള്ള അതിക്രമം\n(എ)ട്രാഫിക് വാര്‍ഡനും ദളിത് യുവതിയുമായ ശ്രീമതി പത്മിനി ഡ്യൂട്ടിയ്ക്കിടയില് പരസ്യമായി അപമാനിക്കപ്പെട്ട സംഭവത്തെ തുടര്‍ന്ന് പോലീസ് സ്വീകരിച്ച നടപടികളെക്കുറിച്ച് വിശദ മാക്കാമോ;\n(ബി) സ്ത്രീകള്‍ക്ക് നേരെ നടക്കുന്ന ലൈംഗിക പീഡനങ്ങള് വര്‍ദ്ധിച്ചുകൊണ്ടിരിക്കുന്ന വേളയില് യൂണിഫോമില് ഔദ്യോഗിക കൃത്യനിര്‍വ്വഹണത്തിലേര്‍പ്പെട്ട ഒരു പെണ്‍കുട്ടി ആക്രമിക്കപ്പെട്ട സംഭവത്തില് ഉടന് മാതൃകാപരമായ നടപടി സ്വീകരിക്കാന് തയ്യാറാകാതിരുന്നിട്ടുണ്ടോ; എങ്കില് എന്തുകൊണ്ടാണ്;\n(സി)പ്രസ്തുത കേസിലെ പ്രതിയെ അറസ്റ്റ് ചെയ്യുകയുണ്ടായോ; എങ്കില് എപ്പോള്; സംഭവം നടന്നതെന്നായിരുന്നു;\n(ഡി)പെണ്‍കുട്ടിയുടെ പരാതി കിട്ടിയ ഉടന് പ്രതിയെ അറസ്റ്റ് ചെയ്യുന്നതില് വീഴ്ച വരുത്തിയ ഉദ്യോഗസ്ഥര് ആരെല്ലാം;\n(ഇ)പ്രതിയെ രക്ഷപ്പെടുത്താന് ഉന്നതതലങ്ങളില് നിന്നും സമ്മര്‍ദ്ദം ഉണ്ടായതായുള്ള ആക്ഷേപങ്ങള് സര്‍ക്കാരിന്‍റെ ശ്രദ്ധയില്‍പ്പെട്ടിരുന്നുവോ; വിശദമാക്കുമോ?\nസ്ത്രീ സൌഹൃദ ഓട്ടോകള്\n(എ)സംസ്ഥാനത്ത് നഗരങ്ങളില് പോലീസിന്‍റെ നേതൃത്വത്തില് സ്ത്രീ സൌഹൃദ ഓട്ടോ പദ്ധതിക്ക് തുടക്കം കുറിച്ചിട്ടുണ്ടോ ;\n(ബി)പദ്ധതിയുടെ ഉദ്ദേശ്യലക്ഷ്യങ്ങള് എന്തെല്ലാമാണെന്ന് വിശദമാക്കുമോ ;\n(സി)സംസ്ഥാനത്തെ നഗരങ്ങളെ സ്ത്രീ സൌഹൃദമാക്കുവാനും സ്ത്രീകളുടെ യാത്രാസുരക്ഷയ്ക്കും എന്തെല്ലാം കാര്യങ്ങളാണ് പദ്ധതിയില് ഉള്‍പ്പെടുത്തിയിരിക്കുന്നത് ; വിശദമാക്കുമോ ;\n(ഡി)സംസ്ഥാനത്തെ എല്ലാ നഗരങ്ങളിലും ഈ പദ്ധതി വ്യാപിപ്പിക്കുവാന് നടപടി സ്വീകരിക്കുമോ ?\nസ്റ്റുഡന്‍സ് പോലീസ് കേഡറ്റ് പദ്ധതി\n(എ)ഈ സര്‍ക്കാര് അധികാരമേറ്റശേഷം സ്റ്റുഡന്‍സ് പോലീസ് കേഡറ്റ് പദ്ധതി കാര്യക്ഷമമായി നടപ്പാക്കുവാന് എന്തെല്ലാം നടപടികള് സ്വീകരിച്ചിട്ടുണ്ട്; വിശദമാക്കുമോ ;\n(ബി)സ്റ്റുഡന്‍സ് പോലീസ് കേഡറ്റുകള്‍ക്ക് കാര്യക്ഷമമായ പരിശീലനം ലഭ്യമാക്കാനും ഈ പദ്ധതി കൂടുതല് സ്കൂളുകളിലേയ്ക്കും ഹയര് സെക്കന്‍ണ്ടറി, വൊക്കേഷണല് ഹയര് സെക്കന്‍ണ്ടറി എന്നീ മേഖലകളിലേയ്ക്കും വ്യാപിപ്പിക്കുവാനും എന്തെല്ലാം നടപടികളാണ് സ്വീകരിക്കാനുദ്ദേശിക്കുന്നത്; വിശദമാക്കാമോ;\n(സി)പദ്ധതിയില് സഹകരിക്കുന്ന കുട്ടികള്‍ക്ക് ഗ്രേസ് മാര്‍ക്ക് ഉള്‍പ്പെടെയുള്ള ആനുകൂല്യങ്ങള് നല്‍കുന്നതിന് എന്തെല്ലാം നടപടികള് സ്വീകരിച്ചിട്ടുണ്ട് ; വിശദമാക്കുമോ ;\n(ഡി)പദ്ധതിക്കായി പ്രതേ്യക ഡയറക്ടറേറ്റ് രൂപീകരിക്കുന്നകാര്യം പരിഗണനയിലുണ്ടോ ;\n(ഇ)എങ്കില് ഇതിനായി എന്തെല്ലാം നടപടികള് സ്വീകരിച്ചിട്ടുണ്ട് ?\nബാലവേലയ്ക്കായി അന്യസംസ്ഥാനങ്ങളില് നിന്നും കുട്ടികളെ കടത്തിക്കൊണ്ടുവരുന്നത് തടയാന് നടപടി\n(എ)അന്യസംസ്ഥാനങ്ങളില് നിന്നും കുട്ടികളെ കടത്തിക്കൊണ്ടുവന്ന് ബാലവേല ചെയ്യിപ്പിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി)അന്യസംസ്ഥാനങ്ങളില് നിന്നും കുട്ടികളെ അനധികൃതമായി കടത്തിക്കൊണ്ടുവരുന്നത് നിയന്ത്രിക്കുന്നതിന് നിലവില് എന്തെല്ലാം സംവിധാനങ്ങളാണ് ഏര്‍പ്പെടുത്തിയിട്ടുളളത് ;\n(സി)ഇതുമായി ബന്ധപ്പെട്ട് എത്ര കേസ്സുകള് പോലീസില് രജിസ്റ്റര് ചെയ്തിട്ടുണ്ടെന്നുളള വിവരം ജില്ല തിരിച്ച് അറിയിക്കുമോ?\nഅന്യസംസ്ഥാന തൊഴിലാളികളുടെ കണക്കെടുപ്പ്\n(എ)സംസ്ഥാനത്ത് താമസിച്ചുവരുന്ന അന്യസംസ്ഥാന തൊഴിലാളികള് പ്രതികളായ ക്രിമിനല് കേസുകള് വര്‍ദ്ധിച്ചുവരുന്നത് ശ്രദ്ധയില്‍പ്പെട്ടിട്ടുണ്ടോ ;\n(ബി)അന്യസംസ്ഥാന തൊഴിലാളികളെ സംബന്ധിച്ച വിവരം ശേഖരിക്കുന്നതിനും തിരിച്ചറിയല് രേഖകള് നല്‍കുന്നതിനും എന്തെല്ലാം നടപടികളാണ് ആഭ്യന്തര വകുപ്പ് സ്വീകരിച്ചിട്ടുള്ളത് ; വ്യക്തമാക്കുമോ ;\n(സി)സംസ്ഥാനത്ത് ഇപ്പോള് ജോലി ചെയ്തു വരുന്ന അന്യസംസ്ഥാന തൊഴിലാളികളുടെ എണ്ണം ജില്ല തിരിച്ച് ആഭ്യന്തര വകുപ്പ് കണക്കെടുപ്പ് നടത്തിയിട്ടുണ്ടോ; വ്യക്തമാക്കുമോ ?\nഅന്യസംസ്ഥാന തൊഴിലാളികള് ഉള്‍പ്പെട്ട ക്രിമിനല് കേസുകള്\n(എ)ഈ സര്‍ക്കാര് അധികാരത്തില് വന്നതിനുശേഷം അന്യസംസ്ഥാന തൊഴിലാളികള് ഉള്‍പ്പെട്ട എത്ര ക്രിമിനല് കേസുകള് സംസ്ഥാനത്ത് രജിസ്റ്റര് ചെയ്തിട്ടുണ്ടെന്നറിയിക്കുമോ ;\n(ബി)ഇതില് എത്ര പ്രതികളെ ഏതെല്ലാം കേസുകളില് പിടികിട്ടാനുണ്ടെന്ന് വിശദമാക്കുമോ ;\n(സി)അന്യസംസ്ഥാന തൊഴിലാളികള് ഉള്‍പ്പെട്ട ക്രമിനല് കേസുകള് നിയന്ത്രിക്കുന്നതിന് കൈക്കൊണ്ടിട്ടുള്ള നടപടികള് എന്തൊക്കെയാണെന്ന് വ്യക്തമാക്കുമോ ?\nആഭ്യന്തര സുരക്ഷാ അന്വേഷണ സംഘങ്ങളുടെ യൂണീറ്റുകള്\n(എ)സംസ്ഥാനത്ത് ആഭ്യന്തര സുരക്ഷാ അന്വേഷണ സംഘങ്ങളുടെ എത്ര യൂണീറ്റുകള് ഉണ്ട്; ഓരോ യൂണിറ്റും അന്വേഷിച്ചു വരുന്ന കേസുകളുടെ എണ്ണം വെളിപ്പെടുത്താമോ;\n(ബി)ഐ.എസ്.ഐ.ടി യൂണിറ്റുകള് സംസ്ഥാനത്ത് അന്വേഷിച്ചുവരുന്ന തീവ്രവാദ കേസുകള് എത്രയാണെന്നും അന്വേഷണം പൂര്‍ത്തിയാക്കിയവ എത്രയാണെന്നും അന്വേഷണങ്ങളുടെ ഭാഗമായി ഇനിയും അറസ്റ്റ് ചെയ്യപ്പെട്ടിട്ടില്ലാത്ത പ്രതികള് എത്രയാണെന്നും വിശദമാക്കാമോ;\n(സി)സംസ്ഥാന ആഭ്യന്തര വകുപ്പ് ഐ.എസ്.ഐ.ടി യ്ക്ക് കൈമാറിയ കേസുകള് എത്ര; അതില് ഏറ്റെടുത്ത് അന്വേഷണം ആരംഭിച്ചിട്ടില്ലാത്തവ എത്ര;\n(ഡി)സംസ്ഥാനത്തെ മൂന്ന് ഐ.എസ്.ഐ.ടി. യൂണീറ്റുകളില് ഏതെല്ലാം തസ്തികകളില് എത്ര ഒഴിവുകള് നികത്തപ്പെടാതെ കിടക്കുന്നുണ്ട്; അധികമായി ആവശ്യപ്പെട്ട തസ്തികകള് ഏതെല്ലാം; എത്ര വീതം; അനുവദിച്ചുകിട്ടിയവ എത്ര; വിശദമാക്കുമോ?\nകേരള സാമൂഹ്യവിരുദ്ധ പ്രവര്‍ത്തനങ്ങള് തടയല് നിയമം\n(എ)കേരള സാമൂഹ്യവിരുദ്ധ പ്രവര്‍ത്തനങ്ങള് തടയല് നിയമം രാഷ്ട്രീയ പ്രതിയോഗികളെ നേരിടുന്നതിനും വിയോജിപ്പുള്ളവരെ കരുതല് തടങ്കലില് പാര്‍പ്പിക്കുന്നതിനും ഉപയോഗിക്കുന്നത് അവസാനിപ്പിക്കുമോ; ഭരണത്തിനെതിരെ ഉയരുന്ന ശബ്ദത്തെ അടിച്ചമര്‍ത്താന് പ്രസ്തുത നിയമം ലക്ഷ്യമിടുന്നുണ്ടോ;\n(ബി)പ്രസ്തുത നിയമത്തിന്‍റെ ക്ലിപ്ത നിബന്ധനകള് ദുര്‍വ്യാഖ്യാനിച്ചും വ്യാജ നിര്‍മ്മിതമായ സാക്ഷിമൊഴികളാല് കെട്ടിച്ചമച്ച കേസ്സുകളില് കുടുക്കിയും ജയിലിനകത്തും നാടുകടത്തപ്പെട്ടും കഴിയുന്ന നിരപരാധികളായ വിദ്യാര്‍ത്ഥി/യുവജനങ്ങള് ഉള്‍പ്പെടെയുളള പൊതു പ്രവര്‍ത്തകരെക്കുറിച്ച് സര്‍ക്കാരിനറിയാമോ;\n(സി)രാഷ്ട്രീയപാര്‍ട്ടികള് സംഘടിപ്പിക്കുന്ന പ്രക്ഷോഭത്തിലും പ്രതിഷേധത്തിലും പങ്കെടുത്തതിന്‍റെ പേരില് കുറ്റം ആരോപിക്കപ്പെട്ട നിരപരാധികളായ എല്ലാവരെയും കരുതല് തടങ്കലില്‍നിന്നും നാടുകടത്തില്‍നിന്നു ഉടന് മോചിപ്പിക്കുമോ; ഇക്കാര്യത്തില് നിയമസഭയില് മന്ത്രി നല്‍കിയ ഉറപ്പ് എന്തായിരുന്നു; അവ നടപ്പിലാക്കുകയുണ്ടായോ;\n(ഡി)പ്രസ്തുത നിയമപ്രകാരം കരുതല് തടങ്കലില് പാര്‍പ്പിക്കുകയോ നാടുകടത്തുകയോ ചെയ്യപ്പെട്ടവര് എത്രയാണെന്ന് വ്യക്തമാക്കുമോ ?\nജനങ്ങളുടെ ജീവനും സ്വത്തിനും പോലീസ് സംരക്ഷണം\n(എ)കേരള ഹൈക്കോടതിയുടെ ഉത്തരവ് പ്രകാരം സംസ്ഥാനത്ത് എത്ര പേരുടെ ജീവനും സ്വത്തിനും പോലീസ് സംരക്ഷണം നല്‍കുന്നുണ്ട്;\n(ബി)ജീവനും സ്വത്തിനും സംരക്ഷണം ആവശ്യപ്പെട്ടുകൊണ്ടുള്ള അപേക്ഷകളില് യഥാസമയം പോലീസ് നടപടികള് സ്വീകരിക്കാത്തതുകൊണ്ട്, പോലീസ് സംരക്ഷണം ആവശ്യപ്പെട്ടുകൊണ്ടുള്ള ഹര്‍ജികള് കേരള ഹൈക്കോടതിയില് വര്‍ദ്ധിച്ചു വരുന്നു എന്നുള്ള കേരള ഹൈക്കോടതിയുടെ നിരീക്ഷണം സര്‍ക്കാരിന്‍റെ ശ്രദ്ധയില്‍പ്പെട്ടിട്ടുണ്ടോ;\n(സി)എങ്കില്, ജനങ്ങളുടെ ജീവനും സ്വത്തിനും സംരക്ഷണം നല്‍കുന്നതില് പോലീസിനുണ്ടായിട്ടുള്ള വീഴ്ചകള് പരിഹരിക്കുന്നതിനായി സ്വീകരിച്ച നടപടികള് എന്തൊക്കെയാണ്; വ്യക്തമാക്കുമോ?\nസംസ്ഥാനത്ത് രജിസ്റ്റര് ചെയ്ത ക്രിമിനല് കേസുകള്\n(എ)2006 ജൂലായ് മാസം 1 മുതല് 2011 ജൂണ് മാസം 30 വരെ ഓരോ വര്‍ഷവും സംസ്ഥാനത്ത് രജിസ്റ്റര് ചെയ്യപ്പെട്ട കൊലപാതക കേസുകള്, കൊലപാതക ശ്രമങ്ങളില് രജിസ്റ്റര് ചെയ്യപ്പെട്ട കേസുകള്, ബലാല്‍സംഗ കേസുകള്, ലൈംഗിക അതിക്രമ കേസുകള്, മോഷണങ്ങള്, തട്ടികൊണ്ടുപോകല് എന്നിവ സംബന്ധിച്ച വിശദാംശങ്ങള് നല്‍കാമോ;\n(ബി)2011 ജൂലായ് 1 മുതല് 2013 നവംബര് 30 വരെ സംസ്ഥാനത്ത് രജിസ്റ്റര് ചെയ്യപ്പെട്ട കൊലപാതക കേസുകള്, കൊലപാതക ശ്രമങ്ങള് രജിസ്റ്റര് ചെയ്തത്, ബലാല്‍സംഗകേസുകള്, ലൈംഗിക അതിക്രമ കേസുകള്, മോഷണങ്ങള്, തട്ടികൊണ്ടുപോകല് എന്നിവ സംബന്ധിച്ച വിശദാംശങ്ങള് വര്‍ഷാടിസ്ഥാനത്തില് നല്കാമോ;\n(സി)കുറ്റകൃത്യങ്ങളുടെ എണ്ണത്തിലുണ്ടാകുന്ന വര്‍ധന ക്രമസമാധാനം തകര്‍ന്നതിന്‍റെ സൂചനയാണെന്ന് വിലയിരുത്തുന്നുണ്ടോ;\n(ഡി)എങ്കില് ക്രമസമാധാനം ഉറപ്പുവരുത്തുന്നതിനായി ഈ സര്‍ക്കാര് എന്തെല്ലാം നടപടികള് സ്വീകരിച്ചു എന്ന് വിശദമാക്കാമോ ?\nആത്മഹത്യകളുടെ കണക്ക് വിവരം\nസംസ്ഥാനത്ത് 2012 ജനുവരി 1 മുതല് 2012 ഡിസംബര് 31 വരെയും 2013 ജനുവരി 1 മുതല് 2013 ഡിസംബര് 22 വരെയും എത്ര ആത്മഹത്യകള് നടന്നിട്ടുണ്ട് എന്ന് വ്യക്തമാക്കാമോ; ആയതില് പുരുഷന്‍മാരുടെയും സ്ത്രീകളുടെയും എണ്ണം ജില്ല തിരിച്ച് വെവ്വേറെ ലഭ്യമാക്കാമോ?\nരജിസ്റ്റര് ചെയ്ത ക്രിമിനല് കേസുകള്\n(എ)2012 ജനുവരി മുതല് 2013 ഡിസംബര് 25 വരെ സംസ്ഥാനത്ത് എത്ര ക്രിമിനല് കേസുകള് രജിസ്റ്റര് ചെയതിട്ടുണ്ട് ;\n(ബി)പ്രസ്തുത കേസുകള് പൊതുവായി ഏതൊക്കെ കുറ്റകൃത്യങ്ങളുടെ പേരിലാണെന്നും ഓരോ വിഭാഗത്തിലും എത്ര കേസുകള് വീതമാണ് രജിസ്റ്റര് ചെയ്തിട്ടുള്ളതെന്നും വ്യക്തമാക്കുമോ ;\n(സി)പ്രസ്തുത കുറ്റകൃത്യങ്ങളിലെ പ്രതികള് സംഭവസമയം മദ്യപിച്ചിരുന്നോ എന്നകാര്യം എത്ര കേസുകളില് അനേ്വഷിച്ചിട്ടുണ്ട് ; എത്ര കേസുകളില് പ്രതികള് കുറ്റകൃത്യം നടത്തുന്ന സമയത്ത് മദ്യപിച്ചിരുന്നു എന്ന് കണ്ടെത്തിയിട്ടുണ്ട്; വെളിപ്പെടുത്തുമോ ?\nനിയമസഭാ സാമാജികര്‍ക്കെതിരായ കേസ്സുകള്\n(എ)ഈ സര്‍ക്കാര് അധികാരത്തില് വന്നതിനുശേഷം നാളിതുവരെ നിയമസഭാ സാമാജികന്മാരായ ആര്‍ക്കെല്ലാം എതിരെ പോലീസ് എത്ര കേസ് രജിസ്റ്റര് ചെയ്തിട്ടുണ്ട് ;\n(ബി)ഏതെല്ലാം പോലീസ് സ്റ്റേഷനുകളില് ഏതെല്ലാം വകുപ്പുകള് അനുസരിച്ചാണ് ഈ കേസ്സുകള് രജിസ്റ്റര് ചെയ്തിരിക്കുന്നത് ;\n(സി)ഏതെങ്കിലും എം.എല്.എ.യുടെ പേരിലുണ്ടായിരുന്ന ഏതെങ്കിലും കേസ് പിന്‍വലിക്കാന് സര്‍ക്കാര് തീരുമാനം എടുത്തിട്ടുണ്ടോ ; എങ്കില് ഏതെല്ലാം കേസ്സുകള്, ആര്‍ക്കെല്ലാം എതിരെയുണ്ടായിരുന്നത് ; വിശദമാക്കുമോ ?\n2013-ലെ രാഷ്ട്രീയ കൊലപാതകങ്ങള്\n(എ)2013-ല് സംസ്ഥാനത്ത് എത്ര രാഷ്ട്രീയ കൊലപാതകങ്ങള് നടന്നിട്ടുണ്ട് ;\n(ബി)ഓരോ കൊലപാതകത്തിലും മരിച്ചവരുടെയും, കൊലപാതകങ്ങള് നടത്തിയവരുടെയും രാഷ്ട്രീയബന്ധം വ്യക്തമാക്കാമോ ;\n(സി)ഇവയില് എത്ര കേസ്സുകളില് അനേ്വഷണം നടത്തി ചാര്‍ജ്ഷീറ്റ് കോടതിയില് സമര്‍പ്പിച്ചിട്ടുണ്ട്; വിശദാംശം വ്യക്തമാക്കാമോ ?\n(എ)2013-ല് സംസ്ഥാനത്ത് എത്ര കൊലപാതകങ്ങളാണ് നടന്നിട്ടുള്ളതെന്ന് വ്യക്തമാക്കുമോ;\n(ബി)ഇതില് രാഷ്ട്രീയ കൊലപാതകങ്ങള് എത്ര; കൊല്ലപ്പെട്ടവരുടെ കണക്ക് രാഷ്ട്രീയാടിസ്ഥാനത്തില് വെളിപ്പെടുത്തുമോ;\n(സി)കൊലപാതകത്തിനുത്തരവാദികളായ രാഷ്ട്രീയ പാര്‍ട്ടികളുടെ കണക്ക് പ്രത്യേകം പ്രത്യേകം ലഭ്യമാക്കാമോ;\n(ഡി)പ്രസ്തുത വര്‍ഷം എത്ര സ്ത്രീകളാണ് കൊല്ലപ്പെട്ടിട്ടുള്ളതെന്ന് വ്യക്തമാക്കാമോ;\n(ഇ)ബലാല്‍സംഗം ചെയ്ത് കൊലപ്പെടുത്തിയ ഏതെങ്കിലും സംഭവം ഈ കാലയളവില് ഉണ്ടായിട്ടുണ്ടോ; വ്യക്തമാക്കാമോ?\nവാഹനങ്ങളുടെ അമിതവേഗവും അനധികൃത പിഴ ഈടാക്കലും\n(എ)സംസ്ഥാനത്ത് ഹൈവേകളിലും എം.സി. റോഡിലും അമിത വേഗത്തില് ഓടുന്ന വാഹനങ്ങളെ കണ്ടെത്തുന്നതിനുള്ള ക്യാമറ ഘടിപ്പിച്ച എത്ര വാഹനങ്ങളാണ് ഉള്ളത്; ജില്ല തിരിച്ചുള്ള കണക്കുകള് വ്യക്തമാക്കാമോ;\n(ബി)കെ.എല്.01 ബി.സി 3942 എന്ന പോലീസ് വാഹനം പിഴ ഇനത്തില് 2013 ഡിസംബര് 1 മുതല് 10 വരെ ശേഖരിച്ച പിഴ എത്രയെന്നും ഓരോ തീയതിയിലും ലഭിച്ച തുക സംബന്ധിച്ച കണക്കുകളും വ്യക്തമാക്കാമോ;\n(സി)വാഹന ഉടമകളില് നിന്ന് അനധികൃതമായി രസീത് നല്‍കാതെ തുക ഈടാക്കുന്നതായി എന്തെങ്കിലും പരാതി ലഭിച്ചിട്ടുണ്ടോ;\n(ഡി)എങ്കില്, അതേക്കുറിച്ച് അന്വേഷിച്ചിട്ടുണ്ടോ; ഉത്തരവാദികളായ ഉദ്യോഗസ്ഥര്‍ക്ക് എതിരെ നടപടി സ്വീകരിച്ചിട്ടുണ്ടോ; വിശദാംശം നല്‍കുമോ?\nഅനധികൃത മണല് കടത്തിനു പിടികൂടിയ വാഹനങ്ങള്\n(എ)അനധികൃതമണല്‍കടത്തുമായി ബന്ധപ്പെട്ട് വിവിധ വകുപ്പുകളുടെ നേതൃത്വത്തില് പിടികൂടിയ വാഹനങ്ങളില് എത്രയെണ്ണം ഇപ്പോള് സംസ്ഥാനത്തെ പോലീസ് സ്റ്റേഷനുകളില് സൂക്ഷിച്ചിട്ടുണ്ട്; എന്നുമുതലുള്ള വാഹനങ്ങള് ഇതില് ഉള്‍പ്പെടുമെന്നു വ്യക്തമാക്കുമോ;\n(ബി)ഇത്തരം വാഹനങ്ങളുടെ ജില്ലതിരിച്ചുള്ള കണക്ക് വ്യക്തമാക്കുമോ;\n(സി)ഏതു ജില്ലയിലെ ഏതു പോലീസ് സ്റ്റേഷനിലാണ് ഏറ്റവും കൂടുതല് വാഹനങ്ങള് ഈ വിധത്തില് പിടിച്ചിട്ടിട്ടുള്ളതെന്നു വ്യക്തമാക്കുമോ?\nമുന് മുഖ്യമന്ത്രിയുടെ ബന്ധുവിന് ഭൂമി അനുവദിക്കല്\n(എ)കഴിഞ്ഞ സര്‍ക്കാരിന്‍റെ കാലത്ത് അന്നത്തെ മുഖ്യമന്ത്രി തന്‍റെ ബന്ധുവിന് ഭൂമി അനുവദിച്ചത് സംബന്ധിച്ചുള്ള കേസിന്‍റെ അനേ്വഷണം പൂര്‍ത്തിയായിട്ടുണ്ടോ ; വിശദമാക്കുമോ ;\n(ബി)ഈ കേസില് ആര്‍ക്കെല്ലാം എതിരെയാണ് കുറ്റപത്രം സമര്‍പ്പിക്കാന് ഉദ്ദേശിക്കുന്നത് ;\n(സി)കുറ്റക്കാരെ സംബന്ധിച്ച വിശദവിവരങ്ങള് ലഭ്യമാക്കുമോ ;\n(ഡി)കേസിന്‍മേലുള്ള അന്തിമ റിപ്പോര്‍ട്ട് വിജിലന്‍സ് കോടതിയില് സമര്‍പ്പിക്കുന്നതിനുള്ള നടപടിക്രമങ്ങള് പൂര്‍ത്തിയാക്കിയിട്ടുണ്ടോ ; വിശദാംശങ്ങള് എന്തെല്ലാം ?\nനിരവധി വാറണ്ടുകള് നിലവിലുള്ള തട്ടിപ്പുകേസ്സിലെ പ്രതിയുടെ അറസ്റ്റ്\n(എ)നിരവധി വാറണ്ടുകള് നിലവിലുള്ള തട്ടിപ്പുകേസിലെ പ്രതിയെ അറസ്റ്റ് ചെയ്യുന്നില്ലെന്ന് കാണിച്ച് മുഖ്യമന്ത്രിക്ക് നല്‍കിയ പരാതി 11.01.2012-ല് 1229/12/സി.എം എന്ന നന്പരില് തിരുവനന്തപുരം സിറ്റി പോലീസ് കമ്മീഷണര്‍ക്ക് അയച്ചുകൊടുത്തിട്ടുണ്ടോ; എങ്കില് അതിലെ നിര്‍ദ്ദേശപ്രകാരം ഇതേവരെ എന്തൊക്കെ നടപടികള് സ്വീകരിച്ചു എന്നു വ്യക്തമാക്കുമോ;\n(ബി)പ്രതിയുടെ ഒളിയിടം കണ്ടെത്തുന്നതിനും, അറസ്റ്റു ചെയ്യാന് വാറണ്ടു ലഭിച്ചശേഷം എന്തൊക്കെ അന്വേഷണ നടപടികള് സ്വീകരിച്ചു എന്നതിന്‍റെയും വിശദവിവരം നല്‍കാമോ;\n(സി)ഇനിയും തട്ടിപ്പുകള് ആവര്‍ത്തിക്കാതിരിക്കാന് ഈ പ്രതിയെ എത്രയും പെട്ടെന്ന് അറസ്റ്റുചെയ്ത് നിയമ നടപടികള് പൂര്‍ത്തിയാക്കുമോ?\nകെ. ടി. ജയകൃഷ്ണന് കേസ് പുനരനേ്വഷണം\n ,, കെ. കെ. നാരായണന്\n(എ)രാഷ്ട്രീയ പ്രതിയോഗികളെ വേട്ടയാടാന് ക്രൈംകേസ്സുകളെ ഉപയോഗിക്കുന്നു എന്ന ആക്ഷേപങ്ങള് ശ്രദ്ധയില്‍പ്പെട്ടിട്ടുണ്ടോ ;\n(ബി)കെ. ടി. ജയകൃഷ്ണന് കേസ് വീണ്ടും ക്രൈംബ്രാഞ്ച് അനേ്വഷിക്കുകയുണ്ടായോ ; പുതിയ എന്തെങ്കിലും തെളിവ് കണ്ടെത്തുകയുണ്ടായോ ;\n(സി)ടി. കെ. രജീഷ് എന്നയാളുടേതായി പോലീസ് തയ്യാറാക്കിയ കുറ്റസമ്മത മൊഴിയുടെ അടിസ്ഥാനത്തില് ജയകൃഷ്ണന് കേസ് സി.ബി.ഐ.യ്ക്ക് വിടാന് തീരുമാനിച്ചിട്ടുണ്ടോ ;\n(ഡി)രജീഷിന്‍റെതായി പോലീസ് പറയുന്ന കുറ്റസമ്മതമൊഴി അയാള് കോടതിയില് സത്യവാങ്മൂലത്തിലൂടെ നിഷേധിക്കുകയുണ്ടായിട്ടുണ്ടോ ; ട്രയല് കോടതിയില് നിഷേധിക്കപ്പെട്ട കുറ്റസമ്മതമൊഴിയുടെ ബലത്തില് സി.ബി.ഐ. അനേ്വഷണം നടത്താനുള്ള തീരുമാനം നിയമപരമായി നിലനില്ക്കുന്നതാണോ ; രാഷ്ട്രീയ പ്രതിയോഗികളെ വേട്ടയാടാന് അവസരം ഉണ്ടാക്കാന് സര്‍ക്കാര് സംവിധാനങ്ങള് ദുരുപയോഗം ചെയ്യുന്നതിനെതിരെ ഉയര്‍ന്നുവന്ന ആക്ഷേപങ്ങള് സര്‍ക്കാര് കണക്കിലെടുത്തിട്ടുണ്ടോ ;\n(ഇ)പ്രസ്തുത കേസ് സി.ബി.ഐ.യ്ക്ക് വിടാനുള്ള സര്‍ക്കാര് തീരുമാനത്തെത്തുടര്‍ന്ന് കേന്ദ്ര ആഭ്യന്തരപേഴ്സണല് മന്ത്രാലയത്തില്‍നിന്നും സംസ്ഥാന ആഭ്യന്തരവകുപ്പിന് ലഭിച്ച മറുപടി വിശദമാക്കാമോ; പ്രസ്തുത കത്തിന്‍റെ പകര്‍പ്പ് ലഭ്യമാക്കാമോ ?


ഫേസ്ബുക്ക് വഴി പരിചയപ്പെട്ട യുവതിയെ പീഡിപ്പിച്ചു; 54 കാരന് അറസ്റ്റില്\nFri May 20 2022 07:13:51 GMT+0530 (India Standard Time)\nBY APH15 Dec 2021 1:20 AM GMT\nAPH15 Dec 2021 1:20 AM GMT\nചാവക്കാട്: തൃശൂരില് ഫേസ്ബുക്ക് വഴി പരിചയപ്പെട്ട യുവതിയെ പീഡിപ്പിച്ചയാളെ പോലിസ് അറസ്റ്റ് ചെയ്തു. ഗുരുവായൂര് തേക്കേനട വാകയില് മഠം പദ്മനാഭനെ (54)യാണ് ചാവക്കാട് പോലിസ് ഇന്‍സ്‌പെക്ടര് കെ എസ് സെല്‍വരാജിന്റെ നേതൃത്വത്തില് അറസ്റ്റുചെയ്തത്. ഫേസ്ബുക്ക് വഴി ഏഴുമാസം മുമ്പ് പരിചയപ്പെട്ട യുവതിയെ വിവാഹവാഗ്ദാനം നല്‍കി, ലോഡ്ജ് മുറികളില് കൊണ്ടുപോയി പീഡിപ്പിച്ചെന്ന കേസിലാണ് നടപടി.\nഇയാള് മുമ്പ് ഒരു വിവാഹം കഴിച്ചതാണ്. ഇക്കാര്യം പ്രതി യുവതിയില് നിന്നും മറച്ചുവെച്ചു. പീഡനത്തിന് പുറമെ യുവതിയില് നിന്നും വന് തുകയും സ്വര്‍ണവും പദ്മനാഭന് തട്ടിയെടുത്തു. ബാങ്ക് അക്കൗണ്ടില്‍നിന്ന് എട്ടേകാല് ലക്ഷത്തോളം രൂപ കൈപ്പറ്റിയത് തിരിച്ചുനല്‍കുകയും ചെയ്തില്ല.\nചതിക്കപ്പെട്ടെന്ന് തിരിച്ചറിഞ്ഞതോടെയാണ് യുവതി പോലിസിനെ സമീപിച്ചത്. പരാതിയില് പോലിസ് നടത്തിയ അന്വേഷണത്തിനൊടുവിലാണ് ചാവക്കാടു നിന്നും പ്രതിയെ അറസ്റ്റ് ചെയ്തത്. എസ്‌ഐമാരായ എസ് സിനോജ്, എ എം യാസിര്, സിപിഒ എം ഗീത, സിപിഒമാരായ ജെ വി പ്രദീപ്, ജയകൃഷ്ണന്, ബിനില് ബാബു എന്നിവരടങ്ങിയ സംഘമാണ് പ്രതിയെ പിടികൂടിയത്.


Emalayalee.com - കോണ്‍ഗ്രസിന്റെ 'ചൗക്കിദാര് ചോര് ഹെ' പരസ്യത്തിന് തിരഞ്ഞെടുപ്പ് കമ്മിഷന്റെ വിലക്ക്\nന്യൂഡല്‍ഹിന്മ പ്രധാനമന്ത്രി നരേന്ദ്രമോദിക്ക് എതിരായ കോണ്‍ഗ്രസിന്റെ 'ചൗക്കിദാര് ചോര് ഹെ' പരസ്യത്തിന് മധ്യപ്രദേശ് ജോയിന്റ് ചീഫ് ഇലക്ടറല് ഓഫിസര് രാജേഷ് കൗള് കോണ്‍ഗ്രസ് നേതൃത്വത്തിന് നോട്ടിസ് നല്‍കി.\nപ്രധാനമന്ത്രിയെ വ്യക്തിപരമായി അപമാനിക്കുന്നു എന്ന ബിജെപിയുടെ പരാതിയിലാണ് കമ്മിഷന്റെ നടപടി. എന്നാല് പരസ്യത്തില് ആരുടെയും പേരു പരാമര്‍ശിക്കുന്നില്ലെന്നും അതിനാല് ഉത്തരവ് പുഃനപരിശോധിക്കണമെന്നും ആവശ്യപ്പെട്ട് കോണ്‍ഗ്രസ് തിരഞ്ഞെടുപ്പ് കമ്മിഷനെ സമീപിച്ചു.


ആറ് മാസത്തിലേറെയായി വിദേശത്തുള്ള യു.എ.ഇ നിവാസികള്‍ക്ക് സാധുവായ വിസയുണ്ടെങ്കില് മാര്‍ച്ച് 31 നകം മടങ്ങാം – Jaihind TV\nആറ് മാസത്തിലേറെയായി വിദേശത്തുള്ള യു.എ.ഇ നിവാസികള്‍ക്ക് സാധുവായ വിസയുണ്ടെങ്കില് മാര്‍ച്ച് 31 നകം മടങ്ങാം\nദുബായ് : ആറുമാസത്തിലേറെയായി രാജ്യത്തിന് പുറത്തുള്ള യു.എ.ഇ നിവാസികള്‍ക്ക് 2021 മാര്‍ച്ച് 31 നകം മടങ്ങാമെന്ന് റിപ്പോര്‍ട്ട്. ഇന്ത്യയുടെ ടിക്കറ്റ് നിരക്ക് കുറഞ്ഞ വിമാനക്കമ്പനിയായ എയര് ഇന്ത്യ എക്‌സ്പ്രസാണ് ഇക്കാര്യം അറിയിച്ചത്. കൊവിഡ് ഭീഷണി മൂലം നാട്ടിലും മറ്റും കുടുങ്ങിയ ആയിരങ്ങള്‍ക്ക് ആശ്വാസം പകരുന്നതാണ് ഈ പ്രഖ്യാപനം.\nആറ് മാസത്തിലധികം യു.എ.ഇയ്ക്ക് പുറത്തു നിന്ന എല്ലാ താമസ വിസക്കാരും സാധുവായ റസിഡന്‍റ് വിസയും ജനറല് ഡയറക്ടറേറ്റ് ഓഫ് റസിഡന്‍സി ആന്‍ഡ് ഫോറിനേഴ്‌സ് അഫയേഴ്‌സ് എന്ന ദുബായിലെ ജി.ഡി.ആര്.എഫ്.എയുടെ അംഗീകാരവും ഉറപ്പാക്കണമെന്ന് എയര് ഇന്ത്യ അധികൃതര് വ്യക്തമാക്കി. ഇപ്രകാരം യു.എ.ഇ റസിഡന്‍റ് വിസ കൈവശം വെക്കുകയും 180 ദിവസത്തില് കൂടുതല് രാജ്യത്തിന് പുറത്ത് താമസിക്കുകയും ചെയ്താല് 2021 മാര്‍ച്ച് 31 വരെ യു.എ.ഇയില് പ്രവേശിക്കാന് അനുവദിക്കുമെന്ന് എയര് ഇന്ത്യയുടെ സന്ദേശത്തില് പറയുന്നു.\nഅതേസമയം ഇന്ത്യയുടെ ദേശീയ വിമാനക്കമ്പനിയായ ബജറ്റ് എയര്‍ലൈനായ എയര് ഇന്ത്യ എക്‌സ്പ്രസ് (എ.ഐ.ഇ) ട്വിറ്റര് അക്കൗണ്ടിലും ഇതുസംബന്ധിച്ച സന്ദേശം പോസ്റ്റ്‌ചെയ്തു. ഇതനുസരിച്ച് 180 ദിവസത്തിലധികം പുറത്ത് താമസിച്ച യാത്രക്കാര്‍ക്ക് ദുബായിലേക്ക് മാര്‍ച്ച് 31 നകം മടങ്ങാമെന്ന് പറയുന്നു. ഇതിനും സാധുവായ റസിഡന്‍റ് വിസയും ജി.ഡി.ആര്.എഫ്.എയുടെ അംഗീകാരവും ഉണ്ടായിരിക്കണമെന്നും അധികൃതര് വ്യക്തമാക്കി. നിരവധി മാസങ്ങളായി സ്വന്തം രാജ്യങ്ങളില് കുടുങ്ങിക്കിടക്കുന്ന നിരവധി യു.എ.ഇ നിവാസികള്‍ക്ക് ഈ പ്രഖ്യാപനം വലിയ ആശ്വാസമാണ് നല്‍കുന്നത്.


April 21, 2015 , പി.പി ചെറിയാന്\nഡാളസ്സ്: വീട്ടില് വളര്‍ത്തിയിരുന്ന ഏഴ് വയസ്സ് പ്രായമുള്ള പിറ്റ് ബുള്ളിന്റെ ആക്രമണത്തില് രണ്ട് മാസം പ്രായമുള്ള കുട്ടി മരിക്കുകയും, മാതാവിന് പരിക്കേല്‍ക്കുകയും ചെയ്ത അതിദാരുണ സംഭവം ഏപ്രില് 19 ഞായറാഴ്ച വൈകീട്ട് ഡാളസ്സില് നടന്നതായി ഡാളസ്സ് പോലീസ് അറിയിച്ചു.\nബീച്ച് നട്ട് സ്ട്രീറ്റിലെ വീട്ടില് ബൗണ്‍സിംഗ് ചെയറിലിരിക്കുകയായിരുന്ന കുഞ്ഞിനെയാണ് പിറ്റ്ബുള് ആക്രമിച്ചത്. കുട്ടിയുടെ കരച്ചില് കേട്ട് ഓടിയെത്തിയ മാതാവിനെയും പിറ്റ്ബുള് ആക്രമിച്ചു.\nകുട്ടിയുടെ പിതാവ് സ്പ്രിംഗിള് സിസ്റ്റം ഓണ് ചെയ്യുന്നതിന് വേണ്ടി പുറത്തേക്ക് കടന്ന ഉടനെയാണ് സംഭവം നടന്നത്. ഭാര്യയുടെയും കുട്ടിയുടെയും ശബ്ദം കേട്ട് ഓടിയെത്തിയ പിതാവ് പട്ടിയെ ബലമായി പുറത്തേക്ക് കൊണ്ടുവന്ന് വെടി വെച്ച് കൊല്ലുകയായിരുന്നു.\nപട്ടി വീട്ടില് ഉള്ളപ്പോള് കുട്ടിയെ അശ്രദ്ധമായി തനിയെ ഇരുത്തിയതിന് കേസ്സ് എടുക്കണമോ എന്ന് തീരുമാനിച്ചിട്ടില്ലങ്കിലും, ഗ്രാന്റ് ജൂറിക്ക് വിടുമെന്ന് പോലീസ് പറഞ്ഞു.\nകുട്ടി ആശുപത്രിയില് എത്തുന്നതിന് മുന്‍പ് മരിച്ചതായും, മാതാവിന്റെ സ്ഥിതിയെ കുറിച്ച് ഇപ്പോള് പറയാനാകില്ലന്നും പോലീസ് വെളിപ്പെടുത്തി.\nപിറ്റ്ബുള് ഏത് സമയത്താണ് പ്രകോപിതയാകുക എന്ന് പറയാനാകില്ലന്നും കുട്ടികളെ അശ്രദ്ധമായി വിടുന്നത് ഗുരുതരമായ കൃത്യവിലോപമാണെന്നും മാതാപിതാക്കള് ഈ വിഷയത്തില് കൂടുതല് ശ്രദ്ധ ചെലുത്തണമെന്നും അനിമല് കണ്‍ഡ്രോള് ഉദ്യോഗസ്ഥര് പറഞ്ഞു.


ഫോമാ സാംസ്കാരിക വിഭാഗം ഓണാഘോഷത്തോടനുബന്ധിച്ച് ചെണ്ടമേള മത്സരവും, തിരുവാതിരകളി മത്സരവും നടത്തും. ചെണ്ട മേളത്തിനും തിരുവാതിരയ്ക്കും യഥാക്രമം ഒന്നാം സ്ഥാനം ലഭിക്കുന്നവർക്ക് 750 ഡോളറും , രണ്ടാം സ്ഥാനം ലഭിക്കുന്നവർക്ക് 500 ഡോളറും, മൂന്നാം സ്ഥാനം നേടുന്നവർക്ക് 250 ഡോളറും ക്യാഷ് അവാർഡ് നൽകും.\nമത്സരത്തിൽ പങ്കെടുക്കാനാഗ്രഹിക്കുന്ന സംഘങ്ങൾ ജൂലൈ 31-ന് മുൻപായി രജിസ്റ്റർ ചെയ്യണം.\nമത്സരിക്കാൻ പേര് രജിസ്റ്റർ ചെയ്യുന്നവർ ഓഗസ്റ് 10 നു മുൻപായി വീഡിയോ ഓൺലൈനിൽ അപ്‌ലോഡ് ചെയ്തിരിക്കണം .\n1.തിരുവാതിരയ്ക്ക് ഒരു ടീമിൽ പത്ത് പേരിൽ കൂടുതൽ പങ്കെടുക്കുവാൻ പാടില്ല.\n2 ചെണ്ട മേളത്തിന് പഞ്ചാരി മേളമോ പാണ്ടിമേളമോ ആണ് അനിവദിക്കുക .ശിങ്കാരിമേളം പാടുള്ളതല്ല\n3 ആറു മുതൽ 12 അംഗങ്ങൾ വരെ ചെണ്ടമേള മത്സരത്തിന് ഒരു ടീമിൽ പങ്കെടുക്കാവുന്നതാണ് .\n4 ചെണ്ടമേളത്തിനും, തിരുവാതിര കളിക്കും 10 മിനിട്ടാണ് സമയപരിധി\nപൗലോസ് കുയിലാടൻ ചെയർമാനായും സണ്ണി കല്ലൂപ്പാറ നാഷണൽ കോർഡിനേറ്ററായും പ്രവർത്തിക്കുന്നു\nഡോക്ടർ : ജിൽസി ഡിൻസ് : 602.516.8800 (തിരുവാതിര )\nബിജു തുരുത്തുമാലിയിൽ : 678.936.0692 (ചെണ്ടമേളം\nദൈവീക കലകളിൽ ഒന്നാണ് കഥകളി. ഈ നോട്ടീസിലെ കഥകളി വേഷത്തെ ഇത്രയും വികൃതമാക്കിയത് ആരാണങ്കെലും നമ്മുടെ സംസ്കാരത്തിന് ചേർന്നതല്ല. കഥകളിയിലെ ഓരോ വേഷത്തിന്റെ നിറത്തിനും ചുട്ടിയ്ക്കും ആടുന്ന കഥയോട് നീതി പുലർത്തുന്നവയാണ്. ഫോമായുടെ സാംസ്കാരിക കമ്മറ്റി ഇത് മനസിലാക്കുമെന്ന് ഞാൻ കരുതട്ടെ.


മുതിര്‍ന്നവര് അപകടം മൊബൈലില് പകര്‍ത്തുന്ന തിരക്കിലായിരുന്നു; പരുക്കേറ്റു കിടന്നയാളെ ഓട്ടോയില് ആശു - Samakalika Malayalam\nമുതിര്‍ന്നവര് അപകടം മൊബൈലില് പകര്‍ത്തുന്ന തിരക്കിലായിരുന്നു; പരുക്കേറ്റു കിടന്നയാളെ ഓട്ടോയില് ആശുപത്രിയില് എത്തിച്ചത് എട്ടാംക്ലാസുകാരന്\nBy സമകാലിക മലയാളം ഡെസ്‌ക് | Published: 29th June 2018 01:31 AM |\nLast Updated: 29th June 2018 01:31 AM | A+A A- |\nകുന്നംകുളം; എന്താനാണ് ആവശ്യമില്ലാത്ത പൊല്ലാപ്പ് എടുത്ത് തലയില് വെക്കുന്നത്. അപകടം പറ്റി റോഡില് കിടക്കുന്നവരെ ഒന്ന് നോക്കി തങ്ങളുടെ തിരക്കുകളിലേക്ക് മടങ്ങിപ്പോകുന്ന എല്ലാവരും ചിന്തിക്കുന്നത് ഇങ്ങനെയായിരിക്കും. എന്നാല് ചോരയൊലിപ്പിച്ച് റോഡില് കിടക്കുന്ന ആളെ കണ്ടിട്ടും കാണാതെ പോകാന് കണ്ണന് എന്ന എട്ടാം ക്ലാസുകാരന് കഴിഞ്ഞില്ല. തൃശൂരിലെ കുന്നംകുളത്താണ് എട്ടാം ക്ലാസുകാരന് നാടിന് മാതൃകയായത്. അപകടം പറ്റി കിടക്കുന്ന അപരിചിതനെ ഓട്ടോയില് കയറ്റി ആശുപത്രിയില് എത്തിച്ച് മനുഷ്യത്വം എന്തെന്ന് തെളിയിച്ചിരിക്കുകയാണ് കണ്ണന്.\nമുതിര്‍ന്നവര് അപകടത്തിന്റെ ഫോട്ടോ എടുത്തും കണ്ടില്ലെന്ന് നടിച്ചും മാറി നിന്നപ്പോഴാണ് കണ്ണന് സഹായഹസ്തവുമായി രംഗത്തെത്തിയത്. അകതിയൂര് പൂക്കോട്ട് ശ്രീധരന്- പ്രീത ദമ്പതികളുടെ മകനായ കണ്ണന് സ്‌കൂളിലേക്കുള്ള ബസ് കയറാനായാണ് ബസ് സ്റ്റാന്‍ഡില് എത്തിയത്. അപ്പോഴാണ് സ്റ്റാന്‍ഡില് നിന്ന് തൃശൂര് റോഡിലേക്ക് തിരിഞ്ഞ ബസിന് സൈഡ് കൊടുക്കുന്നതിനിടെ കാണിയാമ്പാല് ചെമ്മണ്ണൂര് റോയ് സ്‌കൂട്ടറില് നിന്ന് വീണത്. തലയ്ക്കും കാലിനും പരുക്കേറ്റ് വീണ് കിടക്കുന്ന റോയിയെ ആശുപത്രിയില് എത്തിക്കാന് ആരും മുന്നോട്ടുവന്നില്ല.\nഎല്ലാവരും മൊബൈല് ഫോണില് ഫോട്ടോ എടുക്കുന്നിന്റെ തിരക്കിലായിരുന്നു. എന്നാല് ഇത് കണ്ട കണ്ണന് ഓടിയെത്തി വീണു കിടന്ന സ്‌കൂട്ടര് പ്രയോസപ്പെട്ട് എടുത്തുമാറ്റി. അതുവഴി പോയ ഓട്ടോയ്ക്ക് കൈ കാട്ടിയെങ്കിലും നിര്‍ത്തിയില്ല. മറ്റൊരു ഓട്ടോറിക്ഷ നിര്‍ത്തി. ഓട്ടോ ഡ്രൈവറുടെ സഹായത്തില് കണ്ണന് റോയിയെ വാഹനത്തില് കയറ്റി. അതുവഴി എത്തിയ സ്വകാര്യ ആശുപത്രിയിലെ നഴ്‌സ് ശില്‍പയും ഇവര്‍ക്ക് സഹായവുമായെത്തി. താലൂക്ക് ആശുപത്രിയില് കൊണ്ടുപോയി അത്യാഹിത വിഭാഗത്തില് പ്രവേശിച്ചു. ആശുപത്രിയില് ഇവരെ കണ്ട് റോയിയെ തിരിച്ചറിഞ്ഞ പരിചയക്കാരനാണ് വീട്ടുകാരെ വിവരം അറിയിച്ചത്. ബന്ധുക്കള് എത്തിയതിന് ശേഷമാണ് കണ്ണന് ആശുപത്രി വിട്ടത്.\nക്ലാസില് എത്താന് വൈകിയത് എന്താണെന്ന് അധ്യാപകന് ചോദിച്ചപ്പോഴാണ് നടന്ന കാര്യം കണ്ണന് പറയുന്നത്. അധ്യാപകന് ഉടന് തന്നെ സംഭവം പ്രധാന അധ്യാപകനെ അറിയിക്കുകയും പ്രത്യേക അസംബ്ലി ചേര്‍ന്ന് കണ്ണനെ അഭിനന്ദിക്കുകയുമായിരുന്നു. ആര്‍ത്താറ്റ് ഹോളിക്രോസ് സിബിഎസ്ഇ സ്‌കൂളിലെ വിദ്യാര്‍ത്ഥിയാണ് കണ്ണന്.\nകുന്നംകുളം ACCIDENT കണ്ണന്


ഞങ്ങളുടെ പ്ലാറ്റ്‌ഫോമിലെ സ്വയം-പ്രസിദ്ധീകരണ eBook-കൾ ഉപയോഗിച്ച് - magicauthor.com, ഒരു രചയിതാവ്, ഒരു പ്രസാധകൻ, ഒരു പുസ്തക വിതരണക്കാരൻ അല്ലെങ്കിൽ വിൽപ്പനക്കാരൻ എന്നിവർക്കിടയിലുള്ള അതിരുകൾ തൽക്ഷണം അവിശ്വസനീയമാംവിധം ചുരുക്കുന്നു.\nഅച്ചടിച്ച പുസ്തകത്തിന്റെ ഡിജിറ്റൽ പതിപ്പാണ് ഇലക്ട്രോണിക് ബുക്ക് അല്ലെങ്കിൽ eBook. ഒരു eBook, ePUB അല്ലെങ്കിൽ PDF ഫോർമാറ്റിൽ നിർമ്മിക്കാം. '.epub' ഫയൽ എക്സ്റ്റൻഷനായി ഉപയോഗിക്കുന്ന വ്യവസായ സ്റ്റാൻഡേർഡ് ഫോർമാറ്റാണ് ePUB. ഇലക്‌ട്രോണിക് പ്രസിദ്ധീകരണത്തിന്റെ ഹ്രസ്വ രൂപമാണിത്, നിരവധി e-reader അത് പിന്തുണയ്‌ക്കുന്നു, മിക്കവാറും എല്ലാ ഡിജിറ്റൽ ഉപകരണങ്ങളിലും ഇതിന് അനുയോജ്യമായ സോഫ്‌റ്റ്‌വെയർ ലഭ്യമാണ്. ഞങ്ങളുടെ ePUB ഫോർമാറ്റ് പുസ്തകങ്ങൾ എല്ലാ ആൻഡ്രോയിഡ് സ്‌മാർട്ട്‌ഫോണുകളിലും ലഭ്യമായ 'ഗൂഗിൾ പ്ലേ ബുക്ക്സ്' ആപ്പ് വഴിയും ആപ്പിൾ iPhone-കളിലും iPad-കളിലും ലഭ്യമാകുന്ന 'iBooks' ആപ്പ് വഴിയും തുറക്കാനാകും.\nതീർച്ചയായും, പൊതു ഡൊമെയ്‌നിൽ ഉപയോഗിക്കുന്ന ഏറ്റവും സാധാരണമായ ഫോർമാറ്റ് '.pdf' ഫയൽ എക്സ്റ്റൻഷൻ ഉപയോഗിക്കുന്ന PDF ആണ്. എല്ലാ സ്മാർട്ഫോണുകളിലും ഒരു PDF ഫയൽ തുറക്കാൻ കഴിയും. ഒരു ePUB-ഉം Pdf-ഉം തമ്മിലുള്ള പ്രധാന വ്യത്യാസം അവയിലൂടെയുള്ള വായനാ അനുഭവത്തിലാണ്. ePUB വായനാ താല്പര്യം വർധിപ്പിക്കുന്നു. ePUB അടിസ്ഥാനപരമായി സ്‌ക്രീനിന്റെ വലുപ്പത്തിന് അനുയോജ്യമായ റീ-ഫ്ലോ ചെയ്യാവുന്ന HTML ടെക്‌സ്‌റ്റാണ്. സ്ക്രീനിൽ സൂം-ഇൻ/ഔട്ട് അല്ലെങ്കിൽ തിരശ്ചീനമായി സ്ക്രോൾ ചെയ്യാതെ തന്നെ ടെക്സ്റ്റ് വായിക്കാൻ ഇത് വായനക്കാരെ പ്രാപ്തരാക്കുന്നു.\nപേജുകളുടെ ലേഔട്ടിൽ വാചകം ഉറപ്പിച്ചിരിക്കുന്നു എന്നതാണ് PDF ന്റെ പ്രയോജനം, അതിനാൽ ഒരു ePUB ഫയലിനേക്കാൾ ഒരു PDF ഫയൽ പ്രിന്റ് ചെയ്യുന്നത് എളുപ്പമാണ്. അതിനാൽ പ്രിന്റ് ഫോർമാറ്റിൽ പുസ്തകം വായിക്കാൻ ഇഷ്ടപ്പെടുന്ന വായനക്കാർക്ക് പ്രിന്റ് ചെയ്യാനും വായിക്കാനും ഒരു PDF eBook തിരഞ്ഞെടുക്കാം.\nMOBI എന്നത് EPUB ഫയൽ ഫോർമാറ്റിന്റെ ചെറുതായി പരിഷ്കരിച്ച പതിപ്പാണ്, ആമസോണിന്റെ എല്ലാ കിൻഡിൽ ഉപകരണങ്ങളിലും ഇത് ഉപയോഗിക്കുന്നു. കിൻഡിൽ ഉപയോക്താക്കൾക്ക് MOBI കൂടാതെ ePUB ഫയൽ ഫോർമാറ്റ് ബുക്കുകളും ഉപയോഗിക്കാം.\nMagicAuthor.com-ൽ, ePUB, PDF, HTML എന്നിവയുൾപ്പെടെ എല്ലാ ഫയൽ ഫോർമാറ്റുകളിലും eBook സൃഷ്ടിക്കാൻ ഞങ്ങൾ നിങ്ങളെ സഹായിക്കുന്നു. നിങ്ങൾക്ക് ആവശ്യമുള്ള രീതിയിൽ ജനറേറ്റ് ചെയ്ത ഫയലുകൾ ഉപയോഗിക്കാൻ നിങ്ങളെ അനുവദിച്ചിരിക്കുന്നു. നിങ്ങൾക്ക് ഇത് ഡൗൺലോഡ് ചെയ്‌ത് നിങ്ങളുടെ കൈവശം സൂക്ഷിക്കാം, അല്ലെങ്കിൽ നിങ്ങൾക്ക് മറ്റ് eCommerce പ്ലാറ്റ്‌ഫോമുകളിലേക്കോ നിങ്ങളുടെ സ്വകാര്യ വെബ്‌സൈറ്റിലേക്കോ അപ്‌ലോഡ് ചെയ്യാം. നിങ്ങൾക്ക് ആ PDF ഫയലുകൾ പ്രിന്റ് ചെയ്ത് മറ്റുള്ളവർക്ക് വിതരണം ചെയ്യാവുന്നതാണ്. നിങ്ങൾക്ക് എന്തും ചെയ്യാൻ സ്വാതന്ത്ര്യമുണ്ട്. നിങ്ങളുടെ രചയിതാവിന്റെ വളർച്ചക്ക് ആവശ്യമായ ഉപകരണങ്ങളും സാങ്കേതിക വിദ്യകളും ഉപയോഗിക്കാൻ ഞങ്ങൾ നിങ്ങളെ പ്രാപ്തരാക്കുന്നു.\n© മാജിക് ആതർ ® 2022\nഇന്ത്യയിൽ രജിസ്റ്റർ ചെയ്തിട്ടുണ്ട്


UDF will win huge in Local Body Election, Says Oommen Chandy | വോട്ടെടുപ്പിന് മുന്‍പേ യുഡിഎഫ് വിജയം ഉറപ്പിച്ചു, സീറ്റ് മാത്രം അറിഞ്ഞാൽ മതി, ജോസ് പോയത് ബാധിക്കില്ലെന്ന് ഉമ്മൻചാണ്ടി - Malayalam Oneindia\nPublished: December32020, 0:05 [IST]\nമലപ്പുറം: നിയമസഭാ തിരഞ്ഞെടുപ്പിന് മുന്നോടിയായുളള സെമി ഫൈനല് ആണ് തദ്ദേശ തിരഞ്ഞെടുപ്പ്. യുഡിഎഫും എല്‍ഡിഎഫും കരുത്ത് തെളിയിക്കാനുളള കച്ച മുറുക്കിക്കഴിഞ്ഞു.\nജോസ് കെ മാണിയുടെ മുന്നണിമാറ്റം ആരെ സഹായിക്കുമെന്നത് ഈ തിരഞ്ഞെടുപ്പിലറിയാം. ജോസ് കെ മാണിയെ കൂടാതെ ജനതാദള് യു മുന്നണി വിട്ടതിന്റെ ക്ഷീണവും യുഡിഎഫിനുണ്ട്. എന്നാല് ഇതൊന്നും യുഡിഎഫിനെ ബാധിക്കില്ലെന്നാണ് മുന്‍മുഖ്യമന്ത്രി കൂടിയായ ഉമ്മന് ചാണ്ടി വിലയിരുത്തുന്നത്.\nമുന്നണി മാറ്റം ആര്‍ക്ക് ഗുണം ചെയ്യും\n2018ലാണ് എംപി വീരേന്ദ്ര കുമാറിന്റെ ജനതാദള് യു ഇടത് മുന്നണിയിലേക്ക് പോയത്. രണ്ട് വര്‍ഷങ്ങള്‍ക്കിപ്പുറം കേരള കോണ്‍ഗ്രസ് ജോസ് കെ മാണി വിഭാഗവും യുഡിഎഫില് നിന്ന് എല്‍ഡിഎഫിലേക്ക് ചേക്കേറി. ഈ രണ്ട് പാര്‍ട്ടികളുടേയും മുന്നണി മാറ്റം ആര്‍ക്ക് ഗുണം ചെയ്യും എന്നറിയാന് തദ്ദേശ തിരഞ്ഞെടുപ്പ് ഫലം വരുന്നത് വരെ കാത്തിരിക്കേണ്ടി വരും.\nമികച്ച വിജയം യുഡിഎഫ് നേടും\nകേരള കോണ്‍ഗ്രസും ജനതാദളും മുന്നണി വിട്ടത് തങ്ങളെ ബാധിക്കില്ലെന്ന് ഉമ്മന് ചാണ്ടി മനോരമയ്ക്ക് നല്‍കിയ അഭിമുഖത്തില് വ്യക്തമാക്കി. കഴിഞ്ഞ പാര്‍ലമെന്റ് തിരഞ്ഞെടുപ്പിനെ യുഡിഎഫ് നേരിട്ടത് ഇതിലൊരു പാര്‍ട്ടി പോയതിന് ശേഷമാണ്. എന്നാല് യുഡിഎഫിന് മികച്ച വിജയം നേടാന് സാധിച്ചിരുന്നു. അതുപോലെ തദ്ദേശ തിരഞ്ഞെടുപ്പിലും എല്ലാ ജില്ലകളിലും മികച്ച വിജയം യുഡിഎഫ് നേടും.\nവോട്ടെടുപ്പിന് മുന്‍പ് തന്നെ വിജയം ഉറപ്പിച്ചു\nവോട്ടെടുപ്പിന് മുന്‍പ് തന്നെ മലപ്പുറം ജില്ലയില് യുഡിഎഫ് വിജയം ഉറപ്പിച്ചതായും ഉമ്മന് ചാണ്ടി പറഞ്ഞു. മലപ്പുറം ജില്ലയിലെ തദ്ദേശ തിരഞ്ഞെടുപ്പ് പ്രചാരണത്തിന് എത്തിയതായിരുന്നു ഉമ്മന് ചാണ്ടി. മിക്ക തദ്ദേശ സ്ഥാപനങ്ങളിലും യുഡിഎഫ് ഐക്യം പുനസ്ഥാപിച്ചിട്ടുണ്ട്. ഇതോടെ വിജയം സുനിശ്ചിതമായി. കഴിഞ്ഞ തവണത്തേക്കാള് എത്ര സീറ്റ് കൂടുതല് ലഭിക്കും എന്നതാണ് ഇനി അറിയേണ്ടത് എന്നും ഉമ്മന് ചാണ്ടി പറഞ്ഞു.\nമലപ്പുറത്ത് യുഡിഎഫ് വര്‍ഗീയതയെ പ്രോത്സാഹിപ്പിക്കുകയാണ് എന്നുളള ഇടതുപക്ഷത്തിന്റെയും ബിജെപിയുടേയും ആരോപണം ഉമ്മന് ചാണ്ടി തളളിക്കളഞ്ഞു. യുഡിഎഫിലെ കക്ഷികള് മതനിരപേക്ഷ കാഴ്ചപ്പാടുകള് പിന്തുടരുന്നവരാണ്. മലപ്പുറത്തടക്കം മതതീവ്രവാദത്തിനെതിരെ കോട്ട കെട്ടുന്നതില് മുസ്ലീം ലീഗിനുളള പങ്ക് വളരെ വലുതാണെന്ന് ഉമ്മന് ചാണ്ടി പറഞ്ഞു.\nലീഗിനെ വര്‍ഗീയ പാര്‍ട്ടി എന്ന് വിളിച്ച് അധിക്ഷേപിക്കുന്നത് അവരുടെ സഹകരണം ലഭിക്കാത്തതില് അസൂയ ഉളളവരാണ്. നാട്ടില് മതസൗഹാര്‍ദ്ദം നിലനില്‍ക്കാന് കോണ്‍ഗ്രസ്-മുസ്ലീം ലീഗ് സഖ്യം അധികാരത്തിലെത്തേണ്ടത് ആവശ്യമാണ് എന്നും ഉമ്മന് ചാണ്ടി കൂട്ടിച്ചേര്‍ത്തു. ലീഗ് നേതാക്കള്‍ക്ക് എതിരെയുളള കേസുകള് ഇടതു സര്‍ക്കാരിന്റെ രാഷ്ട്രീയ പകപോക്കലാണ്.\nതെറ്റുകാരനാണ് എന്ന് താന് വിശ്വസിക്കുന്നില്ല\nഅക്കാര്യം ജനം മനസ്സിലാക്കുന്നുണ്ടെന്നും ഉമ്മന് ചാണ്ടി പറഞ്ഞു. പാലാരിവട്ടം പാലം കേസ് ഈ സര്‍ക്കാരിന് തന്നെ തിരിച്ചടിയാവും. എല്‍ഡിഎഫ് സര്‍ക്കാരിന്റെ കാലത്ത് നടന്ന അവസാനഘട്ട നിര്‍മ്മാണത്തിലാണ് പാളിച്ചകള് ഉണ്ടായത് എന്ന് ഉമ്മന് ചാണ്ടി ആരോപിച്ചു. പാലാരിവട്ടം പാലം കേസില് വികെ ഇബ്രാഹിംകുഞ്ഞ് തെറ്റുകാരനാണ് എന്ന് താന് വിശ്വസിക്കുന്നില്ലെന്നും ഉമ്മന് ചാണ്ടി വ്യക്തമാക്കി.\nlocal body election തദ്ദേശ തിരഞ്ഞെടുപ്പ് malappuram മലപ്പുറം കോൺഗ്രസ് മുസ്ലീം ലീഗ് യുഡിഎഫ് oommen chandy udf congress muslim league politics\nUDF will win huge in Local Body Election, Says Oommen Chandy\nStory first published: Thursday, December 3, 2020, 0:05 [IST]


നെടുമ്പാശേരിയിലെ ജ്വല്ലറി വിവാദത്തില് | Jewellery in Nedumbassery only through bidding - Malayalam Oneindia\nനെടുമ്പാശേരിയിലെ ജ്വല്ലറി വിവാദത്തില്\nകൊച്ചി: നെടുമ്പാശേരി വിമാനത്താവളത്തില് തുടങ്ങാനിരുന്ന ജ്വല്ലറിയെച്ചൊല്ലി വിവാദം. ജ്വല്ലറി തുടങ്ങാന് അനുമതി നല്കിയതിനു പിന്നില് അഴിമതിയുണ്ടെന്ന് ചൂണ്ടിക്കാട്ടി മറ്റൊരു ജ്വല്ലറിയുടമ കോടതിയെ സമീപിച്ചതിനത്തുടര്‍ന്നാണ് പ്രശ്നം വിവാദമായത്.\nടെണ്ടര്‍പോലും വിളിക്കാതെ വിമാനത്താവള അധികൃതര് ഏതോ ഒരു ജ്വല്ലറിയുടമയ്ക്ക് ജ്വല്ലറി തുടങ്ങാന് അനുമതി നല്കുകയായിരുന്നു. ഇതില് അഴിമതിയുണ്ടെന്ന് ചൂണ്ടിക്കാട്ടിയതിനെ തുടര്‍ന്ന് ആഗോള ടെണ്ടര് ക്ഷണിക്കാന് കോടതി ഉത്തരവിട്ടിരിക്കുകയാണ്.\nനേരത്തെ ജ്വല്ലറി തുടങ്ങാന് വിമാനത്താവള അധികൃതര് നല്കിയ കരാര് കോടതി റദ്ദാക്കുകയും ചെയ്തു. ആലുക്കാസ് ജ്വല്ലറിയുടമ ജോയ് ആലുക്കയാണ് കോടതിയെ സമീപിച്ചത്.


‘കുറച്ച് കൂടെ നേരത്തേ ലഭിക്കേണ്ടതായിരുന്നു അമിത് ജീ’; അമിതാഭ് ബച്ചന് ദാദാ സാഹിബ് ഫാൽക്കെ പുരസ്കാരം ലഭിച്ചതിനെ അഭിനന്ദിച്ച് മമ്മൂട്ടി\nബുധന്, 25 സെപ്‌റ്റംബര് 2019 (08:12 IST)\nബോളിവുഡ് നടൻ അമിതാഭ് ബച്ചൻ ഇന്ത്യൻ സിനിമയിലെ പരമോന്നത ബഹുമതിയായ ദാദാ സാഹിബ് ഫാൽകെ പുരസ്കാരം. അമിതാബിനെ അഭിനന്ദിച്ച് മെഗാസ്റ്റാർ മമ്മൂട്ടി. ‘അഭിനന്ദനങ്ങൾ. ഞങ്ങളുടെ കാഴ്ചപ്പാടിൽ താങ്കങ്ങൾ നേരത്തേ ലഭിക്കേണ്ട അവാർഡ് ആയിരുന്നു. ഒരുപാട് സന്തോഷം’- മമ്മൂട്ടി ഫേസ്ബുക്കിൽ കുറിച്ചു.\nസിനിമാ മേഖലയിലെ സമഗ്ര സംഭാവന പരിഗണിച്ചാണ് പുരസ്കാരം നൽകുന്നത്. കേന്ദ്ര വാർത്താ വിതരണ മന്ത്രി പ്രകാശ് ജാവഡേക്കറാണ് പുരസ്കാരം പ്രഖ്യാപിച്ചത്. 'രണ്ട് തലമുറയെ ആസ്വാദനവും ആവേഷവും പകർന്ന ലെജന്റ് അമിതാബ് ബച്ചൻ ഏകസ്വരത്തിൽ ദാദാ സാഹിബ് പുരസ്കാരത്തിന് തിരഞ്ഞെടുത്തിരിക്കുന്നു. എന്റെ ഹൃദയം നിറഞ്ഞ അഭിനന്ദനങ്ങൾ' എന്ന് കേന്ദ്രമന്ത്രി പ്രകാശ് ജാവഡേക്കർ ട്വിറ്ററിൽ കുറിച്ചു\n'വിനീതിനോട് സിപിഎമ്മിൽ ചേരാൻ പറഞ്ഞു, പിന്നീട് മാറ്റി പറഞ്ഞു', സത്യമെന്തെന്ന് വെളിപ്പെടുത്തി ശ്രീനിവാസൻ !\n‘എന്റെ ഭാര്യമാർക്കില്ലാത്ത പ്രശ്നം നാട്ടുകാർക്കെന്തിനാണ്?’ - ബഷീർ ബഷി ചോദിക്കുന്നു


Science | Avatar Today\nNovember 9, 2017November 9, 2017Automobile, Featured, Science, Technology\nലോസ് ആഞ്ജലസ്: പ്രമുഖ ഓണ്‍ലൈന് ടാക്‌സി കമ്പനിയായ യൂബര് പറക്കും ടാക്‌സികള് രംഗത്തിറക്കാനൊരുങ്ങുന്നു. അന്താരാഷ്ട്ര ഗവേഷണ സ്ഥാപനമായ നാസ (NASA)യുമായി ചേര്‍ന്നാണ് യൂബര് പുതിയ സംരംഭത്തിനൊരുങ്ങുന്നത്. ഇതു സംബന്ധിച്ച് ബുധനാഴ്ച ലോസ് ആഞ്ജലസില് കമ്പനി പ്രഖ്യാപനം നടത്തി. നാസയുടെ യുടിഎം (Unmanned Traffic Management) പദ്ധതിയുടെ സഹായത്തോടെയാണ് യൂബര് പൈലറ്റില്ലാത്ത ചെറു വിമാനങ്ങള് ടാക്‌സികളായി ഇറക്കുന്നത്. 2020 ഓടെ തിരഞ്ഞെടുത്ത അമേരിക്കന് നഗരങ്ങളില് പരീക്ഷണാടിസ്ഥാനത്തില് ടാക്‌സികള് ഓടിച്ചു തുടങ്ങാനാണ് കമ്പനി ലക്ഷ്യമിടുന്നത്. നഗരപ്രദേശങ്ങളില് ആകാശമാര്‍ഗം വഴി ഗതാഗതത്തിന്...\nOctober 30, 2017October 30, 2017Science\nമനുഷ്യന്റെ കടന്നുകയറ്റം; മാലിന്യകൂമ്പാരമായി കരീബിയന് കടലുകള്\nഭൂമിയെ മലീമസമാക്കുന്നതില് മനുഷ്യന്റെ പങ്ക് വളരെ വലുതാണ്. അതിന് മറ്റൊരു ഉദാഹരണമാവുകയാണ് അമേരിക്കന് ഫോട്ടോഗ്രാഫറായ കരോളിന് പവര് എടുത്ത കരീബിയന് കടലില് നിന്നുള്ള ചിത്രങ്ങള്. ദക്ഷിണ അമേരിക്കന് രാജ്യമായ ഹൊണ്ടുറാസിന്റെ കീഴിലുള്ള റൊവാട്ടന്, കായോസ് കൊക്കിനോസ് എന്നീ ദ്വീപുകള്‍ക്ക് സമീപം പല വലിപ്പത്തിലുള്ള വലിയ പ്ലാസ്റ്റിക് ശേഖരം ഇവിടെ കുന്നുകൂടിയിരിക്കുകയാണ്. പ്ലാസ്റ്റിക് സഞ്ചികള്, പാത്രങ്ങള്, കുപ്പികള്, സ്പൂണ് എന്നിവയെല്ലാമാണ് ഇവിടെ അടിഞ്ഞു കൂടിയിരിക്കുന്നത്. ഇവയുടെ ചിത്രങ്ങള് കരോളിന് ഫെയ്‌സ്ബുക്കില് പോസ്റ്റ് ചെയ്തിട്ടുണ്ട്. കടലില് ഒഴുകി നടക്കുന്ന ഈ...\nApril 4, 2016April 4, 2016National, Science\nറോക്കറ്റ് വിക്ഷേപണ രംഗത്ത് നാസയെ കീഴടക്കി ഇന്ത്യ\nകോടിക്കണക്കിന് രൂപ ചിലവിട്ടു നിര്‍മ്മിക്കുന്ന റോക്കറ്റുകള് ഒറ്റതവണ നിക്ഷേപിക്കുന്നത് വന് സാമ്പത്തിക നഷ്ടം ഉണ്ടാക്കുന്നുവെന്ന ആരോപണം ബഹിരാകാശ രംഗത്ത് ഉയര്‍ന്നു കേള്‍ക്കുന്നു. നാളിത് വരെയും ഈ ആക്ഷേപങ്ങള് പരിഹരിക്കാന് നാസക്കുപോലും സാധിച്ചിട്ടില്ല. കുറച്ച് നാളുകള്‍ക്ക് മുമ്പ് അമേരിക്കയിലെ സ്വകാര്യ ഏജന്‍സിയായ സ്‌പേസ് എക്‌സ് ഈ നേട്ടം കൈവരിച്ചിരുന്നു. എന്നാല് പിന്നിടുള്ള പല പരിക്ഷണങ്ങളും പരാജയപ്പെട്ടു. ഈ സാഹചര്യത്തിലാണ് ബഹിരാകാശരംത്ത് പുത്തന് പരിക്ഷണത്തിന് ഇന്ത്യ തുടക്കമിടുന്നത്. ഐ.എസ്.ആര്.ഒ.ഈ നോട്ടം കൈവരിക്കാന് പോകുന്നത്. റീയൂസബിള് ലോഞ്ച് വെഹിക്കിള് അഥവ ആര്.എല്.വി....\nFebruary 11, 2016February 11, 2016International, Science\n1,000 വര്‍ഷത്തിനുള്ളില് അന്റാര്‍ട്ടിക്ക ഇല്ലാതാകും\nഅന്റാര്‍ട്ടിക്കിലെ ഹിമപാളി 1,000 വര്‍ഷത്തിനുള്ളില് അപ്രത്യക്ഷമായേക്കുമെന്ന് പഠനങ്ങള്. ആഗോള താപനത്തെ തുടര്‍ന്ന് ഈ മഞ്ഞുപാളികള് ഉരുകുമെന്നാണ് പഠനങ്ങള് തെളിയിക്കുന്നത്. അന്റാര്‍ട്ടിക്കിലും ഗ്രീന്‍ലാന്‍ഡിലുമായാണ് ലോകത്തെ ശുദ്ധജലത്തിന്റെ മൂന്നില് രണ്ട് ഭാഗവും സംഭരിച്ചിരിക്കുന്നത്. ഈ മഞ്ഞുപാളികള് ഉരുകിയൊലിച്ചാല് സമുദ്ര നിരപ്പ് ഉയരുകയും തീരപ്രദേശങ്ങള് വെള്ളത്തില് മുങ്ങിപ്പോവുകയും ചെയ്യുമെന്ന് വിദഗ്ധര് മുന്നറിയിപ്പ് നല്‍കുന്നു. ജിയോഫിസിക്കല് റിസര്‍ച്ച് ജേര്‍ണലിലാണ് പുതിയ പഠനം പ്രസിദ്ധീകരിച്ചത്.\nFebruary 2, 2016February 3, 2016Science\nമനുഷ്യ ഭ്രൂണത്തില് ജനിതകമാറ്റം നടത്തി പരീക്ഷിക്കാന് അനുമതി\nലണ്ടന്: മനുഷ്യ ഭ്രൂണത്തില് ജനിതകമാറ്റം നടത്തി പരീക്ഷിക്കാന് അനുമതി. വന്ധ്യതയും ഗര്‍ഭം അലസലും സംബന്ധിച്ചു പഠിക്കാന് വേണ്ടിയാണ് അനുമതിയെന്ന് ബ്രിട്ടനിലെ ഹ്യൂമന് ഫെര്‍ട്ടിലൈസേഷന് ആന്‍ഡ് എംബ്രിയോളജി അഥോറിറ്റി (എച്ച്.ഇ.എഫ്.എ) പറയുന്നു. ലണ്ടനിലെ ഫ്രാന്‍സിസ് ക്രിക്ക് ഇന്‍സ്റിറ്റ്യൂട്ടിനാണ് അനുമതി ലഭിച്ചത്. ജീന് എഡിറ്റിംഗ് എന്നു പരക്കെ അറിയപ്പെടുന്ന പ്രക്രിയയാണ് ഈ അനുമതി വഴി നടക്കാന് പോകുന്നത്. ഭ്രൂണത്തിന്റെ ജീനുകളില് ഗവേഷകന് ഇഷ്ടമുള്ള മാറ്റങ്ങള് വരുത്താന് ഗവേഷകന് സാധിക്കും. മനുഷ്യന്റെ നിറം മുതല് സ്വഭാവം വരെയുള്ള വിവിധ ഘടകങ്ങള്‍ക്ക് ആധാരമായ...\nJanuary 13, 2016January 13, 2016National, Science\nശീതീകരിച്ച് സൂക്ഷിച്ച അണ്ഡത്തില് നിന്നും ഡയാന ഹൈഡന് പെണ് കുഞ്ഞിന് ജന്മം നല്‍കി\nമുംബൈ : മുന് ലോകസുന്ദരി ഡയാന ഹൈഡന് ശനിയാഴ്ച്ചയാണ് പെണ്കുഞ്ഞ് ജനിച്ചത്. എട്ട് വര്‍ഷങ്ങളായി ശീതീകരിച്ച് സൂക്ഷിച്ച അണ്ഡത്തില് നിന്നാണ് കുഞ്ഞ് ജനിച്ചത്. 3.5 കിലോഗ്രാം തൂക്കമുള്ള കുഞ്ഞിന് 55 സെന്റീമീറ്റര് ഉയരമുണ്ട്. ഒരു ദശാബ്ദം മുമ്പുവരെ ശീതികരിച്ച അണ്ഡത്തില് നിന്നുള്ള കുഞ്ഞുങ്ങളുടെ ജനനം സാങ്കേതികമായി ബുദ്ധിമുട്ടിലായിരുന്നു. എന്നാല് ഡയാനയുടെ കുഞ്ഞിന്റെ ജനനത്തോടെ വൈദ്യശാസ്ത്രരംഗത്ത് പുതിയ മുന്നേറ്റങ്ങള്‍ക്ക് തുടക്കമായി. 32 ാം വയസ്സിലാണ് ഡയാന അണ്ഡം ശീതീകരിച്ച് സൂക്ഷിക്കുന്നതിനെക്കുറിച്ച് ആലോചിച്ചത്. തുടര്‍ന്ന് 2007 ഒക്ടോബറിനും 2008 മാര്‍ച്ചിനുമിടയില്...\nDecember 4, 2014December 4, 2014Latest Updates, National, Science\nശാസ്ത്രം ജ്യോതിഷത്തെക്കാള് ചെറുത് : ബി.ജെ.പി എം.പി രമേശ് പോഖ്‌റിയാല്\nദില്ലി: ശാസ്ത്രത്തെക്കള് വലുത് ജ്യോതിഷമാണെന്നാണ് പോഖ്‌റിയാല്‍ന്റെ വാദം. ലോക്‌സഭാ ചര്‍ച്ചയിലാണ് പോഖ്‌റിയാല്‍ന്റെ വിവാദ പരമാര്‍ശം. ജ്യോതിഷവും ശാസ്ത്രവും തമ്മില് ഒരിക്കലും താരതമ്യം ചെയ്യാന് കഴിയില്ലെന്നും അദ്ദേഹം പറഞ്ഞു. ലോകത്താകമാനമുള്ള എല്ലാ ശാസ്ത്രങ്ങളിലും വെച്ച് ഒന്നാമത് ജ്യോതിഷമാണെന്നും ശാസ്ത്രം ജ്യോതിഷത്തെക്കാള് ചെറുതാണെന്നുമാണ് രമേശ് പോഖ്‌റിയാല് പറയുന്നത്.\nJuly 10, 2014August 16, 2014Business, Science\nഉപഗ്രഹ വിക്ഷേപണ രംഗത്ത് ഇന്ത്യ നേടിയത് 326 കോടി\nചെന്നൈ: വിദേശ ഉപഗ്രഹങ്ങള് വിക്ഷേപിച്ചതിലൂടെ ഇന്ത്യ നേടിയത് 326 കോടി. ഉപഗ്രഹ വിക്ഷേപണ രംഗത്ത് ഇന്ത്യ രണ്ടര വര്‍ഷത്തിനുള്ളിലാണ് ഈ നേട്ടം നേടിയത്. ഇന്ത്യയുടെ ബഹിരാകാശ വാഹനങ്ങള് ഉപയോഗിച്ച് വിദേശ ഉപഗ്രഹങ്ങള് വിക്ഷേപിച്ച വകയിലാണ് 326 കോടി നേടാന് ഇന്ത്യക്ക് സാധിച്ചത്. 2011-14 വര്‍ഷങ്ങള്‍ക്കുള്ളില് ഇന്ത്യ വിക്ഷേപിച്ചത് 15 വിദേശ ഉപഗ്രഹങ്ങളും 14 തദ്ദേശിയ ഉപഗ്രഹങ്ങളും ആണ്. കേന്ദ്ര ശാസ്ത്ര സാങ്കേതവകുപ്പ് മന്ത്രി ജിതേന്ദ്ര സിങ് ആണ് ലോകസഭയില് ഇക്കാര്യം വെളിപ്പെടുത്തിയത്. 2020 വരെയുള്ള ഇന്ത്യയുടെ ബഹിരാകാശ...\nApril 10, 2014August 16, 2014Science\nചൊവ്വയിലെ പ്രകാശം ജീവന്റെ സൂചനയല്ല: നാസ\nവാഷിംഗ്ടണ്: ചൊവ്വയില് അമേരിക്കന് പേടകം ചിത്രത്തിലാക്കിയ പ്രകാശത്തെ ഏതെങ്കിലും തരത്തിലുളള ജീവന്റെ ലക്ഷണമായി കാണാനാവില്ലെന്ന് ബഹിരാകാശ ഗവേഷണ ഏജന്‍സിയായ നാസ വ്യക്തമാക്കി. സൗരദീപ്തിയോ കോസ്മിക് രശ്മികളോ ആയിരിക്കാം ഇതിനു പിന്നിലെന്ന് അഭ്യൂഹങ്ങള്‍ക്ക് വിരാമമിട്ടുകൊണ്ട് നാസ വ്യക്തമാക്കി. ചൊവ്വയില് സഞ്ചരിക്കുന്ന ക്യൂരിയോസിറ്റി റോവര് ഏപ്രില് രണ്ടിനും മൂന്നിനുമായി അയച്ച ചിത്രങ്ങളാണ് അവിടെ ജീവനുണ്ടെന്ന സംശയങ്ങള്‍ക്ക് ആധാരമായത്. റോവറിന്റെ വലതുവശത്തെ ക്യാമറയില് മാത്രമായിരുന്നു പ്രകാശം പതിഞ്ഞത്. ഒരു സെക്കന്‍ഡിനുള്ളില് ഇടതുവശത്തെ ക്യാമറ ഇതേ ചിത്രമെടുത്തെങ്കിലും പ്രകാശം ദൃശ്യമായില്ല. ഇടയ്ക്കിടെ ക്യൂരിയോസിറ്റി...\nMarch 28, 2014August 16, 2014Science\nസൗരയൂഥത്തില് പുതിയ കുള്ളന് ഗ്രഹം\nവാഷിംഗ്ടണ്: സൗരയൂഥത്തില് പ്ലൂട്ടോ സ്ഥിതി ചെയ്യുന്ന കിയ്പര് ബെല്‍റ്റിനപ്പുറം പുതിയൊരു കുള്ളന് ഗ്രഹത്തെ ഗവേഷകര് കണ്ടെത്തി. സൗരയൂഥത്തില് അറിയപ്പെടുന്നതില് സൂര്യനില് നിന്ന് ഏറ്റവും അകലെ സ്ഥിതിചെയ്യുന്ന വസ്തുവാണ് ‘2010 VP 113’ എന്ന കുള്ളന് ഗ്രഹം. കിയ്പര് ബെല്‍റ്റിനും സൗരയൂഥത്തിന്റെ ബാഹ്യഅതിരെന്ന് കരുതുന്ന ഊര്‍റ്റ് ക്ലൗഡിനും ഇടയ്ക്കുള്ള പ്രദേശത്താണ് പുതിയ ഗ്രഹം സ്ഥിതി ചെയ്യുന്നത്. പത്തുവര്‍ഷം മുമ്പ് കണ്ടെത്തിയ കുള്ളന് ഗ്രഹമായ സെഡ്‌നയ്ക്ക് സമീപമാണ് പുതിയ ഗ്രഹത്തിന്റെ സ്ഥാനമെന്ന് കാര്‍നെജി ഇന്‍സ്റ്റിട്ട്യൂഷന് ഫോര് സയന്‍സിലെ സ്‌കോട്ട് എസ് ഷെപ്പേര്‍ഡ് അറിയിച്ചു....


സ്പിന്നില് കടപുഴകി ലങ്ക; ഇന്ത്യക്ക് 304 റണ്‍സിന്റെ ഗംഭീര ജയം – Chandrika Daily\nBy chandrika Saturday July 29, 2017 11:07 am\nസ്പിന്നില് കടപുഴകി ലങ്ക; ഇന്ത്യക്ക് 304 റണ്‍സിന്റെ ഗംഭീര ജയം\nഗാലെ: ശ്രീലങ്കക്കെതിരായ ആദ്യ ടെസ്റ്റ് ക്രിക്കറ്റില് ഇന്ത്യക്ക് ആവേശ ജയം. 550 റണ്‍സ് പിന്തുടര്‍ന്ന ശ്രീലങ്കയെ 245 റണ്‍സിന് ഇന്ത്യ മടക്കുകയായിരുന്നു. ടെസ്റ്റ് അവസാനിക്കാന് ഒരു ദിവസം…\nഗാലെ: ശ്രീലങ്കക്കെതിരായ ആദ്യ ടെസ്റ്റ് ക്രിക്കറ്റില് ഇന്ത്യക്ക് ആവേശ ജയം. 550 റണ്‍സ് പിന്തുടര്‍ന്ന ശ്രീലങ്കയെ 245 റണ്‍സിന് ഇന്ത്യ മടക്കുകയായിരുന്നു. ടെസ്റ്റ് അവസാനിക്കാന് ഒരു ദിവസം ബാക്കിനില്‍ക്കെ ഗോളില് ആതിഥേയര്‍ക്കെതിരെ 304 റണ്‍സിന്റെ വിജയമാണ് ഇന്ത്യ നേടിയത്.\nരണ്ടാമിന്നിങ്‌സില് ഇന്ത്യ ഉയര്‍ത്തിയ 550 റണ്‍സിന്റെ കൂറ്റന് വിജയലക്ഷ്യവുമായി ബാറ്റിങ്ങിനിറങ്ങിയ ശ്രീലങ്ക, കളി തീരാന് ഒരു ദിവസം ബാക്കി നില്‍ക്കെ 245 റണ്‍സിന് എല്ലാവരും പുറത്താവുകയായിരുന്നു. ലങ്കയുടെ നിരയില് ദിമുത് കരുണരത്നെക്കും ഡിക്ക് വെല്ലയ്ക്കും മാത്രമാണ് പിടിച്ചുനില്‍ക്കാനായത്. കരുണരത്നെ സെഞ്ചുറിക്ക് മൂന്നു റണ്‍സകലെ പുറത്താവുകയായിരുന്നു. ഇന്ത്യയ്ക്കായി ജഡേജയും അശ്വിനും മൂന്ന് വിക്കറ്റുകള് വീതം സ്വന്തമാക്കി.\nനേരത്തെ കളിയില് സമ്പൂര്‍ണ ആധിപത്യം സ്ഥാപിച്ച ഇന്ത്യ ആദ്യ ഇന്നിങ്സില് 309 റണ്‍സിന്റെ ലീഡുമായി എതിരാളികളെ ഫോളോ ഓണ് ചെയ്യിക്കാതെ രണ്ടാം ഇന്നിങ്സില് ബാറ്റുചെയ്യുകയായിരുന്നു.\nആദ്യ ഇന്നിങ്സില് തകര്‍പ്പന് സെഞ്ച്വറി നേടിയ ശിഖര് ധവാന്റേയും (14), പൂജാരയുടേയും (15) വിക്കറ്റുകള് തുടക്കത്തില് തന്നെ നഷ്ടമായ ഇന്ത്യക്ക് മൂന്നാം വിക്കറ്റില് ക്യാപ്റ്റനും അഭിനവ് മുകുന്ദും നേടിയ 133 റണ്‍സിന്റെ കൂട്ടുകെട്ടാണ് മികച്ച സ്‌കോറിലെത്താന് സഹായിച്ചത്. പൂജാര പുറത്തായതിനു പിന്നാലെ എത്തിയ മഴയെ തുടര്‍ന്ന് ഒരു മണിക്കൂര് 24 മിനിറ്റ് കളി തടസ്സപ്പെട്ടു. നേരത്തെ അഞ്ചിന് 154 എന്ന നിലയില് മൂന്നാം ദിനം ബാറ്റിങ് പുനരാരംഭിച്ച ലങ്കക്ക് ഇന്ത്യന് ബൗളിങ്ങിനെതിരെ ചെറുത്തുനില്‍ക്കാനായില്ല. ഒന്നാം ഇന്നിങ്സില് ആതിഥേയര് 291 റണ്‍സിന് എല്ലാവരും പുറത്താവുകയായിരുന്നു. ഇന്ത്യ ഒന്നാമിന്നിങ്സില് 600 റണ്‍സാണ് നേടിയത്. ഇന്ത്യയുടെ മൂര്‍ച്ചയേറിയ ബൗളിങ്ങിന് മുന്നില് ലങ്കന്‍നിരയില് പിടിച്ചുനില്‍ക്കാനായത് ഉപുല് തരംഗ, ദില്‍റുവന് പെരേര, എയ്ഞ്ചലോ മാത്യൂസ് എന്നിവര്‍ക്ക് മാത്രമാണ്.\nCategories: More, Video Stories, Views Tags: India-Srilanka Test Series


നെയ്മര് റയല് മാഡ്രിഡിലേക്ക് പോയാല് ബാഴ്‌സലോണയ്ക്ക് പണിയാകുമെന്ന് മെസ്സി - myKhel Malayalam\n» നെയ്മര് റയല് മാഡ്രിഡിലേക്ക് പോയാല് ബാഴ്‌സലോണയ്ക്ക് പണിയാകുമെന്ന് മെസ്സി\nനെയ്മര് റയല് മാഡ്രിഡിലേക്ക് പോയാല് ബാഴ്‌സലോണയ്ക്ക് പണിയാകുമെന്ന് മെസ്സി\nUpdated: Thursday, May 17, 2018, 11:42 [IST]\nബ്യൂണസ് ഐറിസ്: ബാഴ്‌സലോണയില് മെസ്സിയുടെ നിഴലില് ഒതുങ്ങേണ്ടി വന്നതോടെയാണ് ബ്രസീല് സൂപ്പര് താരം നെയ്മര് പാരീസ് സെന്റ് ജര്‍മ്മന്‍സിലേക്ക് കുടിയതെന്നാണ് അഭ്യൂഹം. എന്നാല്, പിഎസ്ജിയില് നിന്നും സ്‌പെയിനിലേക്ക് നെയ്മര് തിരിച്ചെത്തുമെന്ന അഭ്യൂഹങ്ങളാണ് ഇപ്പോള് സാക്ഷാല് ലയണല് മെസ്സിയെ പോലും ഞെട്ടിക്കുന്നത്. ബാഴ്‌സയുടെ മുഖ്യ എതിരാളികളായ റയല് മാഡ്രിഡില് താരം എത്തുമെന്നാണ് പ്രതീക്ഷിക്കുന്നത്.\nഈയൊരു തിരിച്ചുവരവ് ബാഴ്‌സലോണയ്ക്ക് തിരിച്ചടിയാകുമെന്നാണ് അര്‍ജന്റീനയുടെ സൂപ്പര്‍സ്റ്റാര് വിലയിരുത്തുന്നത്. ഇതുസംബന്ധിച്ച അഭ്യൂഹങ്ങളെക്കുറിച്ച് നെയ്മറുമായി മെസ്സി സംസാരിച്ചിരുന്നു. ഇതിന് ശേഷമാണ് താരത്തിന്റെ പ്രതികരണം. 'നെയ്മര് അത്രയേറെ സുപ്രധാനമായ താരമാണ്. അദ്ദേഹം റയലില് ചെന്നെത്തുന്നത് ഞെട്ടിക്കുന്ന കാര്യമാണ്. അത് ബാഴ്‌സയ്ക്ക് വലിയ തിരിച്ചടിയാകും. കൂടാതെ മാഡ്രിഡ് നിലവിലേതിലും കൂടുതല് കരുത്തരുമാകും', മെസ്സി മനസ്സ് തുറന്നു.\nഇങ്ങനെയൊരു ചിന്ത മനസ്സില് പോലും ഉണ്ടാകരുതെന്ന് നെയ്മറിനോട് തമാശയായി പറഞ്ഞതായും മെസ്സി കൂട്ടിച്ചേര്‍ക്കുന്നു. ലോകത്തിലെ ഏറ്റവും മൂല്യമേറിയ ഫുട്‌ബോള് താരമായി മാറിക്കൊണ്ടാണ് കഴിഞ്ഞ വര്‍ഷം ആഗസ്റ്റില് നെയ്മര് പിഎസ്ജിയിലേക്ക് പോയത്. താരം മാഡ്രിഡിലേക്ക് പോകുന്നതായുള്ള വാര്‍ത്തകള് പിഎസ്ജി ചെയര്‍മാന് നിഷേധിച്ചിട്ടുണ്ട്. എന്നാല്, ബ്രസീല് താരം അഭ്യൂഹങ്ങളെക്കുറിച്ച് ഇതുവരെ പ്രതികരിച്ചിട്ടില്ല.\nഫുട്ബോൾ രാജാവ് മെസ്സി ഓരോ മിനിറ്റിലും സമ്പാദിക്കുന്നത് 20 ലക്ഷത്തിലധികം രൂപ | Oneindia Malayalam\nകാല്‍പാദത്തിന് ഏറ്റ പരുക്കില് നിന്നും മുക്തനാകുന്ന നെയ്മര് അടുത്ത മാസം ആരംഭിക്കുന്ന ലോകകപ്പിനുള്ള തയ്യാറെടുപ്പിലാണ്. ഇക്കുറി സ്‌പെയിന് പുറമെ ബ്രസീലും, ജര്‍മനിയും, ഫ്രാന്‍സുമാണ് ടൂര്‍ണമെന്റിലെ പ്രിയപ്പെട്ട ടീമുകള്.\nRead more about: neymar real madrid barcelona lionel messi ബാഴ്‌സലോണ മെസ്സി


പ്രദർശനത്തിനു മുമ്പ് ദേശീയ ഗാനം പ്രദർശിപ്പിക്കുന്നതു സിനിമയോടുള്ള ആദരം; മോഹൻ ലാൽ\nFri Jan 19 2018 01:04:30 GMT+0530 (IST)\nNarada Desk| Updated On: 2016-12-24 08:37:09.0 | Location :\nഐഎഫ്എഫ്കെ വേദിയിൽ ഇതു സമ്പന്ധിച്ച് പ്രതിഷേധം ഉയർന്നിരുന്നു. കൂടാതെ നിശാഗന്ധി തിയറ്ററിൽ ക്ലാഷ് പ്രദർശിപ്പിക്കുന്നതിനിടെ ദേശീയഗാനം പ്രദർശിപ്പിച്ചപ്പോൾ എഴുന്നേറ്റു നിന്നില്ലെന്ന പേരിൽ മാധ്യമ പ്രവർത്തകരെയടക്കം കസ്റ്റഡിയിലെടുത്തിരുന്നു.\nസിനിമാ പ്രദർശനത്തിനു മുമ്പ് ദേശീയ ഗാനം നിർബന്ധമാക്കിയ സുപ്രീംകോടതിയുടെ ഉത്തരവ് സിനിമയോടുള്ള ആദരമാണെന്നു മോഹൻലാൽ. ഇതിന്റെ പേരിൽ വിവാദമുണ്ടാക്കുന്നത് ശരിയല്ലെന്നും മോഹൽലാൽ പറഞ്ഞു. മനോരമ ന്യൂസിനു നൽകിയ അഭിമുഖത്തിലാണ് മോഹൻലാൽ ഇക്കാര്യം വ്യക്തമാക്കിയത്.\nഇത്തവണത്തെ കേരള രാജ്യന്തര ചലച്ചിത്രോത്സവത്തിനു മുമ്പാണ് തിയറ്ററുകളിൽ സിനിമാ പ്രദർശനത്തിനുമുമ്പ് ദേശീയ ഗാനം പ്രദർശിപ്പിക്കണമെന്ന ഉത്തരവ് സുപ്രീം കോടതി പുറപ്പെടുവിച്ചത്. എന്നാൽ ഐഎഫ്എഫ്കെ വേദിയിൽ ഇതു സമ്പന്ധിച്ച് പ്രതിഷേധം ഉയർന്നിരുന്നു. കൂടാതെ നിശാഗന്ധി തിയറ്ററിൽ ക്ലാഷ് പ്രദർശിപ്പിക്കുന്നതിനിടെ ദേശീയഗാനം പ്രദർശിപ്പിച്ചപ്പോൾ എഴുന്നേറ്റു നിന്നില്ലെന്ന പേരിൽ മാധ്യമ പ്രവർത്തകരെയടക്കം കസ്റ്റഡിയിലെടുത്തിരുന്നു.


life mission case ലൈഫ് മിഷന് കേസ്; അപ്പീല് നല്‍കാന് തീരുമാനിച്ച് സര്‍ക്കാര്\nവടക്കാഞ്ചേരി ലൈഫ് മിഷന് കേസില് അപ്പീല് നല്‍കാന് തീരുമാനിച്ച് സംസ്ഥാന സര്‍ക്കാര്. സിബിഐ അന്വേഷണം അനുവദിച്ചുള്ള ഹൈക്കോടതി വിധിക്ക് എതിരെ ഡിവിഷന് ബെഞ്ചില് അപ്പീല് നല്‍കും.\nതുടര്‍കരാറുകള് ഇല്ലാതിരുന്നതും യുണീടാക്കിനെ കൊണ്ട് യുഎഇ കോണ്‍സുലേറ്റുമായി കരാറുണ്ടാക്കിയതും ഗൂഢാലോചനയുടെ ഭാഗമാണെന്നും കോടതി ചൂണ്ടിക്കാട്ടി. ലൈഫ് മിഷന് പദ്ധതിയില് ഉദ്യോഗസ്ഥ തലത്തില് ക്രമക്കേടുകള്‍ക്ക് കൂട്ടുനിന്നു. സ്വര്‍ണക്കടത്ത് പ്രതികളായ സ്വപ്ന, സന്ദീപ് എന്നിവരടക്കം ഇതില് ഭാഗഭാക്കായിട്ടുണ്ട്. വ്യക്തിപരമായ ലാഭം പ്രതീക്ഷിച്ച് പ്രതികള് കുറ്റകൃത്യത്തില് ഏര്‍പ്പെട്ടുവെന്നും കോടതി ഉത്തരവില് പറയുന്നു.\nRead Also : വടക്കാഞ്ചേരി ലൈഫ് മിഷന് ഫ്‌ളാറ്റില് വിജിലന്‍സിന്റെ പരിശോധന നാളെയും തുടരും\nഅതേസമയം നയപരമായ തീരുമാനം എടുത്തെന്ന് കരുതി കുറ്റകൃത്യത്തിന്റെ ബാധ്യത രാഷ്ട്രീയ നേതൃത്വം ഏറ്റെടുക്കേണ്ട കാര്യമില്ലെന്ന് ഹൈക്കോടതി നിരീക്ഷിച്ചു. രാഷ്ട്രീയ നേതൃത്വത്തിന് വീഴ്ച സംഭവിച്ചെന്ന് ചൂണ്ടിക്കാട്ടാന് മതിയായ കാരണങ്ങളില്ല. ഉദ്യോഗസ്ഥരും അവരുടെ അടുപ്പക്കാരുമാണ് കുറ്റകൃത്യം ചെയ്തതെന്നും ഉന്നത ഉദ്യോഗസ്ഥരുടെ ഇടപെടല് ഇക്കാര്യത്തില് ഉണ്ടായതായും കോടതി ചൂണ്ടിക്കാട്ടി. എഫ്.സി.ആര്.എ. ലംഘിച്ചെന്ന് കാട്ടി സി.ബി.ഐ. രജിസ്റ്റര് ചെയ്ത എഫ്.ഐ.ആര്. നിയമപരമായി നിലനില്‍ക്കില്ലെന്നായിരുന്നു ലൈഫ് മിഷന്റെ വാദം. പദ്ധതിയുടെ മറവില് സ്വര്‍ണക്കടത്ത് കേസിലെ പ്രതികള് കൂടി പങ്കാളികളായ അധോലോക ഇടപാടാണ് നടന്നതെന്നായിരുന്നു സി.ബി.ഐയുടെ നിലപാട്.\nStory Highlights – life mission, kerala government\nവ്യക്തിഗത ഉപയോഗത്തിനായി ഡിപ്പാർട്ട്‌മെന്റ് വാഹനങ്ങൾ ഉപയോഗിക്കരുതെന്ന് കേരള സർക്കാർ


സിനിമയില് സഹോദരിയോടു തോന്നുന്ന അടുപ്പം തോന്നിയത് നസ്രിയയോട് ; പൃഥ്വിരാജ് - Pravasishabdam\nHome Entertainment സിനിമയില് സഹോദരിയോടു തോന്നുന്ന അടുപ്പം തോന്നിയത് നസ്രിയയോട് ; പൃഥ്വിരാജ്\nസിനിമയില് സ്വന്തം സഹോദരിയെ പോലെ അടുപ്പം തോന്നിയ നടി നസ്രിയയെന്ന് പൃഥ്വിരാജ്. ഫോണിലൂടെ സംസാരിച്ചപ്പോള് അങ്ങനെയൊരു തോന്നല് ഉണ്ടായെന്നും പൃഥ്വിരാജ് തുറന്നുപറഞ്ഞു. ‘ബ്രദേഴ്‌സ് ഡേ’ സിനിമയുടെ ഭാഗമായി മനോരമ ഓണ്‍ലെെനും വിവോയും ചേര്‍ന്നു സംഘടിപ്പിച്ച ‘ഡിന്നര് വിത് ടീം ബ്രദേഴ്‌സ് ഡേ’ പരിപാടിയില് സംസാരിക്കുമ്ബോഴാണ് പൃഥ്വിരാജ് ഇക്കാര്യം വ്യക്തമാക്കിയത്.\n“സിനിമയില് കൂടുതല് പേരെയും സുഹൃത്തുക്കളായാണ് തോന്നിയിട്ടുള്ളത്. സഹോദരിയെ പോലെ തോന്നിയിട്ടുള്ളത് നച്ചുവിനെയാണ് ( പിന്നീട് നസ്രിയ എന്ന് തിരുത്തുന്നു). ഫോണിലൂടെ സംസാരിച്ചപ്പോള് നസ്രിയയോട് അങ്ങനെയൊരു ഫീലാണ് തോന്നിയിട്ടുള്ളത്. നസ്രിയ ഇടയ്ക്കിടെ വീട്ടില് വരും. മകളുടെ അടുത്ത സുഹൃത്താണ്” പൃഥ്വിരാജ് പറഞ്ഞു.\nഅഞ്ജലി മേനോന് സംവിധാനം ചെയ്ത ‘കൂടെ’ ചിത്രത്തില് പൃഥ്വിരാജിന്റെ സഹോദരിയായി അഭിനയിച്ചത് നസ്രിയയാണ്. ജോഷ്വാ എന്നായിരുന്നു കൂടെയില് പൃഥ്വിരാജിന്റെ നായക കഥാപാത്രത്തിന്റെ പേര്. ജെന്നിഫര് എന്നാണ് നസ്രിയയുടെ കഥാപാത്രത്തിന്റെ പേര്. ഇരുവരും തമ്മിലുള്ള കോമ്ബിനേഷന് സീനുകള് ഏറെ ശ്രദ്ധിക്കപ്പെട്ടിരുന്നു. കഴിഞ്ഞ വര്‍ഷം പുറത്തിറങ്ങിയ ചിത്രത്തിന് മികച്ച അഭിപ്രായവും ലഭിച്ചിരുന്നു.\nPrevious articleജസ്റ്റിസ് ഫോര് ലൂസി; സിസ്റ്റര് ലൂസി കളപ്പുരയ്ക്ക് പിന്തുണയുമായി ഫേസ്ബുക്ക് കൂട്ടായ്മ\nNext articleഅന്യ സംസ്ഥാന സെക്സ് തൊഴിലാളികൾ കേരളത്തിൽ, 9പേർ അറസ്റ്റിൽ,നായിക മലയാളി സീമ


അഞ്ച് സിനിമകളുടെ നിര്‍മ്മാണവുമായി ദുല്‍ഖര് സല്‍മാന്! കുഞ്ഞിക്ക നിര്‍മ്മിക്കുന്ന ചിത്രങ്ങള് കാണാം | dulquer salmaan producing five upcoming films - Malayalam Filmibeat\nയമണ്ടന് പ്രേമകഥ എന്ന ചിത്രത്തിലൂടെ ഇക്കൊല്ലം മലയാളത്തില് തിരിച്ചെത്തിയ താരമാണ് ദുല്‍ഖര് സല്‍മാന്. തമിഴ്, തെലുങ്ക്,ഹിന്ദി ഭാഷകളില് അഭിനയിച്ചതിന് പിന്നാലെ ഒന്നരവര്‍ഷത്തിന് ശേഷമാണ് ഒരു ദുല്‍ഖര് ചിത്രം മോളിവുഡില് പുറത്തിറങ്ങിയത്. യമണ്ടന് പ്രേമകഥയ്ക്ക് പിന്നാലെ കൈനിറയെ ചിത്രങ്ങളുമായിട്ടാണ് ദുല്‍ഖര് സല്‍മാന് മുന്നേറികൊണ്ടിരിക്കുന്നത്. മലയാളത്തില് മാത്രം രണ്ട് സിനിമകള് ദുല്‍ഖറിന്റെതായി നിലവില് ഒരുങ്ങിക്കൊണ്ടിരിക്കുകയാണ്.\nകുഞ്ഞിക്കയുടെ എല്ലാ ചിത്രങ്ങള്‍ക്കുമായും വലിയ ആകാംക്ഷകളോടെയാണ് ആരാധകര് ഒന്നടങ്കം കാത്തിരിക്കുന്നത്. അടുത്തിടെ അഭിനേതാവില് നിന്നും നിര്‍മ്മാതാവായും ദുല്‍ഖര് അരങ്ങേറ്റം കുറിച്ചിരുന്നു. സ്വന്തമായി ഒരു പ്രൊഡക്ഷന് കമ്പനി തുടങ്ങിയാണ് സൂപ്പര്‍താരം മുന്നേറികൊണ്ടിരിക്കുന്നത്. നിലവില് സ്വന്തം പ്രൊഡക്ഷനായ വേ ഫാറര് ഫിലിംസിന്റെ ബാനറില് ദുല്‍ഖര് സല്‍മാന് ചിത്രങ്ങള് നിര്‍മ്മിക്കുന്നു. ദുല്‍ഖറിന്റെ നിര്‍മ്മാണത്തില് വരാനിരിക്കുന്ന അഞ്ച് സിനിമകളെക്കുറിച്ചറിയാം, തുടര്‍ന്ന് വായിക്കൂ...\nസെക്കന്റ് ഷോ എന്ന ആദ്യ ചിത്രത്തിന് ശേഷം ദുല്‍ഖറും സംവിധായകന് ശ്രീനാഥ് രാജേന്ദ്രനും വീണ്ടുമൊന്നിക്കുന്ന ചിത്രമാണ് കുറുപ്പ്. ആദ്യ ചിത്രം പുറത്തിറങ്ങി നീണ്ട ഇടവേളയ്ക്ക് ശേഷമാണ് ഇരുവരും വീണ്ടും ഒന്നിക്കുന്നത്. ചീത്രീകരണം പുരോഗമിക്കുന്ന സിനിമയില് വേറിട്ട ഗെറ്റപ്പുകളിലാണ് ദുല്‍ഖര് സല്‍മാന് എത്തുന്നത്. കുപ്രസിദ്ധ പിടികിട്ടാപ്പുളളി സുകുമാര കുറുപ്പിന്റെ ജീവിതം ആസ്പദമാക്കികൊണ്ടാണ് സിനിമ അണിയിച്ചൊരുക്കുന്നത്. ദുല്‍ഖര് നിര്‍മ്മിക്കുന്ന ചിത്രം അടുത്ത വര്ഷം സമ്മര് സീസണില് തിയ്യേറ്ററുകളിലേക്ക് എത്തുമെന്നാണ് അറിയുന്നത്.\nകുറുപ്പിന് പിന്നാലെ അനൂപ് സത്യന് സംവിധാനം ചെയ്യുന്ന ദുല്‍ഖര് സല്‍മാന് ചിത്രവും അണിയറയില് ഒരുങ്ങുകയാണ്. സുരേഷ് ഗോപിയും ദുല്‍ഖറുമാണ് ചിത്രത്തില് പ്രധാന വേഷത്തില് എത്തുന്നത്. ഒപ്പം ശോഭന, ഉര്‍വ്വശി. കല്യാണി പ്രിയദര്‍ശന് തുടങ്ങിയ താരങ്ങളും ചിത്രത്തില് എത്തുന്നു. അനൂപ് സത്യന് തന്നെ തിരക്കഥയെഴുതിയ ചിത്രം കുടുംബ പശ്ചാത്തലത്തിലാണ് അണിയിച്ചൊരുക്കുന്നത്.\nദുല്‍ഖര് സല്‍മാന്റെ നിര്‍മ്മാണത്തില് സുഹൃത്ത് ജേക്കബ് ഗ്രിഗറി നായകനാവുന്ന ചിത്രമാണ് മണിയറയിലെ അശോകന്. അനു സിത്താര, നിഖില വിമല്, അനുപമ പരമേശ്വരന് തുടങ്ങി മൂന്ന് നായികമാരാണ് ചിത്രത്തിലുളളത്. നവാഗതനായ ഷംസു സൈബയാണ് സിനിമ സംവിധാനം ചെയ്യുന്നത്. ചിത്രീകരണം പൂര്‍ത്തിയായ സിനിമ നിലവില് അവസാന ഘട്ട ജോലികളിലാണുളളത്. വിനീത് കൃഷ്ണന് തിരക്കഥയെഴുതിയ ചിത്രത്തിന് സജാദ് കാക്കും ഛായാഗ്രഹണവും ശ്രീഹരി കെ നായര് സംഗീതവും ഒരുക്കുന്നു.\nദുല്‍ഖറിനെ നായകനാക്കി ജോയ് മാത്യൂ സംവിധാനം ചെയ്യുന്ന പുതിയ ചിത്രത്തെക്കുറിച്ചുളള റിപ്പോര്‍ട്ടുകള് അടുത്തിടെയായിരുന്നു പുറത്തുവന്നത്. പൊളിറ്റിക്കല് ത്രില്ലര് ചിത്രമായി ഒരുങ്ങുന്ന സിനിമയില് കരിയറില് ഇതുവരെ ചെയ്യാത്തൊരു തരം കഥാപാത്രമായിട്ടാണ് നടന് എത്തുന്നത്. പ്രീ പ്രൊഡക്ഷന് ജോലികള് പുരോഗമിക്കുന്ന സിനിമ അടുത്ത വര്‍ഷമാണ് ഷൂട്ടിംഗ് ആരംഭിക്കുക. സിനിമയുടെ ഔദ്യോഗിക പ്രഖ്യാപനം ഇതുവരെ നടന്നിട്ടില്ല.\nജോയ് മാത്യൂ ചിത്രത്തിന് പിന്നാലെയാണ് ദുല്‍ഖര് സല്‍മാന്റെ റോഷന് ആന്‍ഡ്രൂസ് ചിത്രത്തെക്കുറിച്ചുളള റിപ്പോര്‍ട്ടുകളും സോഷ്യല് മീഡിയയില് പുറത്തിറങ്ങിയിരുന്നത്. ചിത്രത്തില് പോലീസുകാരനായിട്ടാണ് ദുല്‍ഖര് എത്തുന്നതെന്ന് റിപ്പോര്‍ട്ടുകള് സൂചിപ്പിക്കുന്നു. ബോബി സഞ്ജയാണ് സിനിമയ്ക്ക് വേണ്ടി തിരക്കഥയൊരുക്കുന്നത്. അടുത്ത വര്‍ഷമായിരിക്കും ദുല്‍ഖര് റോഷന് ആന്‍ഡ്രൂസ് ചിത്രത്തിന്റെ ഷൂട്ടിംഗ് ആരംഭിക്കുക. സിനിമയുടെ ഔദ്യോഗിക പ്രഖ്യാപനവും ഇതുവരെയുണ്ടായിട്ടില്ല.\ndulquer salmaan producing five upcoming films


india's growth rate will dip says rbi governor | കൊറോണ ഇന്ത്യയുടെ വളര്‍ച്ചയെ ബാധിക്കുമെന്ന് ആര്‍ബിഐ, ഇന്ധന വില കുറഞ്ഞത് ഗുണകരം!! - Malayalam Oneindia\nPublished: March 27 2020, 10:56 [IST]\nദില്ലി: കൊറോണ വൈറസ് ഇന്ത്യയുടെ വളര്‍ച്ചയെ ശക്തമായി തന്നെ ബാധിക്കുമെന്ന് റിസര്‍വ് ബാങ്ക് ഗവര്‍ണര് ശക്തികാന്ത ദാസ്. അത് ഇനിയും നീണ്ടുപോവുകയും, വിതരണ ശൃംഖല തടസപ്പെടുകയും ചെയ്താല് അത് ഇന്ത്യയുടെ വളര്‍ച്ച കൂടുതല് ഗൗരവമായി ബാധിച്ചു. അതേസമയം അന്താരാഷ്ട്ര വിപണിയില് എണ്ണ വില കുറഞ്ഞത് ഇന്ത്യയ്ക്ക് ഗുണകരമാകുമെന്നാണ് പ്രതീക്ഷയെന്നും ശക്തികാന്ത ദാസ് പറഞ്ഞു. അതേസമയം വ്യാപാര മേഖലയെയും വളര്‍ച്ചയെയും ലക്ഷ്യമിട്ട് നിരവധി പ്രഖ്യാപനങ്ങളും ആര്‍ബിഐ ഗവര്‍ണര് നടത്തിയിട്ടുണ്ട്. പ്രധാനമായും പലിശ നിരക്കുകളും, റിപ്പോ, റിവേഴ്‌സ് റിപ്പോ നിരക്കുകളുമാണ് കുറച്ചത്.\nകൊറോണ ബാധയെ തുടര്‍ന്ന് ഇത്തവണത്തെ മോണിറ്ററിഗ പോളിസി കമ്മിറ്റി യോഗം നേരത്തെയാക്കിയതായി ഗവര്‍ണര് പറഞ്ഞു. ഏപ്രില് മൂന്നിനായിരുന്നു യോഗം ചേരേണ്ടിയിരുന്നത്. ഇത് മാര്‍ച്ച് 24, 25, 27 ദിവസങ്ങളിലാണ് ചേര്‍ന്നത്. ഇതിലാണ് നിരക്കുകള് കുറയ്ക്കാന് തീരുമാനമായത്. 75 ബേസിക്ക് പോയിന്റുകളാണ് റിപ്പോ നിരക്കില് കുറഞ്ഞത്. ഇതിനുള്ള വോട്ടിംഗ് രണ്ടിനെതിരെ നാല് വോട്ടുകള്‍ക്കാണ് പാസായത്. നേരത്തെ 5.15 ശതമാനമായിരുന്നു റിപ്പോ നിരക്ക. ഇപ്പോഴത്ത് 4.20 ശതമാനം ആണ്. കൊറോണണയെ തുടര്‍ന്ന് ആഗോള വിപണി നിശ്ചലമായിരിക്കുകയാണ് ശക്തികാന്ത ദാസ് പറഞ്ഞു. ലോക്ഡൗണുകളും സാമൂഹിക അകലം പാലിക്കലും പല രാജ്യങ്ങളെയും ബാധിച്ചിട്ടുണ്ടെന്നും അദ്ദേഹം പറഞ്ഞു.\nഅതേസമയം 2020ല് വളര്‍ച്ച കൈവരിക്കാമെന്ന സ്വപ്‌നം ഇല്ലാതായിരിക്കുകയാണ്. 2019ലെ മോശം വളര്‍ച്ചയ്ക്ക് പിന്നാലെ ഈ വര്‍ഷവും അതേ രീതിയില് തന്നെ മുന്നോട്ട് പോകേണ്ടി വരുമെന്നും അദ്ദേഹം പറഞ്ഞു. ദീര്‍ഘകാല റിപ്പോ ഓപ്പറേഷനില് ലേലം നടത്താന് ആര്‍ബിഐ തീരുമാനിച്ചിട്ടുണ്ട്. മൂന്ന് വര്‍ഷത്തെ കാലാവധിയില് ഒരു ലക്ഷം കോടി വരെയാണ് ഇതിന്റെ പരിധി. എല്ലാ വായ്പാ തിരിച്ചടവുകള്‍ക്കും മൂന്ന് മാസത്തെ മൊറട്ടോറിയം ഏര്‍പ്പെടുത്തിയിട്ടുണ്ട്. ബാങ്കുകള്‍ക്കും ധനകാര്യ സ്ഥാപനങ്ങള്‍ക്കും ഇത് ബാധകമായിരിക്കും. മൂന്ന് മാസത്തേക്ക് തിരിച്ചടവ് വേണ്ടി വരില്ല. നിശ്ചിത കാലാവധി വായ്പകള്‍ക്കാണ് ഇളവുകള് നല്‍കുക.\nഇപ്പോള് നാണ്യപെരുപ്പം സുരക്ഷിത നിലയിലാണെന്ന് ആര്‍ബിഐ ഗവര്‍ണര് വ്യക്തമാക്കി. അതേസമയം ഭവന, വാഹന വായ്പ്പാ നിരക്കുകള് കുറയ്ക്കും. ബാങ്കുകളെ ശക്തിപ്പെടുത്തണമെന്നും ആര്‍ബിഐ ഗവര്‍ണര് വ്യക്തമാക്കി. ഇപ്പോഴത്തെ വളര്‍ച്ചാ നിരക്ക് പ്രവചനാതീതമാണെന്ന് വ്യക്തമാക്കിയ ശക്തികാന്ത ദാസ്, എത്രകാലം സാഹചര്യം നീണ്ടുനില്‍ക്കുമെന്ന് വ്യക്തമല്ലെന്നും പറഞ്ഞു. അതേസമയം സിആര്‍ആര് നാലില്‍ല് നിന്ന് മൂന്ന് ശതമാനമാക്കി കുറച്ചത് അപ്രതീക്ഷിത പ്രഖ്യാപനമായിരുന്നു. നൂറ്് ബേസിക്ക് പോയിന്റുകളാണ് കുറച്ചത്. കഴിഞ്ഞ ദിവസം 1.70 ലക്ഷം കോടിയുടെ സാമ്പത്തിക പാക്കേജ് കേന്ദ്ര സര്‍ക്കാര് പ്രഖ്യാപിച്ചതിന് പിന്നാലെയാണ് ആര്‍ബിഐയുടെ പ്രഖ്യാപനങ്ങള് വന്നിരിക്കുന്നത്. കോവിഡിനെ നേരിടാന് എല്ലാ ഇന്ത്യ സജ്ജമാണെന്നും, സാഹചര്യം മോശമായാല് ആര്‍ബിഐ നേരിട്ടിറങ്ങുമെന്നും ശക്തികാന്ത് ദാസ് നേരത്തെ പറഞ്ഞിരുന്നു.\ncoronavirus covid19 rbi gdp കൊറോണവൈറസ് റിസര്‍വ് ബാങ്ക് india ജിഡിപി ഇന്ത്യ\nindia's growth rate will dip says rbi governor\nStory first published: Friday, March 27, 2020, 10:56 [IST]


jai dhev supports his wife lakshmi priya on social media - Malayalam Filmibeat\n'ഇങ്ങനെയൊരു തീപ്പൊരിയുടെ ഭര്‍ത്താവായി ജീവിക്കുന്ന എന്നെ ആദരിക്കാന് ഇവിടെ ആരുമില്ലേ?'\n| Updated: Wednesday, August 5, 2020, 16:00 [IST]\nനടി ലക്ഷ്മിപ്രിയയുടെ പോസ്റ്റിന് പിന്തുണയുമായി ഭര്‍ത്താവ് ജയദേവ്. തനിക്കെതിരെ മോശം ഭാഷയില് പ്രതികരിച്ചവര്‍ക്കെതിരെ നടി ഫേസ്ബുക്കില് എഴുതിയ കുറിപ്പ് സമൂഹ മാധ്യമങ്ങളില് ചര്‍ച്ചയായി മാറിയിരുന്നു. സോഷ്യല് മീഡിയയെ ഭയന്ന് മിണ്ടാതിരിക്കാന് തനിക്ക് പറ്റില്ലെന്നും ഇനിയും അഭിപ്രായങ്ങള് തുറന്നുപറയുമെന്നും നടി തുറന്നുപറഞ്ഞിരുന്നു. ഇപ്പോഴിതാ നടിക്ക് പിന്തുണയുമായി രംഗത്തെത്തിയിരിക്കുകയാണ് ഭര്‍ത്താവ് ജയദേവ്.\nഫേസ്ബുക്ക് പോസ്റ്റിലൂടെ തന്നെയായിരുന്നു അദ്ദേഹത്തിന്റെ പ്രതികരണം. ജയദേവിന്റെ വാക്കുകളിലേക്ക്; ആദ്യം തന്നെ ലക്ഷ്മി പ്രിയക്ക് അഭിനന്ദനങ്ങൾ. സദാചാര ഫെമിനിസ്റ്റുകൾക്ക് ഇങ്ങനെ മുഖം അടച്ചു കൊടുത്ത മറുപടിക്ക്. ആ ചങ്ക് ഉറപ്പിന്. ആരെയും ആശ്രയിച്ച് അല്ല ഞാൻ ജീവിക്കുന്നെ എന്ന ആത്മവിശ്വാസത്തിന്, ഇതാണ് ഒരു ഹിന്ദുവിന് വേണ്ടത്.\nഏതെങ്കിലും പാഷാണത്തിൽ കൃമി എന്തെങ്കിലും പറയുമ്പോഴേക്കും..സ്റ്റാറ്റസും സ്റ്റാർ വാല്യൂവും നോക്കി മിണ്ടാതെ ഇരിക്കുക അല്ല വേണ്ടത്. ലക്ഷ്മി പ്രിയയെ പോലെ തുറന്നു അങ്ങ് പറയണം നിന്റെ യൊന്നും വാതിൽ വന്നു ഞാൻ തട്ടില്ലാന്നു. സ്വന്തം മതത്തിന്റെ ആചാരത്തെ ഒരു മർക്കടൻ അപമാനിക്കുന്നത് കണ്ടപ്പോൾ കുലത്തിൽ പിറന്നത് കൊണ്ട് ഒന്ന് പ്രതികരിച്ചു പോയി അതിന് ജിഹാദികളുടെ ഉച്ചിഷ്ടം ഭക്ഷിക്കുന്നവർ പ്രിയയെ കൂവി പോലും.\nകക്ഷം കീറി ചന്തി ഇളക്കി മുഖത്തും രണ്ടു ലോഡ് പുട്ടിയിട്ട് ഭർത്താവിനെ കാവൽ ഇരുത്തി പുറകു വശത്തെ വാതിൽ തുറന്നിട്ടു ജിഹാദിക്ക് തരിപ്പ് ഉണ്ടാക്കി കൊടുക്കുന്ന സൊ കോൾഡ് ഫെമിനിച്ചി മാരെ വിളിക്കാൻ ലക്ഷ്മി പ്രിയ തുറന്ന വിശേഷണങ്ങളുടെ നിഖണ്ടു എന്തായാലും കലക്കി. അവസരത്തിന് വേണ്ടി ഞാൻ കിടപ്പറ തുറന്നു ഇടാറില്ല തുടങ്ങിയ മാസ്സ് ഡയലോഗ് മുതൽ 80കെ അക്കാന്റെ കരണം പൊളിക്കൽ സ്വയഭോഗ ചേച്ചി യുടെ നെഞ്ച് തകർക്കൽ തുടങ്ങി മനോഹര ആക്ഷൻ രംഗങ്ങളും പ്രിയയുടെ പോസ്റ്റിൽ കണ്ടു.\nസ്വപ്ന ആന്റിയുടെ സ്വർണ്ണം മുതൽ ആർത്തവം ആഘോഷമാക്കിയ ചുംബന ചേച്ചിമാരുടെ അണ്ട കടാഹം വരെ കലക്കിയാ ആ ഷോർട്ട് ഉണ്ടല്ലോ...\nബൗണ്ടറിയും കടന്ന് എങ്ങോട്ടോ പോയി. അവർ അർഹിക്കുന്നു ഇതെല്ലാം. സ്വന്തം മതത്തെ ആരെങ്കിലും അപമാനിച്ചാ, വിട്ട് കൊടുക്കാൻ മനസ്സില്ല എന്നുള്ള ആ ചങ്ക് ഉണ്ടല്ലോ 916 കുത്തിയ ആ ചങ്ക് അതാണ് ഞങ്ങൾക്ക് വേണ്ടതു ഇങ്ങനെ കട്ടക്ക് കൂടെ നിക്കാൻ.\nഒരു കാട്ടു മാക്കാനും അവസരം തന്നില്ലങ്കിലും ലക്ഷ്മി പ്രിയ പട്ടിണി ആകില്ല. അഭിമാനം വിറ്റു മാമു ഉണ്ണേണ്ട ഗതികേട് വന്നില്ല എന്നത് തന്നെ യാണ് ഏറ്റവും വലിയ സമ്പന്നത. തുടരണം... ഈ വീറും വാശിയും. അഭിപ്രായങ്ങൾ പറഞ്ഞു കൊണ്ടേ ഇരിക്കണം. ഞങ്ങൾ ഉണ്ട് കൂടെ. (ഇങ്ങനെയൊരു തീപ്പൊരിയുടെ ഭർത്താവായി ജീവിക്കുന്ന ഈ എന്നെ ആദരിക്കാൻ ഇവിടെ ഒരു സഘടനയുമില്ലേ എന്ന് ഭർത്താവ് ജയ് ദേവ് ഒപ്പ്.\njai dhev supports his wife lakshmi priya on social media


രാജ്യാന്തര മധ്യസ്ഥതയില് ഇന്ത്യയുമായി ചര്‍ച്ചയ്ക്ക് തയ്യാര്; വീണ്ടും സന്നദ്ധത അറിയിച്ച് ഇമ്രാന് ഖാ - Samakalika Malayalam\nരാജ്യാന്തര മധ്യസ്ഥതയില് ഇന്ത്യയുമായി ചര്‍ച്ചയ്ക്ക് തയ്യാര്; വീണ്ടും സന്നദ്ധത അറിയിച്ച് ഇമ്രാന് ഖാന്\nBy സമകാലിക മലയാളം ഡെസ്‌ക് | Published: 14th June 2019 08:28 AM |\nLast Updated: 14th June 2019 08:31 AM | A+A A- |\nബിഷ്‌കെക്ക്: ഇന്ത്യയുമായി ചര്‍ച്ചയ്ക്കുള്ള സന്നദ്ധത വീണ്ടും വ്യക്തമാക്കി പാക് പ്രധാനമന്ത്രി ഇമ്രാന് ഖാന്. രാജ്യാന്തര മധ്യസ്ഥതയില് ഇന്ത്യയുമായുള്ള ചര്‍ച്ചയ്ക്ക് തങ്ങള് തയ്യാറാണെന്നാണ് ബിഷ്‌ക്കെക്കില് ഇമ്രാന് ഖാന് വ്യക്തമാക്കുന്നത്.\nകിര്‍ഗിസ്ഥാന് പ്രസിഡന്റ് നല്‍കിയ വിരുന്നില് ഇന്ത്യ, പാക് പ്രധാനമന്ത്രിമാര് പങ്കെടുത്തെങ്കിലും ഇരുവരും പരസ്പരം സംസാരിച്ചില്ല. പാകിസ്ഥാനുമായി ഇപ്പോള് ചര്‍ച്ചയ്ക്കുള്ള സാഹചര്യമുല്ല എന്ന നിലപാടാണ് മോദി സ്വീകരിച്ചത്. ഭീകര വിരുദ്ധ അന്തരീക്ഷം മാറ്റുന്നതില് പാകിസ്ഥാന്റെ ഭാഗത്ത് നിന്നും നടപടി ഉണ്ടാവാത്തിടത്തോളം അവരുമായി ചര്‍ച്ചയ്ക്ക് സാധിക്കില്ലെന്ന് മോദി വ്യക്തമാക്കി.\nമോദി-ഷി ജിന്‍പിങ് കൂടിക്കാഴ്ചയിലായിരുന്നു മോദിയുടെ പ്രതികരണം. എന്നാല്, ഇന്ത്യയുമായി സമാധാനമാണ് പാകിസ്ഥാന് ആഗ്രഹിക്കുന്നത്. ഇന്ത്യയും പാകിസ്ഥാനും തമ്മിലുള്ള ബന്ധം ഏറ്റവും താഴ്ന്ന നിലയിലാണെന്ന് ഇമ്രാന് ഖാന് പറയുന്നു. കശ്മീര് ഉള്‍പ്പെടെ എല്ലാ പ്രശ്‌നങ്ങളിലും പരിഹാരം കാണാന് ജനങ്ങള് നല്‍കിയ ജനവിധി മോദി ഉപയോഗിക്കുമെന്നാണ് കരുതുന്നതെന്നും അദ്ദേഹം പറഞ്ഞു.\nമോദി ഇമ്രാന് ഖാന് ബിഷ്‌കെക്ക് ഷാങ്ഹായി സഹകരണ സമിതി


ന്യൂഡല്‍ഹി: ജാമ്യാപേക്ഷ സുപ്രീംകോടതി തന്നെ പരിഗണിക്കണമെന്ന കനയ്യ കുമാറിന്റെ ആവശ്യം സുപ്രീംകോടതി തള്ളി. കീഴ്കോടതിയില് പോകാതെ കനയ്യ കുമാറിന്റെ ജാമ്യപേക്ഷ പരിഗണിക്കില്ലന്ന് സുപ്രീംകോടതി വ്യക്തമാക്കി. തുടര്‍ന്ന് കനയ്യയുടെ ജാമ്യഹരജി പരിഗണിക്കാന് സുപ്രീംകോടതി ഡല്‍ഹി ഹൈകോടതിക്ക് നിര്‍ദേശംനല്‍കി.\nഈ ഹരജി പരിഗണിച്ചാല് പുതിയ കീഴ്‌വഴക്കത്തിന് തുടക്കം കുറിക്കുമെന്നും പിന്നീട് എല്ലാവരും കീഴ്കോടതികളിലേക്ക് പോകാതെ സുപ്രീംകോടതിയെ സമീപിക്കുന്ന സാഹചര്യമുണ്ടാകുമെന്നും പറഞ്ഞാണ് ഹൈകോടതിയിലേക്ക് ജാമ്യാപേക്ഷയുമായി പോകാന് കനയ്യയുടെ അഭിഭാഷകരോട് ആവശ്യപ്പെട്ടത്.\nസുപ്രീംകോടതി ഉത്തരവിനുശേഷവും അസാധാരണമാംവിധം നീതിനിര്‍വഹണ സംവിധാനം തകര്‍ന്ന സാഹചര്യത്തിലാണ് ഭരണഘടനയുടെ 32ാം അനുച്ഛേദപ്രകാരം ജാമ്യംതേടി പരമോന്നത കോടതിയെ സമീപിക്കുന്നതെന്ന് കനയ്യക്ക് വേണ്ടി ഹാജരായ അഭിഭാഷകരായ രാജു രാമചന്ദ്രന്, രാജീവ് ധവാന്, സോളി സൊറാബ്ജി, വൃന്ദാ ഗ്രോവര് എന്നിവര് വാദിച്ചെങ്കിലും ജസ്റ്റിസുമാരായ ചെലമേശ്വറും സപ്രെയും സ്വീകരിച്ചില്ല. 438ാം അനുച്ഛേദമനുസരിച്ച് കീഴ്കോടതിയില് പോയശേഷം സുപ്രീംകോടതി അപേക്ഷ പരിഗണിച്ചാല് മതിയെന്ന കേന്ദ്ര സര്‍ക്കാറിന്റെ വാദം സുപ്രീംകോടതി അംഗീകരിക്കുകയും ചെയ്തു.\nഡല്‍ഹി ഹൈകോടതി പട്യാല ഹൗസ് കോടതി പോലെയല്ലന്നും പൊലീസ് മതിയായ സംരക്ഷണം നല്‍കുമെന്നുമായിരുന്നു ഡല്‍ഹി പൊലീസിന്‍െറ വാദം. ഈ വാദം അംഗീകരിച്ചാണ് കനയ്യയോട് ജാമ്യത്തിന് ഹൈകോടതിയില് പോകാന് സുപ്രീംകോടതി ഉത്തരവിട്ടത്.\nതൂക്കുമരം കണ്ട കര്‍ദ്ദിനാള് സിമോണിയും നാസ്തിക വിസ്‌ഫോടനങ്ങളും (ജോസഫ് പടന്നമാക്കല്)\nക്രൂരത സ്വന്തം പിഞ്ചോമനയോട്: പതിനൊന്നു മാസം പ്രായമുള്ള കുഞ്ഞിനെ 600 അടി ഉയരത്തില് പറത്തി\nഇന്ത്യയുടെ ആണവ മിസൈല് രഹസ്യങ്ങള് അമേരിക്ക ചോര്‍ത്തിയെന്ന് എഡ്വേര്‍ഡ് സ്നോഡന്\nബസ് ഷോപ്പിംഗ് കോംപ്ളക്സിലേക്ക് ഇടിച്ചുകയറി\nപെയ്ഡ് ന്യൂസ്: തെരഞ്ഞെടുപ്പ് കമ്മീഷന് നടപടി എടുക്കാമെന്ന് സുപ്രീം കോടതി\nഹ്യുസ്റ്റണ് നായര് സര്‍വീസ് സൊസേറ്റിക്ക് നവ നേതൃത്വം, മാധവ് ദാസ് പ്രസിഡന്റ്


ശാസ്ത്രീയമായ മണ്ണ് സംരക്ഷണ മാര്‍ഗങ്ങള് കൃഷിഭൂമിയില് പ്രയോഗിച്ച കൊച്ചേട്ടന് അങ്ങനെ കയ്യാലകളുടെ കാരണവരായി\nനാട്ടിന്‍പുറത്തിന്റെ നന്മയും സമൃദ്ധിയും മാത്രം നിറഞ്ഞുനില്‍ക്കുന്ന കണ്ണൂരിലെ ഒരു മലയോരഗ്രാമം. പയ്യാവൂര് ചന്ദനക്കാംപാറയിലേക്കുളള ബസ്സ് മാവുന്തോട് സ്‌റ്റോപ്പില് നിര്‍ത്തിയപ്പോള് ചാടിയിറങ്ങി.\nകൊച്ചേട്ടന്റെ വീടെന്നു പറഞ്ഞതും മറുചോദ്യങ്ങളൊന്നുമില്ലാതെ ഡ്രൈവര് ഓട്ടോ വിട്ടു. കരിങ്കല്ലു പാകിയ നടപ്പാത തുടങ്ങുന്നേടത്ത് ഓട്ടോയാത്ര അവസാനിച്ചു .മഴ കനത്ത സമയമായതിനാല് വീടുവരെ ഓട്ടോ പോകില്ല. മഴ കഴുകിയെടുത്ത തിളക്കമാര്‍ന്ന കരിങ്കല്‍പാതയിലൂടെ മുന്നോട്ടേക്ക് നടന്നു. വഴിയരികില് രണ്ടോ മൂന്നോ വീടുകള് മാത്രം. മുന്നൂറ് മീറ്ററിലധികം നീളമുളള കരിങ്കല്‍പാതയിലൂടെയുളള നടത്തം അവസാനിച്ചത് കോലക്കുന്നേല് വര്‍ഗീസ് എന്ന കൊച്ചേട്ടന്റെ വീട്ടുമുറ്റത്താണ്. ചുറ്റും കരിങ്കല്ലുകള് കൊണ്ട് പണിത കയ്യാലകള് കണ്ടതും ഒന്നുറപ്പായി. വീട് തെറ്റിയിട്ടില്ല.\nകണ്ണൂരിലെ മലയോരമേഖലയിലെ ആദ്യകാല കുടിയേറ്റക്കാരിലൊരാളാണ് കോലക്കുന്നേല് വര്‍ഗീസ് എന്ന കൊച്ചേട്ടന്. പാറക്കെട്ടുകള് നിറഞ്ഞ ചെങ്കുത്തായ മലയെ കൃഷിയിടമാക്കിയ കര്‍ഷകന്. പാറ പൊട്ടിച്ച് അയ്യായിരം ചതുരശ്രമീറ്ററോളം കരിങ്കല് കയ്യാലകളാണ് കൊച്ചേട്ടന് സ്വയം കെട്ടിയുണ്ടാക്കിയത്. വര്‍ഷങ്ങള് നീണ്ട പരിശ്രമങ്ങളിലൂടെ തന്റെ മൂന്നരയേക്കര് പറമ്പ് മുഴുവനായും കരിങ്കല്ലുകള് കൊണ്ടു കയ്യാലകള് കെട്ടിയുണ്ടാക്കി. എഞ്ചിനീയറിങ് ഒന്നും പഠിച്ചില്ലെങ്കിലും ശാസ്ത്രീയമായ മണ്ണ് സംരക്ഷണ മാര്‍ഗങ്ങള് പ്രൊഫഷണല് മികവോടെ സ്വന്തം കൃഷിഭൂമിയില് പ്രയോഗിച്ച ഇദ്ദേഹം അങ്ങനെ കയ്യാലകളുടെ കാരണവരായി.\nകല്ലിടം പൊന്നിടം എന്ന വിശ്വാസത്തിലാണ് കല്ലിനോട് മല്ലിട്ട് കൃഷി തുടങ്ങിയത്. നല്ല വിളവൊക്കെ കിട്ടിയെങ്കിലും ഒരു മഴപെയ്തുകഴിഞ്ഞാല് മുകളിലെ പറമ്പില് നിന്ന് വെളളം താഴോട്ടേക്ക് ഒലിച്ചിറങ്ങും. അതോടെ കൃഷി ചെയ്തതെല്ലാം വേരോടെ പുഴയിലെത്തുന്ന സ്ഥിതി. ജീവിതം വഴിമുട്ടിയ ആ സമയത്താണ് കയ്യാലയെപ്പറ്റി ചിന്തിക്കുന്നത്.\nകയ്യാലകെട്ടിയുളള കൃഷിയെക്കുറിച്ച് അറിയാമെങ്കിലും മലബാറില് ഈ രീതി കുറവായിരുന്നു. കൂടുതല് സ്ഥലമുളളതിനാല് ബുദ്ധിമുട്ടും. പറമ്പ് തട്ടുകളായി തിരിച്ച് കയ്യാല കെട്ടുന്നത് മണ്ണ് സംരക്ഷിക്കുമെന്നും പറമ്പില് വെളളം താഴാനിടയാക്കുമെന്നുമുളള അറിവുണ്ടായിരുന്നു.\nമണ്ണ് സംരക്ഷണവകുപ്പില്‍നിന്നും കോണ്ടൂര് ലൈനില്‍ക്കൂടി ശാസ്ത്രീയമായി ചരടുവലിക്കാനും കുറ്റിയടിക്കാനും കൊച്ചേട്ടന് പഠിച്ചു. ഈ രീതി കൃഷിയിടത്തിലും പ്രയോഗിച്ചു. ആദ്യം ഭൂമി കിളച്ചപ്പോള് കിട്ടിയ കല്ലുകളെല്ലാം ഇതിനായി ഉപയോഗപ്പെടുത്തി. കരിങ്കല്ലുകള് പൊട്ടിച്ച് പ്രത്യേക ഉളിയില് ചെത്തിയെടുത്ത് കയ്യാല കെട്ടിത്തുടങ്ങി. വലിപ്പമുളള കല്ലുകള് ഉരുട്ടിയിറക്കി കയ്യാലയില് ഉറപ്പിച്ചു. അങ്ങനെ വര്‍ഷങ്ങള്‍ക്കുളളില് മൂന്നരയേക്കര് ഭൂമിയും കയ്യാലകെട്ടി തട്ടുകളാക്കി തിരിച്ചെടുത്തു. നാല്‍പ്പതുവര്‍ഷം കൊണ്ട് 25 തട്ടുകളിലായി 5000 മീറ്റര് കയ്യാലകള് ഉണ്ടാക്കി.\nനാല്‍പ്പതുവര്‍ഷം കൊണ്ട് 25 തട്ടുകളിലായി 5000 മീറ്റര് കയ്യാലകള് ഉണ്ടാക്കി\nഈ കയ്യാലകള്‍ക്കെല്ലാം ഒന്നരമീറ്ററില് താഴെയാണ് പൊക്കമുളളത്. ഓരോ കയ്യാലയിലും കല്ലുകള് വച്ചുതന്നെ പടികളും കുത്തുകല്ലുകളുമുണ്ട്. കയ്യാലകള്‍ക്കിടയില് മൂന്ന് മീറ്റര് വീതിയില് മണ്ണ് നിരത്തിയാണ് പ്ലാറ്റ്‌ഫോമുകളോരോന്നും ഒരുക്കിയിരിക്കുന്നത്. മിക്കവാറും ഒറ്റയ്ക്കായിരുന്നു കയ്യാല നിര്‍മ്മാണം. അങ്ങനെ വര്‍ഷങ്ങള് നീണ്ട പരിശ്രമത്തിലൂടെ മൂന്നരയേക്കര് സ്ഥലത്ത് പൂര്‍ണമായും കയ്യാലകള് ഉണ്ടാക്കിയെടുത്തു.\nകൃഷി ചെയ്തുണ്ടാക്കുന്ന സാധനങ്ങളില് വീട്ടാവശ്യത്തിനുളളതിലും കൂടുതലുളളത് കടകളില് കൊടുക്കാനും അല്ലാത്തവ വാങ്ങാനുമെല്ലാം ചെങ്ങളായി ടൗണ്‍വരെ പോകണം. അപ്പോള് സാധനങ്ങള് തലച്ചുമടായി കൊണ്ടുപോകണമായിരുന്നു. ഈ ബുദ്ധിമുട്ട് പരിഹരിക്കാനായി കൊച്ചേട്ടന് തന്നെ വീട്ടിലേക്കുളള വഴിയിലാകെ കരിങ്കല്ല് പാകി നല്ലൊരു നടപ്പാതയും നിര്‍മ്മിച്ചു. ഇതോടെ വീടിന്റെ മുറ്റംവരെ വാഹനങ്ങള് കടന്നുവരുമെന്നായി.\nഹ്രസ്വകാലവിളകളായ ചേമ്പ്, ചേന, നെല്ല് തുടങ്ങിയവ തുടക്കത്തില് കൃഷി ചെയ്തു. ഇവയില് നിന്ന് മികച്ച വിളവ് കിട്ടിത്തുടങ്ങിയതോടെ പതിയെ കശുമാവ്, കുരുമുളക്, കവുങ്, റബ്ബര് , കൊക്കോ എന്നിവയും നടാന് തുടങ്ങി. രാസവളങ്ങളോ മറ്റു കീടനാശിനികളോ ഇല്ലാതെ പൂര്‍ണമായും ജൈവരീതിയിലായിരുന്നു എല്ലാ കൃഷിയും.\nഫലപുഷ്ടി ഏറെയുളളതിനാല് അതിന്റെ ആവശ്യവും ഈ മണ്ണിനില്ല.മഴവെളളത്തെ കൃഷിഭൂമിയില്‍ത്തന്നെ ശേഖരിച്ചു നിര്‍ത്താനാകുന്ന തരത്തില് ഒരു പ്രദേശം മുഴുവന് കയ്യാലകള് നിര്‍മ്മിച്ചതിന്റെ ഗുണം താഴ്‌വാരത്തുളള മറ്റ് കൃഷിയിടങ്ങളിലും കിണറുകളിലും കൂടിയുണ്ട്. ഏതു കടുത്ത വേനലിലും ഇവിടെ വെളളമുണ്ടാകും. തട്ടുതട്ടായി കയ്യാലകളുളളതിനാല് മറ്റു സ്ഥലങ്ങളിലെ പോലെ വന്യമൃഗങ്ങളുടെ ശല്യവും ഇവിടെ കുറവാണ്. കയ്യാലകള് ശാസ്ത്രീയമായ രീതിയില് അളവെടുത്ത് ഒരുക്കിയതിനാല് ഒരിക്കലും ഇടിഞ്ഞുവീണിട്ടുമില്ല.\nകൊച്ചേട്ടന്റെ വീട്ടിലേക്കുളള വഴി\nകുഞ്ഞു കാന്താരി മുതല് ചേന, കപ്പ, ചേമ്പ്, കാച്ചില്, കാപ്പി, കൊക്കോ, വാഴ, റബ്ബര്, കുരുമുളക്, തേങ്ങ, അടയ്ക്ക, മഞ്ഞള് അങ്ങനെ പോകുന്നു ഇവിടത്തെ വിളകള്. കയ്യാല കെട്ടുന്നതിലും കൃഷി ചെയ്യുന്നതിലുമുളള കൊച്ചേട്ടന്റെ അടുക്കുംചിട്ടയും ഇവിടത്തെ കൃഷിരീതികളിലുണ്ട്. തട്ടുകളായി തിരിച്ച കൃഷിയിടത്തിന്റെ ഓരോ ഭാഗത്തായാണ് വിവിധയിനം വിളകള് നട്ടുപിടിപ്പിച്ചിട്ടുളളത്.\nമകന് ബേബിയും ഭാര്യ റോസമ്മയുമാണ് ഇപ്പോള് കൊച്ചേട്ടനൊപ്പം താമസിക്കുന്നത്. പറമ്പും കൃഷിയുമെല്ലാം നോക്കിനടത്തുന്നതും ഇവരാണ്. ജോസ് , ജോര്‍ജ്, ജോയ്, കൊച്ചുത്രേസ്യ, ആന്‍സി എന്നിവരാണ് മറ്റുമക്കള്. ജോസ് കുറച്ചുവര്‍ഷം മുമ്പ് മരിച്ചു. കൊച്ചേട്ടന്റെ പാത പിന്തുടര്‍ന്ന മക്കളെല്ലാം തന്നെ നല്ല കൃഷിക്കാരുമാണ്.\nഅധ്വാനമികവിന്റെ ആദരമായി മണ്ണ് സംരക്ഷണത്തിന് 2012 ല് സംസ്ഥാന സര്‍ക്കാരിന്റെ ക്ഷോണിമിത്ര പുരസ്‌ക്കാരം കൊച്ചേട്ടനെ തേടിയെത്തി. പയ്യാവൂരില് കൃഷി ഓഫീസറായിരുന്ന ജോര്‍ജ് കുട്ടി മാത്യുവാണ് അവാര്‍ഡിനായി കൊച്ചേട്ടന്റെ പേര് നിര്‍ദേശിച്ചത്. അന്നത്തെ മന്ത്രി കെ.എം. മാണിയില് നിന്നാണ് പുരസ്‌ക്കാരവും സ്വര്‍ണ്ണമെഡലും ഏറ്റുവാങ്ങിയത്. ഇതിനു പുറമെ തലശ്ശേരി അതിരൂപയുടെ കര്‍ഷകശ്രേഷ്ഠ, പയ്യാവൂര് ഗ്രാമപഞ്ചായത്തിന്റെ ഗ്രാമകര്‍ഷക അവാര്‍ഡുകളും തലശ്ശേരി അതിരൂപതയ്ക്ക് കീഴിലുളള സോഷ്യല് സര്‍വ്വീസ് സൊസൈറ്റി, പയ്യാവൂര് കൃഷിഭവന്, കണ്ണൂര് ആകാശവാണി നിലയം എന്നിവയുടെ പുരസ്‌ക്കാരങ്ങളും കൊച്ചേട്ടന് കിട്ടിയിട്ടുണ്ട്.\nചിരട്ടയില് വളരുന്നു മരിയയുടെ ബിസിനസ് സ്വപ്നങ്ങള്\nEnglish Summary: how kolakkunnel vargeese becomearole model for organic farmers


I League: Aizawl fc beats East bengal - Malayalam MyKhel\n» ഐ ലീഗ്: അഞ്ചു ഗോളില് ത്രില്ലറില് ഐസ്വാള്, ബംഗാള് വീണു... മുന് ചാംപ്യന്‍മാരുടെ ആദ്യ ജയം\nPublished: Saturday, November 24, 2018, 16:49 [IST]\nഐസ്വാള്: ഐ ലീഗ് ഫുട്‌ബോളിന്റെ ഈ സീസണില് ജയം കണ്ടെത്താനാവാതെ വിഷമിച്ച മുന് ചാംപ്യന്മാരായ ഐസ്വാള് എഫ്‌സിക്കു ആദ്യ ജയം. ഹോംഗ്രൗണ്ടായ രാജീവ്ഗാന്ധി സ്‌റ്റേഡിയത്തില് നടന്ന അത്യധികം ആവേശകരമായ പോരാട്ടത്തില് മുന് ജേതാക്കളായ ഈസ്റ്റ് ബംഗാൡനെയാണ് ഐസ്വാള് മുട്ടുകുത്തിച്ചത്. രണ്ടിനെതിരേ മൂന്നു ഗോളുകള്‍ക്കാണ് ഐസ്വാളിന്റെ ജയം. 1-2നു പിന്നിട്ടുനിന്ന ശേഷമാണ് അവസാന 15 മിനിറ്റിനിടെ രണ്ടു ഗോളുകള് തിരിച്ചടിച്ച് ഐസ്വാള് നാടകീയ ജയം പിടിച്ചെടുത്തത്.\nലിയോണ്‍സ് ഡൊഡോസ് (26ാം മിനിറ്റ്), ജോ സൊഹെറിലാന (73), ലാല്‍ക്വാംപുമാവിയ (84) എന്നിവരാണ് ഐസ്വാളിന്റെ സ്‌കോറര്‍മാര്. ജോബി ജസ്റ്റിനും (62) ബോര്‍യ ഗോമസ് പെരസുമാണ് (70) ബംഗാളിന്റെ ഗോളുകള് തിരിച്ചടിച്ചത്.\nഈ മല്‍സരത്തിനു മുമ്പ് രണ്ടു പോയിന്റ് മാത്രം നേടി ലീഗില് അവസാന സ്ഥാനത്തായിന്നു ഐസ്വാള്. എന്നാല് ബംഗാളിനെതിരേ നേടിയ ജയത്തോടെ അഞ്ചു പോയിന്റുമായി ഐസ്വാള് എട്ടാംസ്ഥാനത്തേക്കുയര്‍ന്നു. ആറു മല്‍സരങ്ങളില് നിന്നും ഒരു ജയവും രണ്ടു സമനിലയും മൂന്നു തോല്‍വിയുമാണ് ഐസ്വാളിന്റെ അക്കൗണ്ടിലുള്ളത്.\nRead more about: i league football aizawl fc east bengal india ഐ ലീഗ് ഫുട്‌ബോള് ഐസ്വാള് എഫ്‌സി ഈസ്റ്റ് ബംഗാള് ഇന്ത്യ\nStory first published: Saturday, November 24, 2018, 16:49 [IST]


nadirsha | Reporter Live | Breaking News, Latest News, Kerala, India and World news\nനടിയെ ആക്രമിച്ച കേസ്: നാദിര്‍ഷയുടെ മുന്‍കൂര് ജാമ്യാപേക്ഷ തീര്‍പ്പാക്കി\nഎല്ലാവരേയും പിടിച്ച് കേസില് പ്രതിയാക്കരുതെന്ന് കോടതി നിര്‍ദ്ദേശിച്ചു. എല്ലാ സാക്ഷികളെയും പ്രതിയാക്കിയാല് പിന്നെ സാക്ഷികള് ഉണ്ടാകില്ല. ഈ പഴുത് ഉപയോഗിച്ച് മറ്റ് പ്രതികള് രക്ഷപെടാന് സാധ്യതയുണ്ട്. അത്തരം...\nനാദിര്‍ഷയുടെ മുന്‍കൂര് ജാമ്യാപേക്ഷ പരിഗണിക്കുന്നത് ഹൈക്കോടതി മാറ്റി; കാവ്യ മാധവന്റെ ജാമ്യാപേക്ഷ തീര്‍പ്പാക്കി\nകൊച്ചിയില് യുവ നടി ആക്രമിക്കപ്പെട്ട കേസില് സംവിധായകന് നാദിര്‍ഷ നല്‍കിയ ജാമ്യാപേക്ഷ പരിഗണിക്കുന്നത് മാറ്റി. അടുത്ത മാസം നാലാം തീയതിയിലേക്കാണ്...\nനാദിര്‍ഷ എല്ലാം പറഞ്ഞിട്ടില്ല, പലതും മറച്ച് വെക്കാന് ശ്രമിക്കുന്നെന്ന് പൊലീസ്\nചോദ്യം ചെയ്യലില് നാദിര്‍ഷ മുഴുവന് കാര്യങ്ങളും തുറന്ന് പറഞ്ഞിട്ടില്ല. പല കാര്യങ്ങളും നാദിര്‍ഷ മറച്ചുവെക്കാന് ശ്രമിക്കുന്നുണ്ട്...\nനടിയെ ആക്രമിച്ച കേസ്: നാദിര്‍ഷയെ പ്രതി ചേര്‍ത്തിട്ടില്ലെന്ന് റൂറല് എസ്പി എവി ജോര്‍ജ്ജ്\nഇന്ന് രാവിലെ പത്തുമണിയോടെയാണ് നാദിര്‍ഷ ആലുവ പൊലീസ് ക്ലബ്ബില് ചോദ്യം ചെയ്യലിന് ഹാജരായത്. പത്തരയോടെ ചോദ്യം ചെയ്യല് ആരംഭിച്ചു. തനിക്ക്...\nനടിയെ ആക്രമിച്ച കേസില് നടന് നാദിര്‍ഷ വീണ്ടും ചോദ്യം ചെയ്യലിന് ഹാജരാകണമെന്ന് പൊലീസ് നിര്‍ദേശം. നാളെ രാവിലെ പത്തിന് ആലുവ...\nചോദ്യം ചെയ്യലിന് ഹാജരാകാമെന്ന് നാദിര്‍ഷ; ഇന്ന് വേണ്ടെന്ന് അന്വേഷണസംഘം\nരാവിലെ ആലുവ പൊലീസ് ക്ലബ്ബില് ചോദ്യം ചെയ്യലിന് നാദിര്‍ഷ ഹാജരായെങ്കിലും രക്തസമ്മര്‍ദ്ദം ഉയര്‍ന്നതിനെ തുടര്‍ന്ന് ആശുപത്രിയില് പ്രവേശിപ്പിക്കുകയും ചോദ്യം ചെയ്യല്...\nപൊലീസ് ക്ലബ്ബിലെത്തിയ നാദിര്‍ഷയ്ക്ക് കടുത്ത രക്തസമ്മര്‍ദ്ദം; ചോദ്യം ചെയ്യല് നടന്നില്ല\nചോദ്യം ചെയ്യലിന്റെ പ്രാരംഭനടപടികള് പൂര്‍ത്തിയാക്കുന്നതിനിടെ നാദിര്‍ഷയുടെ രക്തസമ്മര്‍ദ്ദം ഉയരുകയായിരുന്നു. തുടര്‍ന്ന് എറണാകുളം ജില്ലാ ആശുപത്രിയിലെ ഡോക്ടര്‍മാരെത്തിയാണ് നാദിര്‍ഷയെ പരിശോധിച്ചത്. ഡോക്ടര്‍മാരുടെ...\nനടിയെ ആക്രമിച്ച കേസ്: നാദിര്‍ഷ അന്വേഷണ സംഘത്തിന് മുന്നിലെത്തി\nനാദിര്‍ഷയുടെ മുന്‍കൂര് ജാമ്യാപേക്ഷ ഹൈക്കോടതിയുടെ പരിഗണനയിലാണ്. ഇതിന്‍മേല് ഈ മാസം 18 നാണ് വിധി പറയുന്നത്. അതിനാല് നാദിര്‍ഷയുടെ അറസ്റ്റ്...\nനടിയെ ആക്രമിച്ച കേസില് സംവിധായകന് നാദിര്‍ഷ ഇന്ന് അന്വേഷണസംഘത്തിന് മുന്നില് ഹാജരാകും\nനടിയെ തട്ടിക്കൊണ്ട് പോയി ആക്രമിച്ച കേസില് സംവിധാകന് നാദിര്‍ഷ ചോദ്യം ചെയ്യലിനായി ഇന്ന് അന്വേഷണ സംഘത്തിന് മുന്നില് ഹാജരാകും....\nകേസുമായി ബന്ധപ്പെട്ട് ഒരുപാട് കഥകള് പുറത്തുവരുന്നുണ്ടെന്ന് വാദത്തിനിടെ നാദിര്‍ഷയുടെ അഭിഭാഷകന് ചൂണ്ടിക്കാട്ടി. അങ്ങനെ വാര്‍ത്തകള് പ്രചരിക്കുകയാണെങ്കില് അതിനെ നിയന്ത്രിക്കാന് നടപടി...\nനാദിര്‍ഷയില് നിന്നും പണം വാങ്ങിയോ എന്ന ചോദ്യത്തിന് കൃത്യമായ മറുപടി നല്‍കാതെ നടിയെ ആക്രമിച്ച കേസിലെ മുഖ്യപ്രതി പള്‍സര് സുനി....\n‘നടിയെ അക്രമിച്ച കൊട്ടേഷനില് 25000 രൂപ നല്‍കിയത് നാദിര്‍ഷ; പണം നല്‍കിയത് കട്ടപ്പനയിലെ ഹൃത്വിക് റോഷന്റെ സെറ്റിലെന്നും’ സുനിയുടെ നിര്‍ണ്ണായക മൊഴി\nസംവിധായകന് നാദിര്‍ഷയ്‌ക്കെതിരെ നടിയെ ആക്രമിച്ച കേസിലെ മുഖ്യപ്രതി പള്‍സര് സുനിയുടെ മൊഴി. നടിയെ ആക്രമിക്കുന്നതിന് ഏല്‍പ്പിച്ച കൊട്ടേഷനില് 25000 രൂപ...\nനടിയെ ആക്രമിച്ച സംഭവം: നാദിര്‍ഷയെ രണ്ട് ദിവസത്തിനുള്ളില് ചോദ്യം ചെയ്യും\nനടിയെ തട്ടിക്കെണ്ടുപോയി ആക്രമിച്ച കേസില് സംവിധായകന് നാദിര്‍ഷയെ ഇന്നോ നാളയോ പൊലീസ് ചോദ്യം ചെയ്യും. കേസില് നാദിര്‍ഷക്ക് ഗൂഡാലോചനയില് പങ്കുണ്ടോ...\nനടിയെ ആക്രമിച്ച കേസ് : നാദിര്‍ഷയെ വിശദമായി ചോദ്യം ചെയ്യേണ്ടതുണ്ടെന്ന് പൊലീസ് കോടതിയില്\nകൊച്ചിയില് നടിയെ തട്ടികൊണ്ടു പോയി ആക്രമിച്ച കേസില് നടന് ദിലീപിന്റെ സുഹൃത്തും സംവിധായകനുമായ നാദിര്‍ഷയെ കസ്റ്റഡിയില് എടുത്ത് ചോദ്യം ചെയ്യേണ്ടതുണ്ടെന്ന്...\nദിലീപിനെതിരെ മൊഴി നല്‍കാന് പൊലീസ് സമ്മര്‍ദം ചെലുത്തി: ആരോപണവുമായി നാദിര്‍ഷ\nനടിയെ ആക്രമിച്ച കേസില് ജയിലില് കഴിയുന്ന നടന് ദിലീപിനെതിരെ മൊഴി നല്‍കാന് പൊലീസ് സമ്മര്‍ദം ചെലുത്തിയതായി നടനും സംവിധായകനുമായ നാദിര്‍ഷ...\nനടിയെ ആക്രമിച്ച കേസ്: നാദിര്‍ഷയുടെ അറസ്റ്റ് തടയില്ല, മുന്‍കൂര് ജാമ്യാപേക്ഷ 13ന് പരിഗണിക്കുമെന്നും ഹൈക്കോടതി\nകൊച്ചി: നടിയെ ആക്രമിച്ച കേസില് നടനും സംവിധായകനുമായ നാദിര്‍ഷയുടെ അറസ്റ്റ് തടയില്ലെന്ന് ഹൈക്കോടതി വ്യക്തമാക്കി. നാദിര്‍ഷ സമര്‍പ്പിച്ച മുന്‍കൂര് ജാമ്യാപേക്ഷ...\nനടിയെ ആക്രമിച്ച കേസില് നാദിര്‍ഷയും പൊലീസിന്റെ സംശയനിഴലില്; നാദിര്‍ഷ താമസിച്ചിരുന്ന നിലമ്പൂരിലേക്ക് അന്വേഷണം വ്യാപിപ്പിക്കുന്നു\nഅമേരിക്കയില് താമസമാക്കിയ ആളുടെ ഉടമസ്ഥതയിലുള്ളതാണ് നിലമ്പൂരിലെ വണ്ടിത്താവളത്തിലെ റിസോര്‍ട്ട്. സിനിമാ ഷൂട്ടിംഗിനും, സിനിമാക്കാര്‍ക്ക് താമസിക്കാനും മാത്രമാണ് ഈ റിസോര്‍ട്ട്...\nനടിയെ ആക്രമിച്ച കേസ് : നാദിര്‍ഷയുടെ മുന്‍കൂര് ജാമ്യാപേക്ഷ ഹൈക്കോടതി ഇന്ന് പരിഗണിക്കും\nനടിയെ ആക്രമിച്ച കേസില് സംവിധായകന് നാദിര്‍ഷയുടെ മുന്‍കൂര് ജാമ്യാപേക്ഷ ഹൈക്കോടതി ഇന്ന് പരിഗണിക്കും. പൊലീസ് തന്നെ ഭീഷണിപ്പെടുത്തുകയാണന്നും അറസ്റ്റ് ചെയ്‌തേക്കുമെന്ന...\nകാവ്യയും നാദിര്‍ഷയും ദിലീപിനെ ജയിലിലെത്തി കണ്ടു, പൊട്ടിക്കരഞ്ഞ് കാവ്യ; ലോകം മുഴുവന് തെറ്റുകാരനാക്കിയാലും മരണം വരെ ദിലീപേട്ടനൊപ്പം നില്‍ക്കുമെന്ന് കാവ്യ\nഅച്ഛന്റെ ശ്രാദ്ധ ചടങ്ങുകള്‍ക്ക് പങ്കെടുക്കാന് ദിലീപിന് അങ്കമാലി മജിസ്‌ട്രേറ്റ് കോടതി അനുമതി നല്‍കിയതിന് പിന്നാലെയാണ് ഇരുവരും ജയിലില് സന്ദര്‍ശിക്കാനെത്തിയത്. കേസില്...\n“ജയിലില് നിന്ന് നാദിര്‍ഷയേയും അപ്പുണ്ണിയേയും നാലുതവണ വിളിച്ചു, വിളിച്ചത് പണം ആവശ്യപ്പെട്ട്”: സുനിയുടെ മൊഴി\nജയിലില്‍വെച്ച് സംവിധായകന് നാദിര്‍ഷ, ദിലീപിന്റെ മാനേജര് അപ്പുണ്ണി എന്നിവരെ നിരവധി തവണ വിളിച്ചിട്ടുണ്ടെന്നാണ് സുനി ചോദ്യംചെയ്യലില് സമ്മതിച്ചിരിക്കുന്നത്. പണം ആവശ്യപ്പെട്ടാണ്...


മടക്കാവുന്ന ഐ ഫോണ് ഉടന് പുറത്തിറക്കണമെന്ന് സ്റ്റീവ് വോസ്‌നിയാക് - FUTURE KERALA - Future Kerala\nബാഴ്‌സലോണ: ഫോള്‍ഡബിള് ഐ ഫോണ് ഉടന് കൈയില് കിട്ടണമെന്ന് ആഗ്രഹിക്കുന്നതായി ആപ്പിള് സഹ സ്ഥാപകന് സ്റ്റിവ് വോസ്‌നിയാക്ക്. സ്‌ക്രീന് വലുപ്പം കൂടുന്നതിനൊപ്പം തന്നെ പോക്കറ്റില് എളുപ്പത്തില് കൊണ്ടു നടക്കാനുമാകുന്ന ഡിവൈസുകള്‍ക്ക് ആവശ്യകത വര്‍ധിക്കുന്ന സാഹചര്യത്തില് പ്രമുഖ സ്മാര്‍ട്ട്‌ഫോണ് നിര്‍മാതാക്കളെല്ലാം തന്നെ മടക്കാവുന്ന ഡിവൈസുകളിലേക്ക് ശ്രദ്ധ തിരിക്കുന്ന സാഹചര്യത്തിലാണ് വോസ്‌നിയാക്കിന്റെ പ്രതികരണം.\n‘ടച്ച് ഐഡി, ഫേസ് ഐഡി, ഫോണിലൂടെയുള്ള പേമെന്റ് എന്നീ സംവിധാനങ്ങളിലെല്ലാം ആപ്പിള് ദീര്‍ഘകാരമായി വിപണിയിലെ ഒന്നാം സ്ഥാനക്കാരാണ്. എന്നാല് അവര്‍ക്ക് ഫോള്‍ഡിംഗ് ഫോണുകളുടെ കാര്യത്തില് മുന്നോട്ടുവരാനായിട്ടില്ല എന്നത് വിഷമകരമാണ്. വളരേ വേഗം ഒരു ഫോള്‍ഡബിള് ഐ ഫോണ് ഉണ്ടാകണമെന്നാണ് ആഗ്രഹം,:’ ബ്ലൂംബെര്‍ഗ് ടിവിക്ക് നല്‍കിയ അഭിമുഖത്തില് വോസ്‌നിയാക്ക് പറഞ്ഞു. സാംസംഹ്, ഹ്വാവേ തുടങ്ങിയ കമ്പനികള് ഫോള്‍ഡബിള് ഡിവൈസുകള് അവതരിപ്പിച്ചതിന്റെ പശ്ചാത്തലത്തില് സംസാരിക്കുകയായിരുന്നു അദ്ദേഹം.\nഒരു അപകടത്തിനു പിന്നാലെ ആപ്പിളില് നിന്ന് പുറത്തേക്ക് വരുകയും പിന്നീട് മറ്റ് സംരംഭങ്ങളുമായി മുന്നോട്ടു പോകുകയും ചെയ്ത സ്റ്റിവ് വോസ്‌നിയാക്ക് ഇപ്പോഴും കമ്പനിയുടെ അഭ്യുദയകാംക്ഷിയാണ്. മികച്ച ഭാവി ആപ്പിളിനുണ്ടെന്നും മുഖ്യ ബിസിനസായ ഐഫോണിന് പുറമേ മറ്റ് ബിസിനസുകളിലും വിപുലീകരണം നടത്തുന്നത് ഗുണം ചെയ്യുമെന്നുമാണ് അദ്ദേഹം വിലയിരുത്തുന്നത്. ആപ്പിള് ടിവി മികച്ച മുന്നേറ്റം നടത്തുമെന്നാണ് പ്രതീക്ഷിക്കുന്നത്.\nആപ്പിള് കംപ്യൂട്ടറുകളുടെ ആദ്യ പ്രോട്ടോ ടൈപ്പുകളുടെ രൂപകല്‍പ്പനയില് സ്റ്റീവ് ജോബ്‌സിനൊപ്പം നിര്‍ണായക പങ്കുവഹിച്ച വ്യക്തിയാണ് സ്റ്റീവ് വോസ്‌നിയാക്. ക്രിപ്‌റ്റോ കറന്‍സികളെ വലിയ രീതിയില് പിന്തുണക്കുന്ന അദ്ദേഹം കഴിഞ്ഞ വര്‍ഷം അധികം അറിയപ്പെടാത്ത ക്രിപ്‌റ്റോ സ്റ്റാര്‍ട്ടപ്പായ ഇക്വി കാപ്പിറ്റലില് ചേര്‍ന്നിരുന്നു.\nTags:\tFolding Iphone


‘സിനിമാപ്രാന്തിന്റെ നാൽപ്പതുവർഷങ്ങളെ’ക്കുറിച്ച് ചർച്ച | Kozhikode\nമാതൃഭൂമി ബുക്സ് പ്രസിദ്ധീകരിച്ച സിനിമാ പ്രാന്തിന്റെ 40 വർഷങ്ങൾ എന്ന പുസ്തകത്തെക്കുറിച്ചുള്ള ചർച്ച സന്തോഷ് ഏച്ചിക്കാനം ഉദ്ഘാടനം ചെയ്യുന്നു. ഗ്രന്ഥകാരൻ ഷാജി ചെന്നൈ സമീപം.\nകോഴിക്കോട് : സർഗാത്മകമായ ഭ്രാന്തുകൊണ്ട് സിനിമയെക്കുറിച്ച് എഴുതിയ ചരിത്രവും ആത്മകഥാംശമുള്ള അനുഭവങ്ങളുടെ സമാഹാരവുമാണ് ഷാജി ചെന്നൈയുടെ സിനിമാപ്രാന്തിന്റെ നാൽപ്പതുവർഷങ്ങൾ എന്ന പുസ്തകമെന്ന് എഴുത്തുകാരൻ സന്തോഷ് ഏച്ചിക്കാനം പറഞ്ഞു. മാതൃഭൂമി ബുക്സ് പ്രസിദ്ധീകരിച്ച പുസ്തകത്തെക്കുറിച്ചുള്ള ചർച്ച ഉദ്ഘാടനം ചെയ്യുകയായിരുന്നു അദ്ദേഹം.\nസിനിമാനുഭവങ്ങൾ ഷാജിയെ ജീവിതം മുഴുവൻ വിടാതെ പിന്തുടരുകയായിരുന്നു. സത്യസന്ധമായി കാര്യങ്ങൾ ആർജവത്തോടെയും വ്യക്തതതയോടെയും വിവരിക്കുന്നത് പുസ്തകത്തെ വ്യത്യസ്തമായ വായനാനുഭവമാക്കുന്നെന്ന് ഏച്ചിക്കാനം പറഞ്ഞു.\nവേറൊന്നുമില്ലാത്ത ഇടുക്കിയിലെ കട്ടപ്പനയ്ക്കടുത്തുള്ള കൊച്ചുകാമാക്ഷി ഗ്രാമത്തിലെ കുറെ മനുഷ്യർക്ക് സിനിമ ഏകവിനോദവും ജീവിതവെളിച്ചവുമായിരുന്നതിന്റെ അനുഭവക്കുറിപ്പാണ് പുസ്തകമെന്ന് തമിഴ് സിനിമാനടൻ കൂടിയായ ഷാജി ചെന്നൈ പറഞ്ഞു. എം. ജയരാജ് സംസാരിച്ചു.


തുന്നിയെടുത്ത റിക്കാര്‍ഡുകള് : Deepika.com Youth News | deepika youth\nലോക്ഡൗണ് കാലം പലര്‍ക്കും പല പരീക്ഷണങ്ങളുടെ കാലമായിരുന്നു. കൊടുങ്ങല്ലൂര് പതിയാട്ട് അറക്കത്താഴം സ്‌നേഹ ലെയിനിലെ സന്ധ്യ രാധാകൃഷ്ണന് അതു റിക്കാര്‍ഡുകള് തുന്നിയെടുക്കാനുള്ള കാലമായിരുന്നു. ഏഷ്യ ബുക്ക് ഓഫ് റിക്കാര്‍ഡ്, ഇന്ത്യ ബുക്ക് ഓഫ് റിക്കാര്‍ഡ് എന്നിവയാണ് സന്ധ്യ തുന്നി നേടിയത്.\nസാന്‍ഡിസ് ക്രാഫ്റ്റ് വേള്‍ഡ്\nസാന്‍ഡിസ് ക്രാഫ്റ്റ് വേള്‍ഡ് എന്ന സന്ധ്യയുടെ സമൂഹ മാധ്യമങ്ങളിലെ പേജുകളില് ഒന്നു കയറി നോക്കണം. ഒരു കരകൗശലശാലയിലെത്തിയപോലെ മനോഹരമാണവിടം. തുന്നിവെച്ച ചിത്രങ്ങള് കണ്ടാല് മനോഹരമായ ഒരു പെയിന്റിംഗ് ആണെന്നെ തോന്നു. ആളുകള്, അവരുടെ വസ്ത്രങ്ങള്, ആഭരണങ്ങള് എന്നിവയെല്ലാം തന്റെ കാന്‍വാസില് മനോഹരമായി സന്ധ്യ തുന്നിച്ചേര്‍ത്തിുണ്ടാകും. ഹൂപ് ആര്‍െന്ന ഈ കല സന്ധ്യ പഠിച്ചത് യൂട്യൂബ് ഗുരുവിന്റെ അടുത്തുനിന്നുമാണ്.\nഎംബിഎ പഠനമൊക്കെ കഴിഞ്ഞു വിവിധ കമ്പനികളില് ഏഴു വര്‍ഷം ഹ്യൂമന് റിസോഴ്‌സ് മാനേജരായി ജോലി ചെയ്തു. വിവാഹം കഴിഞ്ഞതോടെ ഭര്‍ത്താവ് സുമന്റെ സ്ഥാപനത്തില് അഡ്മിനിസ്‌ട്രേറ്റീവ് ചുമതല ഏറ്റെടുത്തു. മകള് സായ പിറന്നതിനുശേഷമുള്ള ആറുമാസക്കാലത്താണു താന് ക്രിയാകമായി ഓരോന്നും ചെയ്തു തുടങ്ങിയതെന്നു സന്ധ്യ പറഞ്ഞു. എപ്പോഴും ക്രിയേറ്റീവായി ഇരിക്കണമെന്ന് ആഗ്രഹിക്കുന്ന ആളാണ് സന്ധ്യ. പന്ത്രണ്ടാം ക്ലാസില് പഠിക്കുമ്പോഴാണു തയ്യല് പഠിക്കുന്നത്. അന്നൊക്കെ സ്വന്തം വസ്ത്രങ്ങളും കൂുകാരുടെ വസ്ത്രങ്ങളുമൊക്കെ തയ്ച്ചു നല്‍കുമായിരുന്നു.\nഇടയ്ക്കപ്പോഴോ ഹൂപ് ആര്‍ട്‌സില് (ചിത്ര തുന്നല്) കണ്ണുടക്കി. എംബ്രോഡറി ചെയ്യാന് അത്ര വശമില്ലെങ്കിലും പണ്ട് അമ്മ ചെയ്തിരുന്നതു കണ്ടു പഠിച്ച ചെറിയ ഓര്‍മയുണ്ടായിരുന്നു. യൂട്യൂബിലെ അടിസ്ഥാന പഠനത്തിലൂടെ അതൊന്നു പൊടി തട്ടിയെടുത്തു. അങ്ങനെ തുന്നിയതിന്റെ പടങ്ങള് സമൂഹ മാധ്യമങ്ങളില് പോസ്റ്റ് ചെയ്തപ്പോഴാണു പലരും ഞങ്ങള്‍ക്കും ചെയ്തു തരുമോ എന്ന ചോദ്യവുമായി എത്തുന്നത്. അവരില് പലരും സുഹൃത്തുക്കളുടെയും കുടുംബത്തിന്റെയുമൊക്കെ ഫോട്ടോയാണ് അയച്ചുതന്നത്. അവ ആദ്യം ലൈന് ആര്‍ായിായിരുന്നു ചെയ്തിരുന്നത്. അങ്ങനെ മൂന്നെണ്ണം ചെയ്തതില് നിന്നും ലഭിച്ച ആത്മവിശ്വാസത്തില് നിന്നാണു ചിത്ര തുന്നലിലേക്ക് എത്തുന്നത്. പല നിറത്തിലും പാറ്റേണിലുമുള്ള വസ്ത്രങ്ങള്, അവയൊക്കെ തുന്നിയൊരുക്കുന്നതു കാണുമ്പോള് ആളുകള്‍ക്കും കൗതുകമായിരുന്നു. ഇതിനും മികച്ച പ്രതികരണം ലഭിച്ചതോടെ ആവശ്യക്കാരുടെ എണ്ണവും കൂടി. ആദ്യം തുണിയിലായിരുന്നു തുന്നിയിരുന്നത്. പക്ഷേ, പെെന്നു പൊടിയും മറ്റും പിടിച്ച് അഴുക്കാകുന്നതിനാല് ഇപ്പോള് കോളര് കാന്‍വാസിലാണ് ചിത്രങ്ങള് തുന്നിയൊരുക്കുന്നത്. സാധാരണ ഹൂപ് ആര്‍ട്ടുകളുടെ പിന്‍വശം തുറന്നിരിക്കുകയാണു ചെയ്യാറ്. എന്നാല് സന്ധ്യ ഫോം ഷീറ്റ് ഉപയോഗിച്ചു പിന്‍വശം കവര് ചെയ്താണു നല്‍കുന്നത്. കൂടാതെ സാന്‍ഡിസ് ക്രാഫ്റ്റ് വേള്‍ഡിന്റെ ലോഗോയും ഈ പോര്‍ട്രേയ്റ്റ് എങ്ങനെ സംരക്ഷിക്കണം എന്ന നിര്‍ദേശങ്ങളും ഇതിനൊപ്പം നല്‍കും.\nക്രാഫ്റ്റ് ജോലികള് ചെയ്യുന്നവരുടെ വാട്‌സാപ്പ് ഗ്രൂപ്പില് നിന്നുമാണു റിക്കാര്‍ഡിനെക്കുറിച്ച് അറിയുന്നത്. അങ്ങനെ ഞാനും രജിസ്റ്റര് ചെയ്തു. അച്ഛനും അമ്മയും കുഞ്ഞുമടങ്ങുന്ന ഒരു കുടുംബത്തിന്റെ ചിത്രം തുന്നുന്നതു വീഡിയോയായി ചിത്രീകരിച്ച് അയച്ചു കൊടുത്തു. ഏഷ്യ ബുക്ക് ഓഫ് റിക്കാര്‍ഡ്, ഇന്ത്യ ബുക്ക് ഓഫ് റിക്കാര്‍ഡ് എന്നിവ നേടാന് ഗിന്നസ് ബുക്കില് ഇടം പിടിക്കുന്നതുപോലെ റിക്കാര്‍ഡുകള് ഭേദിക്കേണ്ട കാര്യമില്ല. നൂതനമായ പ്രവര്‍ത്തനങ്ങള് ചെയ്താല് മതിയെന്നും സന്ധ്യ പറഞ്ഞു. തുന്നലിനെ കുറച്ചുകൂടി ഗൗരവമായി എടുത്തു കൂടുതല് പഠിച്ചു പുതിയ ആശയങ്ങള് നടപ്പാക്കണമെന്നാണു സന്ധ്യയുടെ ആഗ്രഹം. ഇഷ്ടമുള്ള ജോലി, കുടുംബത്തോടൊപ്പം ചെലവഴിക്കാന് സമയം, ക്രിയാത്മകമായി പലതും ചെയ്യാനവസരം... പാഷനെ പ്രഫഷനാക്കി സന്ധ്യപറയുന്നു.


പാരിസ് ഹിൽട്ടൺ: ജീവചരിത്രം\n1981 ഫെബ്രുവരി 17 ന് അമേരിക്കയിൽ ന്യൂയോർക്കിലാണ് പാരിസ് ഹിൽട്ടൺ ജനിച്ചത്. പാരീസ് - കുടുംബത്തിലെ ഏറ്റവും പ്രായം കുറഞ്ഞ മകൾ, അവരില്ലാതെ ഒരു സഹോദരി നിക്കിയും രണ്ട് സഹോദരന്മാരായ കോൺറാഡും ബാരോണും ഉണ്ട്. ഹില്ലോൺ എന്ന കുടുംബം അമേരിക്കയിൽ വളരെ സ്വാധീനമുള്ളതും പ്രശസ്തമാണ്, കുടുംബം സമ്പന്നമാണ്, കാരണം മുത്തച്ഛൻ പാരീസ് പോലും ഹിൽട്ടൺ ഹോട്ടലാണ് നിർമ്മിച്ചത്. ഹിൽട്ടൻ ഹോട്ടൽ ശൃംഖല സ്ഥാപിച്ച കോൺറാഡ് ഹിൽട്ടന്റെ കൊച്ചുമകളാണ്.\nന്യൂ യോർക്ക്, ഹാംപ്ടൺ, ബെൽവർ ഹിൽസ്, ഹോട്ടൽ വാൽഡോർഫ് അസ്റ്റോറിയയിലെ മൻഹട്ടനിൽ താമസിക്കുന്ന കുട്ടികൾ തുടങ്ങിയ സ്ഥലങ്ങളിൽ ബാല്യം ഹിൽട്ടൺ നടന്നു. ന്യൂയോർക്ക് ഡ്വറ്റ് സ്കൂളിൽ നിന്ന് പാരിസ് ഹിൽറ്റൺ ബിരുദം നേടി. തുടർന്ന് കോളേജിൽ പോയി പുറത്താക്കപ്പെട്ടു. പിന്നീട് അവൾക്ക് സെക്കണ്ടറി വിദ്യാഭ്യാസം ലഭിച്ചു.\nഒൻപതാം വയസ്സിൽ ആദ്യമായി അഭിനയിച്ച ബജറ്റ് ചിത്രത്തിൽ അഭിനയിച്ചതിന് ശേഷം9വയസുള്ളപ്പോൾ തന്റെ കരിയറിൽ 19 വർഷത്തെ ഇടവേളയ്ക്ക് ശേഷം "സ്വീറ്റ് പൈ" എന്ന ചിത്രത്തിൽ അഭിനയിച്ചു. മോഡലിന്റെ ജീവിതം തുടങ്ങുന്നതിനു മുൻപ്, പിന്നീട് നടി, അവൾ ജീവിതത്തിന്റെ തെസുവ അറിയപ്പെട്ടിരുന്നു. ഫോക്സ് ടിവിയാണ് പാരിസിലും അവരുടെ സഹോദരിയിലും ടിവിയുടെ "സിമ്പിൾ ലൈഫ്" പങ്കാളിയാകാൻ ക്ഷണിച്ചത്. അവളുടെ സഹോദരി നിക്കി പദ്ധതിയിൽ നിന്ന് താഴേക്കിറങ്ങി, അതിനുശേഷം പാരീസ് അവളുടെ അടുത്ത സുഹൃത്ത് നിക്കോൾ റിച്ചിയെ ഓഫർ ചെയ്തു. ടെലിവിഷൻ പരിപാടിയായ "സിംമ്പിൽ ലൈഫ്" പങ്കെടുത്തതിന് ശേഷം വളരെ പ്രസിദ്ധനായിരുന്നു.\nഈ ടി.വി പരിപാടിയിൽ യഥാർഥത്തിൽ2മതേതര സ്ത്രീകളെ ഒരു ചെറിയ പട്ടണത്തിൽ എത്തിയതും ഒരു ഗ്രാമത്തിലെ കൃഷിയിടത്തിൽ ജീവിക്കാൻ തുടങ്ങി. എല്ലാ ആഴ്ചയും അവർ കഠിനാധ്വാനം പഠിക്കുകയും പരാജയപ്പെടുകയും ചെയ്യുന്നു. കൂടാതെ, പാരിസ് ചെറിയ വേഷങ്ങളുടെ നിരവധി ചിത്രങ്ങളിൽ അഭിനയിച്ചു. ടി.വി. സീരീസ് എൻബിസിയിലും എഫ്.ഒ.യിലും തുടർന്നു.\n2000 ൽ ഹിൽട്ടൻ മോഡലിങ് ഏജൻസിയിൽ ഒരു കരാർ ഒപ്പിടുകയും പ്രൊഫഷണൽ മോഡൽ ആയിത്തീരുകയും ചെയ്തു. പരസ്യത്തിൽ ദൃശ്യമാകുകയും തിളക്കമുള്ള മാസികകളിൽ ദൃശ്യമാകുകയും ചെയ്തു.\nബാഗ് ഡിസൈൻ, ടെന്നീസ്, യോഗ എന്നിവയാണ് പാരിസ് ഇഷ്ടപ്പെടുന്നത്. സഹോദരി നിക്കിക്കൊപ്പം ഒരു ആഭരണ ലൈൻ സ്വന്തമായി ഒരുമിച്ച്. കൂടാതെ, ഹില്ടൻ ചാരിറ്റബിൾ പ്രവർത്തനങ്ങളിൽ ഏർപ്പെടുകയും സംഘടനകളെ മൃഗങ്ങളെ സംരക്ഷിക്കാൻ സഹായിക്കുകയും ചെയ്യുന്നു.\n2004 ൽ ഹാർട്ടൺ സോറിയാ ആൽബമായ "പാരിസിൽ" പ്രവർത്തിച്ചുതുടങ്ങി, 2006-ൽ അവൾ അതിൽ പ്രവർത്തിച്ചു.\n"ഹൌസ് ഓഫ് വാക്സ്" എന്ന ചിത്രത്തിൽ പാരി എഡ്വേർഡ്സിന്റെ വേഷത്തിലെ പാരിസ് അവാർഡിന് അർഹനായി. 2006-ൽ പാരിസ് ഹിൽട്ടൺ രണ്ട് ചിത്രങ്ങളിൽ "ദാഹം ശാന്തമായി", "ബ്ലണ്ട് ഇൻ ചോക്ലേറ്റ്" എന്നീ ചിത്രങ്ങളിൽ രണ്ട് പ്രധാന കഥാപാത്രങ്ങളെ അവതരിപ്പിച്ചു. "ചോക്ലേറ്റ് ഇൻ ദി ചോക്ലേറ്റ്" എന്ന റഷ്യൻ ചിത്രത്തിൽ കെസിയൻ സോബ്ചാക്കാണ് ഡബ്ബ് ചെയ്തത്.\nമരണശേഷം അവൾ അവളെ മരവിപ്പിക്കാനാണ് ആഗ്രഹിക്കുന്നതെന്ന് പാരീസ് പറഞ്ഞു. പിന്നീട് അവൾ ഒരു വലിയ തുക കൈമാറ്റം ചെയ്യുകയുണ്ടായി, അത് ഭാവി ശാസ്ത്രജ്ഞർ അതിനെ പുനരുജ്ജീവിപ്പിക്കുകയും അതിനുശേഷം പാരിസ് പറഞ്ഞ പോലെ ആയിരക്കണക്കിന് വർഷങ്ങൾ നീണ്ടുനിൽക്കുകയും ചെയ്യും.\n2008 ൽ "ജെനറ്റിക് ഓപ്പറ" എന്ന ചിത്രവും "ബ്യൂട്ടി ആൻഡ് അഗ്ലി ജീസസ്" എന്ന ചിത്രവും പുറത്തിറങ്ങി. പാരിസ് ഹിൽട്ടൺ3ഗോൾഡൻ റാസ്പ്ബെറി സമ്മാനങ്ങൾ നേടി. പാരിസ് ഹിൽട്ടൻ രണ്ട് നഗരങ്ങളിൽ താമസിക്കുന്നു - ലോസ് ആഞ്ചലസ്, ന്യൂയോർക്ക്. ഹോട്ടൽ എമ്പയർ ഹിൽട്ടണിലെ നിരവധി ദശലക്ഷക്കണക്കിന് അനന്തരാവകാശി അവൾക്കാണ്. പലതവണ ലൈംഗിക അപവാദങ്ങളുടെ നായികയാവുകയും, മോശം വസ്ത്രം ധരിച്ച താരങ്ങളെ ഹിറ്റ് പരേഡ് നയിച്ചു. പാരീസ് ഹിൽട്ടൺ ശേഖരത്തിന്റെ പേരിന്റെ സുഗന്ധവും പാത്രവും ഒരുക്കിയിട്ടുണ്ട്. ഹിൽട്ടൺ "കോൺഫെസ്സിൻസ് ഓഫ് എ സ്കഫിൾബോ" എന്ന പേരിൽ അവളുടെ ജീവചരിത്രം രചിച്ചു പ്രസിദ്ധീകരിച്ചു.\nഅഭിനേതാവ് വെനീമ്യൻ സ്മാക്കോവ് ജീവചരിത്രം\nബെസ്സനോവ അന്ന, ഞാൻ നിനക്കുവേണ്ടി നൃത്തം ചെയ്യുന്നു\nജെറാർഡ് ഡിപാർഡിയുവിന്റെ ജീവചരിത്രം\nആഷ്ലീ ഗ്രീൻ: ജീവചരിത്രം\nഷോ ബിസിനസിന്റെ നക്ഷത്രങ്ങളും അവരുടെ വിചിത്രമായ phobias ഉം\nആഞ്ചലീന ജോളിയുടെ ജീവചരിത്രം\nDysbacteriosis - കുഞ്ഞിൻറെ കുടലിൽ ബാക്ടീരിയ\nമദ്യപാന സ്ത്രീകളെ എങ്ങനെ നിർത്താം?\nഇന്റീരിയർ ആന്തരങ്ങൾ - വേനൽക്കാല ട്രെൻഡ് - 2016\nനീരാവിൽ നിന്ന് കേക്ക് - ഫോട്ടോയുമായുള്ള ഘട്ടം ഘട്ടമായുള്ള നിർദ്ദേശങ്ങൾ\nവേഗത്തിൽ ഒരു നേർത്ത അരയ്ക്കുന്നത് എങ്ങനെ\nഅടുപ്പത്തുവെച്ചു ചുട്ടു പന്നിയിറച്ചി റോളുകൾ\nശരീരഭാരം കുറയ്ക്കാൻ ഫ്രഞ്ച് ഭക്ഷണക്രമം\nമികച്ച മോട്ടോർ കഴിവുകൾ വികസിപ്പിക്കുന്നതിന് വ്യായാമത്തിന്റെ വകഭേദങ്ങൾ\nവിവാഹം ചെയ്യാൻ സ്വഭാവത്തിൽ മാറ്റം വരുത്തേണ്ടത് എന്താണ്?\nചക്രത്തിന്റെ അവസാന ദിവസത്തിൽ എനിക്ക് ഗർഭിണിയാകുമോ?\nനിങ്ങൾ ഒരു വനിതാ ടീമിൽ ജോലി ചെയ്യണം\nപഴം ചോക്ലേറ്റ് പേസ്റ്റ്\nപ്രഭാതഭക്ഷണത്തിനുള്ള ബുറൈറ്റി പാചക വിഭവം